Szerződésszám: ……………./2017/START

Beszerzési terv: 541/2016

**SZERZŐDÉS**

**KARBANTARTÁSI SZOLGÁLTATÁS NYÚJTÁSÁRA**

mely létrejött

egyrészről a

**MÁV-START Vasúti Személyszállító Zártkörűen Működő Részvénytársaság**

Székhelye: 1087 Budapest, Könyves Kálmán krt. 54-60.

Levelezési címe: 1426 Budapest, Pf. 98.

Számlavezető pénzintézete: Kereskedelmi és Hitelbank Zrt.

Bankszámlaszáma (EUR): HU51 1030 0002 1035 9175 4882 0012

SWIFT-kód: MKKBHUHB

Adószáma: 13834492-2-44

Közösségi adószám: HU13834492

Statisztikai jelzőszáma: 13834492-4910-114-01

Cégjegyzékszám: Cg.01-10-045551

Képviseli: Csépke András vezérigazgató

mint megrendelő – továbbiakban: Megrendelő vagy MÁV-START Zrt. –, másrészről a

**………………………………………………………………………………………..**

Székhely: ………………………………………………………………………..

Levelezési cím:……………………………………….

Cégjegyzékszám: ……………………………………………

Adószám: ……………………………………………………………………………..

Statisztikai jelzőszám: …………………………………………………………………………….

Bankszámlaszám: …………………………………………………………

Képviseli: ……………………………………………………………………

mint vállalkozó – továbbiakban: Vállalkozó – között az alulírott helyen és napon, az alábbi feltételek mellett:

**I. BEVEZETÉS**

(A) A MÁV-START Zrt. a TED-en …………………………. napján ……………………………………….. szám alatt részvételi felhívást tett közzé tárgyalásos eljárás megindítására. A MÁV-START Zrt. a részvételi felhívással indult közbeszerzési eljárás keretében kívánt Szerződést kötni a jelen Szerződésben meghatározott karbantartási és tisztítási szolgáltatásokra.

(B) A közbeszerzési eljárás kiterjedt a MÁV Zrt. és a Bombardier Transportation Germany Gmbh & Co KG., valamint az ELIN EBG Traction GmbH alkotta konzorcium között 2006. március 21. napján megkötött Szállítási Szerződés alapján beszerzett 10 db Talent típusú villamos motorvonat – jelen Szerződésben foglaltak szerinti – teljes körű karbantartására, javítására, karbantartó telepen végzett járműtisztítására, továbbá a közlekedésbiztonsági és minden egyéb, a vasúti járművekre előírt vizsgálatok és javítások elvégzésére, valamint az ehhez kapcsolódó szolgáltatások nyújtására.

(C) A fenti (B) pontban hivatkozott motorvonatokat a MÁV Zrt., mint bérbeadó és a MÁV-START Zrt. (1087 Budapest, Könyves Kálmán krt. 54-60.), mint bérlő közötti bérleti szerződés alapján a MÁV-START Zrt. üzemelteti.

(D) A közbeszerzési eljárás során a legkedvezőbb ajánlatot a Vállalkozó tette, melyet a Megrendelő elfogadott.

FENTIEKRE TEKINTETTEL a Felek az alábbi Szerződést kötik:

**II. A FELEK MEGÁLLAPODÁSA**

1. **Meghatározások** 
   1. *Szállítási Szerződés*: A MÁV Zrt., mint vevő és a Bombardier Transportation Germany Gmbh & Co KG. valamint az ELIN EBG Traction GmbH alkotta konzorcium között 2006. március 21. napján 10 db Talent típusú villamos motorvonat szállítására megkötött Szállítási Szerződés, amely módosításra került a 2007. október 31. napján kelt Megállapodással.
   2. *Közszolgáltatási Szerződés*: A személyszállítási szolgáltatásokról szóló 2012. évi XLI. törvény – vagy az annak helyébe lépő jogszabály – alapján a Magyar Állammal kötött szerződés mindenkor hatályos változata, tekintet nélkül arra, hogy abban szerződő félként a MÁV-START Zrt. és/vagy a Motorvonatokat üzemeltető harmadik személy vesz-e részt.
   3. *Szállító*: jelenti a Szállítási szerződésben meghatározott Szállítót, amely a Bombardier Transportation Germany Gmbh & Co KG. és az ELIN EBG Traction GmbH.
   4. *Motorvonat*: A Megrendelő által a Szállítási Szerződés keretében beszerzett 10 (tíz) db Talent típusú villamos motorvonat egység (Sorozat- és Pályaszám: 425-001 és a 425-010 közötti pályaszámok).
   5. *Telephely*: A Vállalkozó Motorvonatok karbantartására, javítására és a jelen Szerződés szerinti további feladatok elvégzésére szolgáló karbantartó bázisa.
   6. *Átadás-átvételi hely*: A Felek által közösen kijelölt magyarországi helyszín, ahol a Megrendelő a Motorvonatot a Vállalkozó részére a tervezett feladatok Vállalkozó általi elvégzését megelőzően átadni köteles, és ahol ugyanezen feladatok elvégzését követően a Vállalkozó az érintett Motorvonatot a Megrendelő – vagy annak képviselője részére – visszaadni köteles. A karbantartás előtti és utáni szerelvénymenetek csökkentése érdekében az Átadás-átvételi helyet Szerződő felek a jelen szerződés **10. sz.** mellékletét képező Eljárási Rendben rögzítik.
   7. *Díjak*: a Szerződésben meghatározottak szerint a Vállalkozó számára a Szerződésben meghatározott feladatok ellenértékeként fizetendő juttatások, mindazokkal az árnövekedésekkel és módosításokkal vagy árcsökkenésekkel együtt, amelyeket a Szerződés lehetővé tesz. A Díjak nem foglalják magukban az általános forgalmi adó összegét.
   8. *Tevékenység*: a jelen Szerződés alapján a Vállalkozó által elvégzendő tevékenységet jelenti, ideértve különösen, de nem kizárólag a Motorvonatok teljes körű megelőző jellegű karbantartását, javítását, korszerűsítését, járműtisztítását, valamint a közlekedésbiztonsági és minden egyéb, a vasúti járművekre előírt kötelező vizsgálatok és javítások elvégzését.
   9. *Anyag:* A Vállalkozó által a jelen Szerződés szerinti Tevékenységei ellátása, ill. a Motorvonatok karbantartása, javítása és korszerűsítése során felhasznált, beépített anyagok, eszközök, alkatrészek, pótalkatrészek, tartozékok, és más hasonló anyagok, szerkezetek, berendezések stb.
   10. *Teljesítési szakasz*: a jelen szerződés **1. sz. mellékletében** meghatározott karbantartási szakaszok az azokhoz tartozó vállalkozói feladatokkal együtt
   11. *Eljárás*: a Megrendelő által a ……………….. szám alatt közzétett részvételi felhívással indult tárgyalásos eljárás.
   12. *Elháríthatatlan ok:* Elháríthatatlan külső oknak (vis maiornak) minősül minden olyan rendkívüli, a szerződéskötéskor előre nem látható és a Felek ellenőrzési körén kívül eső körülmény, amely a Felek által elháríthatatlan, és amely a Szerződés teljesítését akadályozza vagy korlátozza. Nem minősül vis maiornak az adott Fél tekintetében az olyan sztrájk, üzembezárás, munkamegtagadás, amely kizárólag a Felet, illetve a Fél szerződéses kötelezettségeinek teljesítésében közreműködő harmadik személyeket érinti.
   13. *Közös munkacsoport*: a Szerződő Felek által a jelen szerződés időtartamára a jelen Szerződés 12.1 pontja alapján létrehozott munkacsoport.

* 1. *Üzemképtelenség:* A Motorvonat bármilyen okból bekövetkező közlekedésre való alkalmatlansága.
  2. *Szolgálatképtelenség*: Vonatszámban közlekedő Motorvonatnál bekövetkező üzemképtelenség, amelynek pontos meghatározását jelen szerződés **5. sz. melléklet**e tartalmazza.
  3. *Karbantartási Utasítás:* A Szállító által a Motorvonatok karbantartására és javítására elkészített dokumentáció, amely tartalmazza a karbantartási ciklusrendet is (a Motorvonatok karbantartásához szükséges feladatok idő- és/vagy km alapon meghatározott sorrendje), mely a jelen Szerződés **16. sz. melléklete**.
  4. *Karbantartási Technológia:* A karbantartási ciklusrend alapulvételével a Vállalkozó által elkészített dokumentum, mely tartalmazza a járművek gyártói karbantartási utasításai és a Megrendelő Tisztítási Utasításának helyi szintű megvalósításának részletezését, jelen szerződés **15. sz. melléklete**
  5. *Karbantartási Ütemterv:* Adott naptári időszakra, az egyes Motorvonatokra részletesen és előre meghatározott karbantartási feladatok összessége.
  6. *Kbt.:* jelenti a közbeszerzésekről szóló, mindenkor hatályos törvényt (a jelen Szerződés aláírásának időpontjában a közbeszerzésekről szóló 2015. évi CXLIII. törvényt).
  7. *Nap:* naptári napot jelent, hacsak a jelen Szerződés kifejezetten másképp nem rendelkezik. A Szerződésben – beleértve a mellékleteket és függelékeket is – kikötött valamennyi, Magyarországon nem munkanapra eső időpont és határidő a következő munkanap 24:00-kor jár le, kivéve azon kötelezettségek körét, amelyet a Vállalkozó a hét minden napján köteles ellátni. Ez utóbbi kivételi körbe tartoznak különösen a Tevékenységekre vonatkozóan a Szerződésben – beleértve a mellékleteket és függelékeket is – meghatározott napok.
  8. *Naptári év*: az év január 01. napjától az év december 31. napjáig terjedő időszak.
  9. *Csúcsidőszak:* A hét minden napján a 04:00-09:00 és 14:00-19:00 közötti időszakok.
  10. *Karbantartás:* A jelen Szerződés alapján a Vállalkozó által elvégzendő valamennyi Tevékenységet, ill. az egyes Teljesítési szakaszokban elvégzendő feladatokat az **1. sz. mellékletben** részletezettek szerint jelenti.
  11. *Emberóra:* egy ember (mérnök vagy szakmunkás) egy óra alatt végzett munkája.

1. **A Szerződés tárgya**
   1. A Vállalkozó a közbeszerzési eljárás keretében előterjesztett ajánlata alapján – a jelen Szerződésben kifejezetten rögzített korlátozásokkal – vállalja a Motorvonatok jelen szerződés 7. A rendelkezésre állás c. fejezete szerinti rendelkezésre állásához szükséges teljes körű karbantartását és a jelen Szerződés szerinti Tevékenységek ellátását a jelen Szerződés teljes időtartamára, mely magában foglalja különösen a szükséges megelőző jellegű karbantartást, javítást, járműkorszerűsítést, járműtisztítást, valamint a közlekedésbiztonsági és minden egyéb, a vasúti járművekre előírt kötelező vizsgálatok és javítások elvégzését, dokumentálását.
   2. A jelen szerződés kettő Teljesítési szakaszt foglal magában. Az egyes Teljesítési szakaszok:

* **Első Teljesítési szakasz:** Az első teljesítési szakasz a jelen szerződés megkötéséről a szerződés 2028. december 31-ig tartó határozott időtartamának lejártáig terjedő időszak.
* **Második Teljesítési szakasz:** A Karbantartási Utasítás szerinti R2 típusú javításának és járműkorszerűsítésének motorvonatokon történő elvégzéséhez szükséges időtartamok a jelen Szerződés hatálya alatt.
  1. Az egyes teljesítési szakaszokban a Vállalkozót eltérő feladatok és kapcsolódó szolgáltatások terhelik, melyeket részletesen jelen Szerződés 3-5. pontjai valamint **az 1. sz. melléklete** határoz meg.
  2. Hacsak a jelen Szerződés kifejezetten eltérően nem rendelkezik, a Vállalkozó a jelen Szerződésben rögzített kötelezettségei teljesítése alól nem mentesülhet a Szállítási Szerződésre és/vagy a jelen Szerződés megkötését megelőzően akár a Vállalkozóval, akár más harmadik személlyel a Motorvonatok karbantartása és/vagy javítása vonatkozásában kötött bármely szerződésre történő hivatkozással.

1. **Az Első Teljesítési szakasz**
   1. A Vállalkozó feladata különösen, de nem kizárólag az Első Teljesítési szakaszban, hogy:
      1. a Motorvonatok üzemeltetéséhez szükséges Tevékenységei ellátásához kapcsolódó speciális infrastruktúrát működtesse, tartsa fenn és szükség esetén bővítse, korszerűsítse a Megrendelővel egyeztetett módon;
      2. végezze el, szervezze, felügyelje, és minőségileg ellenőrizze a Motorvonatok karbantartási, javítási és a karbantartó műhelyben végzett járműtisztítási munkáit, funkcionális üzemképességi, valamint közlekedésbiztonsági és minden egyéb, vasúti járművekre előírt vizsgálatait, ennek során mindenkor tegyen eleget a Közszolgáltatási Szerződés – jelen Szerződés tárgyával összefüggő – minőségi elvárásainak is, melyekről Megrendelő Vállalkozót előzetesen tájékoztatni köteles;
      3. biztosítsa a Motorvonatok karbantartási, javítási, korszerűsítési és járműtisztítási munkákhoz szükséges Anyagokat;
      4. biztosítsa a Motorvonatokat ért káresemények (baleset, rongálás) elhárításához szükséges Anyagokat a Megrendelő eseti ajánlatkérésére adott ajánlata alapján az abban meghatározott szállítási határidők mellett és ellenérték fejében Megrendelőnek az ajánlat alapján leadott megrendelése szerint;
      5. biztosítsa a Motorvonatokhoz a fogyóeszközöket, ideértve, de nem kizárólag a homok, kenőanyagok, stb. biztosítását, valamint végezze is el a fogyóeszközök feltöltését, illetve a szükséges cseréjét;
      6. hacsak a jelen Szerződés kifejezetten eltérően nem rendelkezik, végezze el mindazon tevékenységeket – beleértve a jelen Szerződésben külön nem nevesített tevékenységeket is –, amelyek jelen Szerződés alapján a karbantartáshoz, a vállalt rendelkezésre állás biztosításához szükségesek;
      7. végezze el a szükséges javításokat annak érdekében, hogy a Motorvonatok a következő esedékes vizsgálatig zavarmentesen, korlátozás nélkül üzemeltethetőek legyenek;
      8. hacsak a jelen Szerződés kifejezetten eltérően nem rendelkezik, végezze el szükség szerint a Motorvonatok üzemszerűen elhasználódó alkatrészeinek szabályozását, cseréjét, így különösen, de nem kizárólag a Motorvonatok kerék- és féktárcsa esztergálását, szabályozását;
      9. végezze el a szükséges tervszerű és rendkívüli járműtisztítási feladatokat a jelen Szerződés **1. sz. mellékletében** megadott járműtisztítási feladatok és a jelen szerződés **15. sz. mellékletében** meghatározott Tisztítási Utasítás rendelkezési alapján;
      10. a vállalt rendelkezésre állási követelményt biztosítsa a Szerződésben meghatározott időszak alatt;
      11. gondoskodjon a rendelkezésre állási követelményt biztosításához szükséges valamennyi további feladat elvégzéséről;
      12. a káreseményekhez (balesetes vagy rongálásos jármű) kapcsolódó javításokat a jelen Szerződésben meghatározott Díjak és feltételek mellett Megrendelő egyoldalú megrendelése alapján végezze el;
      13. a Motorvonatok karbantartására, üzemeltetésére, az ezekhez kapcsolódó nyilvántartásokra vonatkozó adatokat, információkat bocsássa Megrendelő és a Hatóság rendelkezésére;
      14. valamennyi Tevékenységével összefüggésben felmerülő hatósági engedélyeket és/vagy harmadik személyek által kiadásra kerülő hozzájárulásokat saját költségére és kockázatára szerezze be;
      15. biztosítson a nap 24 órájában a vonatszemélyzet által elérhető belföldi zöld számot a meghibásodások és komfortcsökkenések bejelentésére;
      16. gondoskodjon az üzemképtelenné vált Motorvonatok – szükség esetén – Telephelyen kívüli javításáról, működjön közre a Motorvonatok mozgásképessé tételében akár Magyarország területén,akár Magyarország területén kívül is;
      17. a Motorvonatok megfelelő üzemeltethetőségéhez szükséges mindazon feladatokat végezze el – beleértve akár a jelen Szerződésben a Vállalkozó kötelezettségeként kifejezetten nem nevesített feladatokat is –, amelyeket a jelen Szerződés nem tesz kifejezetten a Megrendelő kötelezettségévé.
   2. A Motorvonatok tervezett elsődleges felhasználási területe: Budapest-Győr, illetve Győr-Hegyeshalom (Rajka) - Wien. A Motorvonatok tervezett átlagos éves futásteljesítménye: 160 000 km / Motorvonat, azzal, hogy a tényleges futásteljesítmény ettől való eltérésére a Vállalkozó, hacsak a jelen Szerződés kifejezetten eltérően nem rendelkezik, semmilyen jogot nem alapíthat. A Csúcsidőszakokban, vagy az utasforgalmi igények alapján egyes vonatokat több Motorvonat egység összekapcsolásával vagy más típusú járművekkel összekapcsolva is lehet közlekedtetni a Megrendelő kizárólagos döntése alapján.
      1. A Megrendelő jogosult a Motorvonatok üzemeltetési helyét, illetve a Motorvonatok üzemeltetésének alapját képező menetrendet megváltoztatni, azzal, hogy a menetrendváltozásról és/vagy a Közszolgáltatási Szerződés jelen szerződés tekintetében releváns változásairól – az előre nem látható rendkívüli esetek kivételével – 14 (tizennégy) nappal előre írásban köteles tájékoztatni a Vállalkozót. A jelen szerződés 3.4 pontja szerinti szabályzatok, előírások változása esetében ugyanezen eljárás az irányadó. A Felek megállapodnak, hogy az üzemeltetési hely, illetve menetrendváltozásból és/vagy a Közszolgáltatási Szerződés változásaiból adódó következmények és többletköltségek viselése tekintetében külön írásbeli megállapodás keretében előzetesen megegyeznek a Kbt. mindenkor hatályos előírásaira is figyelemmel.
      2. A Szerződő Felek rögzítik továbbá, hogy amennyiben a jelen Szerződés 3.2.1 pontjában rögzített külön megállapodás tárgyában nem tudnak megegyezni az érintett változás bekövetkezéséig, úgy a Vállalkozó erre hivatkozással nem jogosult megtagadni a jelen Szerződés szerinti kötelezettségei változással érintett részének teljesítését sem, ugyanakkor jogosult az üzemeltetési hely, illetve a menetrend- és egyéb, a fenti 3.2.1 pont szerinti változásból adódó ésszerű, dokumentált és igazolt többletköltségei megtérítését követelni.
   3. A Motorvonatokra előírt ciklusrendet a Karbantartási Utasítás határozza meg azzal, hogy a Motorvonatok karbantartási, fenntartási, javítási munkáit a jelen Szerződés rendelkezései, a hatóságok előírásai és a Megrendelő jelen Szerződés **9. sz. mellékletében** felsorolt szabályzatai és utasításai (így különösen, de nem kizárólag fékvizsgálat, futómű-vizsgálat, éberségi és vonatbefolyásoló berendezés vizsgálata tárgyú, stb.) betartásával, a Motorvonatok mindenkori tényleges karbantartási igényeire figyelemmel, de a Karbantartási Utasítás szerinti minimális gyakorisággal és minőségben kell elvégezni. A Vállalkozó a ciklusrend szerinti kötelezettségei csökkentésére – beleértve, de nem kizárólag az időbeli gyakoriság csökkentését is – nem jogosult, de az üzemeltetési tapasztalatok alapján javaslatot tehet annak módosítására, azzal, hogy a Megrendelő kizárólagos mérlegelése alapján dönt a javaslat elfogadásáról.

A Vállalkozó – hacsak a jelen Szerződés kifejezetten eltérően nem rendelkezik – nem jogosult semmilyen igényt érvényesíteni a Megrendelővel szemben, arra hivatkozással, hogy a Motorvonatok előző elvárásoknak megfelelő tényleges karbantartása a Karbantartási Utasításban foglaltaktól eltérően nagyobb munka- és/vagy anyagráfordítást tesz szükségessé.

* 1. Hacsak a jelen Szerződés kifejezetten eltérően nem rendelkezik, a Vállalkozó felelős a motorvonatok üzembiztonságáért a jelen Szerződés keretében végzett Tevékenysége vonatkozásában.
  2. Szerződő Felek megállapodása alapján Vállalkozó a motorvonatokon történő bármilyen konstrukciós módosítást a Megrendelővel történő előzetes egyeztetés alapján, az erre vonatkozó közös írásbeli megegyezés esetén végeztethet. Konstrukciós módosítás esetén a kapcsolódó dokumentumokat Vállalkozó köteles Megrendelő részére átadni.
  3. Szerződő Felek megállapodnak abban, hogy amennyiben a jelen szerződés időtartama alatt a Megrendelőnek a Motorvonatok berendezéseinek korszerűsítési, ill. modernizáció iránti igénye merülne fel, és erre vonatkozó igényét a Vállalkozó felé bejelenti, Vállalkozó köteles 60 (hatvan) napon belül ajánlatot adni a munkálatok elvégzésére és az ezért járó ellenérték összegére. A Felek a korszerűsítések, ill. a modernizációk végrehajtására a jelen szerződéstől független külön megállapodást kötnek figyelemmel a Kbt. mindenkori előírásaira is.

Felek rögzítik, hogy a jelen rendelkezés nem érinti a jelen Szerződés szerinti rendelkezésre állás Vállalkozó általi biztosításának kötelezettségébe tartozó konstrukciós módosításokat és jelen szerződés **1. sz. melléklete** szerinti Második Teljesítési Szakaszhoz kapcsolódó járműkorszerűsítéseket, amelyeket a Vállalkozó külön felszámított díj nélkül köteles elvégezni.

Felek a félreértések elkerülése érdekében rögzítik, hogy a jelen 3.7 pont szerinti járműkorszerűsítéssel, ill. modernizációval kapcsolatos esetleges következmények és többlet költségek tekintetében külön írásbeli megállapodás keretében előzetesen megegyeznek a Kbt. mindenkor hatályos előírásaira is figyelemmel. Amennyiben az előző mondatban rögzített külön megállapodás tárgyában nem tudnak megegyezni az érintett változás bekövetkezéséig, úgy a Vállalkozó erre hivatkozással nem jogosult megtagadni a jelen Szerződés szerinti kötelezettségei változással érintett részének teljesítését sem, ugyanakkor jogosult az előzőek szerinti változásból adódó ésszerű, dokumentált és igazolt többletköltségei megtérítését követelni.

Felek a félreértések elkerülése érdekében rögzítik, hogy a jelen 3.7 pontban foglaltak nem akadályozzák a Megrendelőt abban, hogy a Motorvonatok berendezéseinek korszerűsítése, ill. modernizációja tekintetében – szabad és kizárólagos választása szerint – a jelen Szerződés 7.7 pontjai szerinti eljárást alkalmazza megfelelően.

* 1. Felek megállapodnak, hogy a fenti 3.4 pontban foglaltakat – az R2 jelű javítás és korszerűsítés elvégzését követően – a Motorvonatok osztott féktárcsaszegmenseinek szükségessé váló cseréi vonatkozásában azzal az eltéréssel kell alkalmazni – feltéve, hogy a féktárcsaszegmensek cseréjének szükségessége a Vállalkozónak semmilyen tekintetben nem felróható fel –, hogy a Motorvonatokba az R2 jelű javítás során beépített osztott féktárcsák féktárcsaszegmensek cseréjét a Vállalkozó – a Megrendelő jelen Szerződés 7.10 pontján alapuló külön megrendelése hiányában – kizárólag a Karbantartási Utasítás szerinti R1 jelű javítása időpontjában köteles elvégezni Motorvonatonként.

Felek rögzítik, hogy a jelen 3.8 pontban foglaltak nem mentesítik a Vállalkozót azon kötelezettsége alól, hogy a Motorvonatok előreláthatólag szükségessé váló féktárcsaszegmensek cseréjét legalább 60 (hatvan) nappal a féktárcsaszegmens csere szükségessé válását megelőzően írásban jelezze Megrendelő részére. A jelen 3.8 pontban foglalt előrejelzési kötelezettség késedelmes teljesítéséből és / vagy elmulasztásából fakadó valamennyi kár a Vállalkozót terheli, és a Motorvonatot, amennyiben az az előrejelzéstől számított 60. (hatvanadik) napot megelőzően üzemképtelenné válik a féktárcsák elhasználódására tekintettel, az előrejelzési kötelezettség késedelmes teljesítése esetén az üzemképtelenné válás időpontjától kezdődően az előrejelzéstől számított 60. (hatvanadik) nap leteltéig, míg az előrejelzési kötelezettség elmulasztása esetén 60 (hatvan) napos időtartamra rendelkezésre nem állónak kell tekinteni abban az esetben is, ha az egyébként rendelkezésre állónak minősülne a jelen Szerződés egyéb rendelkezései alapján.

1. **A Második Teljesítési szakasz**
   1. A második Teljesítési szakaszban Vállalkozó saját telephelyén, saját eszközeivel és saját munkaerővel köteles elvégezni a Karbantartási utasítás szerinti R2 javítást a Motorvonatokon. Az R2 javítás elvégzése során a Vállalkozónak el kell végeznie az **1. sz.** **mellékletben** az R2 javítás részeként megadott járműkorszerűsítéseket is.
   2. Ennek során Vállalkozó feladata különösen, de nem kizárólag, hogy:
      1. elvégezze a Karbantartási Utasítás szerinti R2 javítást és a meghatározott járműkorszerűsítéseket a Motorvonatokon a jelen Szerződésben meghatározott ellenérték fejében és időtartamon belül;
      2. saját költségén és kockázatára gondoskodjon a Motorvonatok Vállalkozó által megjelölt javítási helyre történő el-, illetve visszaszállításáról (belföldi javítási hely esetén Vállalkozó kérésére Megrendelő a Motorvonat javítási helyre történő el- illetve visszaszállításáról érintett járművenként egy alkalommal, térítés nélkül gondoskodik);
      3. a teljes körű javítási és mérési dokumentációt a Motorvonatok Megrendelő általi átvételekor bocsássa Megrendelő rendelkezésére.
   3. Szerződő Felek rögzítik, hogy az R2 javítás esedékessége a Karbantartási utasításban meghatározott feltételekhez igazodik. Vállalkozó köteles a vizsgálatok megkezdése előtt legalább 180 nappal megelőzően ütemtervet készíteni és Megrendelő részére átadni, melyben meghatározza az egyes Motorvonatok vizsgálatának tervezett időpontjait és időtartamát a jelen Szerződésben és a Karbantartási utasításban rögzített feltételek figyelembevételével. A tervet a Felek egyeztetik és a Megrendelő által történő elfogadással lép érvénybe.
   4. Szerződő Felek rögzítik, hogy a jelen Szerződés tárgyát képező valamennyi Motorvonat egység R2 javítását Vállalkozónak a mindenkor érvényben lévő, Hatóságnak bejelentett ciklusrend szerint (jelenleg 1.500.000 km) kell elvégeznie.
   5. Szerződő Felek megállapodnak, hogy a jelen 4. pontban meghatározott feladat elvégzésére Vállalkozónak Motorvonatonként összességében 30 (harminc) munkanap áll rendelkezésére. Vállalkozó jogosult az R2 javítást megosztott javításként több időpontban teljesíteni azzal, hogy a teljes javítás összesített időtartama ebben az esetben sem haladhatja meg a 30 (harminc) munkanapot és Felek a megosztott javítás pontos ütemezéséről külön egyeztetnek egymással. Szerződő Felek rögzítik, hogy a Motorvonatok R2 javítás elvégzése céljából történő átadására és a vizsgálatok elvégzését követő Megrendelő általi visszavételére minden esetben külön jegyzőkönyv felvételével kerül sor. Megosztott javítás esetén minden javításra történő átadásról külön jegyzőkönyv kerül felvételre. A teljesítési határidő az első átadási jegyzőkönyv dátumától számítódik, míg a teljesítés időpontja az utolsó, teljes javítás befejezését igazoló átvételi jegyzőkönyv kiállításának napja.
   6. Vállalkozó az R2 javítás elvégzése céljából egy időben legfeljebb 1 (egy) Motorvonatot tarthat birtokában, kivéve, ha Megrendelő az ettől történő eltéréshez írásban hozzájárult.
2. **Vállalkozó káreseményekhez kapcsolódó karbantartási és javítási feladatai**
   1. A Vállalkozó a Megrendelő egyedi megrendelései alapján köteles ellátni a megrendelésben meghatározott, a Motorvonatok esetleges káreseményekhez (baleset, ill. rongálás) kapcsolódó karbantartásával, javításával összefüggő feladatokat.
   2. Ennek során Vállalkozó feladata különösen, de nem kizárólag, hogy:
      1. a jelen Szerződésben meghatározott Díjak és feltételek mellett Megrendelő egyoldalú megrendelése alapján lásson el meghatározott, a Motorvonatok esetleges káreseményekhez kapcsolódó karbantartásával, javításával összefüggő feladatokat és gondoskodjon az ehhez szükséges megfelelő képzettséggel és gyakorlattal rendelkező szakemberek rendelkezésre állásáról, valamint gondoskodjon az esetleges káreseményekhez kapcsolódó karbantartáshoz, ill. javításhoz szükséges karbantartó, ill. javító műhely biztosításáról;
      2. a Megrendelő egyedi megrendelése alapján szállítsa le a harmadik feles járműsérülésekből adódó karbantartás, ill. a javítás elvégzéséhez szükséges Anyagokat. A Vállalkozó a Megrendelő megkeresése alapján 10 munkanapon belül köteles megadni a javítások anyag- és munkaráfordítás költségét és a vállalt javítási átfutási időt.
   3. Megrendelőnek a jelen Szerződés 5.2.1 pontjában meghatározott megrendelésében tájékoztatja Vállalkozót az adott feladatról, megjelölve egyben az elvárt teljesítési határidőt és Megrendelőnek a feladat megvalósításával kapcsolatos esetleges egyéb elvárásait is.
   4. Vállalkozó a feladatra vonatkozó Megrendelői tájékoztatás kézhezvételétől számított 3 (három) munkanapon belül köteles megjelölni, hogy a feladat megvalósítása milyen szakembereket és mennyi emberórát igényel részéről, valamint Vállalkozó jelezheti a teljesítési határidővel, megrendelői követelményekkel kapcsolatos észrevételeit is.
   5. Megrendelő a vállalkozói nyilatkozat alapján 3 (három) munkanapon belül dönt a feladat Vállalkozótól történő megrendeléséről és erről írásban nyilatkozik Vállalkozó felé. Ezen írásbeli elfogadó nyilatkozattal a Szerződő Felek között a feladat ellátása tekintetében a megállapodás létrejöttnek tekintendő azon feltételekkel, amelyeket Megrendelő tájékoztatása, Vállalkozó nyilatkozata és Megrendelő elfogadó nyilatkozata tartalmazott.

A Vállalkozó által megjelölt emberóra alapján meghatározott ellenszolgáltatás változtatására utóbb nem adhat okot az a tény, hogy utóbb a feladat elvégzése a Vállalkozó által kalkuláltnál esetlegesen több emberórát vett igénybe.

* 1. Az 5.3-5.5. pontban rögzítettek irányadóak jelen Szerződés 3.1.12. és 7.7. pontjában meghatározott, káreseményhez kapcsolódó javítások megrendelésére is, az Első és Második Teljesítési szakaszban.
  2. Szerződő Felek rögzítik, hogy a jelen Szerződés 5.2.1 pontjában, valamint a 3.1.12 és 7.7 pontjában rögzített megrendelések alapján ellátandó feladatok együttes értéke jelen Szerződés teljes időtartama alatt nem haladhatja meg a nettó 500.000,- EUR, azaz Ötszázezer euro összeget.
  3. Szerződő felek rögzítik, hogy a jelen Szerződés Vállalkozó káreseményekhez kapcsolódó karbantartási és javítási feladati alapján megrendelt Anyagok együttes értéke jelen Szerződés teljes időtartama alatt nem haladhatja meg a nettó 2.000.000,- EUR, azaz Kettőmillió euro összeget.

1. **A Megrendelő jogai és kötelezettségei** 
   1. A Megrendelő a Motorvonatok működőképessége technikai feltételeinek biztosítása, karbantartása tekintetében kizárólag a jelen Szerződés **2. számú mellékletében** és/vagy a jelen Szerződés más részében tételesen és kifejezetten meghatározott feladatokat látja el.
   2. Szerződő Felek rögzítik, hogy a Motorvonatok rendeltetésszerű használatához, a Vállalkozó által vállalt rendelkezésre állási szint biztosításához szükséges minden más feladat, kötelezettség a Vállalkozót terheli, az ahhoz kapcsolódó költségekkel és kockázatokkal egyetemben.
   3. A Megrendelő a jelen Szerződésben rögzítettek szerint köteles a Vállalkozó részére megfizetni a Tevékenységéért járó, jelen Szerződésben meghatározott Díjakat.
   4. A Megrendelő köteles ésszerű időben tájékoztatni a Vállalkozót a Tevékenységet, illetve a Vállalkozó szerződésszerű teljesítését érintő valamennyi a Megrendelő által elhatározott változtatásról.
   5. A Megrendelő – akár személyesen, akár az általa bevont harmadik személy útján, beleértve a Közszolgáltatási szerződés alapján feljogosított személy(eke)t is – jogosult teljes körűen ellenőrizni a Vállalkozó teljesítését, ideértve különösen, de nem kizárólag az alábbiakat.

6.5.1 Megrendelő jogosult elvégezni a Vállalkozó által végzett valamennyi Tevékenység szúrópróbaszerű és/vagy más helyszíni ellenőrzését. Felek rögzítik, hogy a Megrendelő ellenőrzési jogának gyakorlása során törekszik arra, hogy Vállalkozó tevékenységét szükségtelenül ne akadályozza. Amennyiben a Vállalkozó képviselője nincs jelen, úgy az észrevétel akár dátummal ellátott fényképpel, videóval – és / vagy más megfelelő módon – is bizonyítható Megrendelő részéről. Az ellenőrzések eredményét írásban rögzítve átadják intézkedésre, a Vállalkozó erre felhatalmazott képviselőjének. Felek rögzítik, hogy a Megrendelő által készített, dátummal ellátott fényképeket illetve videofelvételeket a Megrendelői kifogás bizonyítására kölcsönösen elfogadják.

6.5.2 Megrendelő jogosult a Vállalkozó jelen Szerződés szerinti Tevékenységét érintő iratokba, ideértve a Vállalkozó Tevékenységével kapcsolatos számviteli mennyiségi nyilvántartásait is, a jelen Szerződésben foglaltak szerint betekinteni és azokról másolatot kérni.

6.5.3 Megrendelő jogosult a Vállalkozó Tevékenységével érintett területekről beérkezett, a Vállalkozó Tevékenységét érintő panaszokat gyűjteni, csoportosítani és értékelni, majd intézkedés céljából átadni a Vállalkozó részére. Megrendelő szükség esetén jogosult részt venni a panaszok orvoslását célzó intézkedések kidolgozásában.

6.5.4 Megrendelő jogosult egyeztetéseket kezdeményezni a Vállalkozóval a támogatási színvonal növelése érdekében. Vállalkozó köteles a Megrendelő kezdeményezésének eleget tenni.

* 1. Felek a félreértések elkerülése érdekében rögzítik, hogy a Megrendelő jelen Szerződésben rögzített jogosultságai gyakorlásának elmulasztása nem mentesíti a Vállalkozót felelőssége alól.

1. **A rendelkezésre állás**
   1. A Vállalkozó felelősséget vállal a Motorvonatok havi átlagos 90%-os szintű a **3. sz. mellékletben** részletesen meghatározott rendelkezésre állásának biztosításáért hajnali 4 óra és éjszaka 23 óra között. A rendelkezésre állási kötelezettség munkanapokra és szabad- és munkaszüneti napokra egyaránt vonatkozik.
   2. Ha a 7.1. pontban meghatározott rendelkezésre állás két egymást követő hónapban nem teljesül, akkor a Vállalkozó – az egyéb, a jelen Szerződésben és / vagy a vonatkozó jogszabályokban előírt jogkövetkezményeken kívül – köteles felülvizsgálni az addig alkalmazott Karbantartási koncepcióját és annak kivitelezését, és a vizsgálat alapján – amennyiben az szükséges – a koncepciót és a végrehajtást a jelen Szerződés vonatkozó rendelkezéseivel összhangban módosítani. A módosítás a Megrendelő számára többletköltséget nem eredményezhet.
   3. A Vállalkozó jelen Szerződésben előírt kötelezettségének úgy köteles eleget tenni, hogy a Napi üzemi rendelkezésre állás mindenkor teljesüljön, azaz 10 (tíz) db Motorvonat közül legalább 8 (nyolc) db Motorvonat álljon rendelkezésre a **3. sz. mellékletben** részletesenmeghatározottak szerint.
   4. A Motorvonatok rendelkezésre állása magában foglalja, hogy reggel, a menetrend szerinti üzemkezdetkor az előírt darabszámú Motorvonat egységet a szerelvényfordulónak megfelelően szolgálatba kell állítani a jelen Szerződés **3. sz.** **mellékletének** előírásai szerint. A Vállalkozó feladata és kockázata olyan rendszer megtervezése, kialakítása és működtetése, amely a jelen Szerződés teljes időtartama alatt biztosítja a jelen Szerződés szerinti rendelkezésre állást.
   5. Azokat a Motorvonatokat, melyeket karbantartás miatt nem lehet rendelkezésre bocsátani, a rendelkezésre állás jelen Szerződés **3. sz. mellékletében** foglaltak szerinti mérésekor a rendelkezésre nem álló csoportba kell sorolni.
      1. A Felek megállapodnak, hogy rendelkezésre állónak tekintik a – karbantartási munkálatok miatt rendelkezésre nem bocsátható – Motorvonatot, amennyiben kizárólag a Motorvonat (jelen Szerződésben rögzített) karbantartásra történő, a Megrendelő általi átadásának késedelme miatt a karbantartás előre tervezett ütemterve módosításra szorul, feltéve hogy a Vállalkozó a legjobb szándékok elve alapján mindent megtett annak érdekében, hogy a mérési időpontra megpróbálja rendelkezésre állóvá tenni a Motorvonatot, és az átadás késedelme közvetlenül hatással van a tervezett karbantartási ütemtervre, amely karbantartást így el kell halasztani. Felek a félreértések elkerülése érdekében rögzítik, hogy a Vállalkozó a jelen bekezdés szerinti, legjobb szándékok elve alapján történő eljárásával kapcsolatban nem jogosult semmilyen igényt érvényesíteni a Megrendelővel szemben.
      2. A jelen 7.5. pont alkalmazásában a karbantartás kifejezés magában foglalja a Vállalkozó által végzett összes karbantartási, javítási munkát és a Vállalkozó, egyéb jelen Szerződés szerinti Tevékenységeit, hacsak a Szerződés ettől kifejezetten eltérően nem rendelkezik.
   6. Az előre nem látható okok miatt bekövetkező üzemkiesésre vonatkozóan a Felek az alábbi szabályokat rendelik alkalmazni:
      1. Ha az érintett Motorvonat olyan okból nem áll rendelkezésre, amelyért a Vállalkozó semminemű felelősséggel nem tartozik (vis maior, eltulajdonítás, rongálás, Vállalkozó érdekkörébe nem tartozó baleset stb.), úgy az érintett Motorvonatot – feltéve, hogy annak a jelen 7. A rendelkezésre állás c. fejezetben rögzített egyéb feltételei is fennállnak - a rendelkezésre álló csoportba kell sorolni.
      2. Ha az érintett, rendelkezésre nem álló Motorvonat üzemképtelensége olyan eseményre vezethető vissza, melyért a Vállalkozó felelőssége bármilyen tekintetben – akár közvetlenül, akár közvetetten – megállapítható, úgy az érintett Motorvonatot a rendelkezésre nem álló csoportba kell sorolni.

Felek megállapodnak, hogy a Vállalkozó – hacsak a jelen Szerződés kifejezetten eltérően nem rendelkezik – nem mentesülhet a rendelkezésre állásra vonatkozó kötelezettségvállalás alól arra hivatkozással, hogy a Motorvonattal kapcsolatos üzemkiesés a Szállítónak és/vagy a Motorvonat karbantartását és/vagy javítását a jelen Szerződés hatálybalépését megelőzően végző személynek az érdekkörébe tartozó okból következett be. A Vállalkozó az ilyen okból bekövetkező hibákat is köteles megelőzni és elhárítani biztosítva a jelen Szerződés által elvárt rendelkezésre állási szintet.

Megrendelő a jelen Szerződés aláírásával a Vállalkozóra engedményezi a Szállítóval és/vagy a Motorvonat karbantartását és/vagy javítását a jelen Szerződés hatálybalépését megelőzően végző személlyel szembeni szavatossági és jótállási igényeit azon hibák vonatkozásában, melyek a jelen Szerződés időtartama alatt a Vállalkozó által ténylegesen elhárításra kerülnek, legfeljebb az elhárítással összefüggésben Vállalkozónál ésszerűen és igazoltan felmerült igények mértékéig.

Felek kifejezetten megállapodnak, hogy Megrendelő a követeléseket bizonytalan követelésként engedményezi, semmilyen felelősséget nem vállal az általa engedményezett igények vonatkozásában, Megrendelő valamennyi ilyen felelősségét kizárja. Megrendelőt így nem terheli felelősség – többek között – az engedményezett követelések érvényesíthetőségéért, elévüléséért, az esetleges kötelezetti beszámítási jogok vagy más kötelezetti kifogások fennállásáért sem.

Felek a félreértések elkerülése érdekében rögzítik, hogy a jelen 7.6.2 pontban rögzített engedményezés nem vonatkozik azon szavatossági hibák miatti igényekre, melyek javítását a Megrendelő a jelen Szerződés 7.7-7.10 pontja alapján rendelte meg a Vállalkozótól.

* 1. Ha az érintett Motorvonat üzemképtelenségét olyan esemény okozza, melyért a Vállalkozó nem felel, úgy a Felek az alábbiak szerint járnak el:
     1. Felek megállapodnak, hogy a jelen 7.7 pont szerinti esetekben a Megrendelő kizárólagos választása szerint a Vállalkozótól, de harmadik személytől is megrendelheti a Motorvonat javítását és/vagy a szükséges Anyagok biztosítását.
     2. A megrendelés és ajánlatadás folyamatára megfelelően irányadóak a jelen Szerződés 5.3.-5.5. pontjaiban rögzítettek.
     3. Szerződő felek megállapodnak, hogy amennyiben Megrendelő a javítást a 7.7.2. pontban rögzítettek szerint Vállalkozótól megrendelte, úgy a javítással kapcsolatban Vállalkozó teljes körű felelősséggel tartozik.
     4. Amennyiben a Megrendelő a javítást maga végzi vagy harmadik személlyel végezteti el, Megrendelő biztosítja annak lehetőségét, hogy a Vállalkozó ellenőrizhesse a javítás körébe tartozó feladatok elvégzését, köteles továbbá a Vállalkozót a javítást követő átadás-átvételre meghívni, azzal, hogy a Motorvonatot abban az esetben is jogosult a harmadik személytől átvenni, ha a Vállalkozó az átadás-átvételen nem jelenik meg.

Vállalkozó a javítás harmadik személy általi elvégzését követő Megrendelő általi átvétel után csak akkor mentesül a rendelkezésre állás biztosítására vonatkozó felelőssége alól, ha a javítás átadás-átvétele során annak műszaki tartalmával kapcsolatos alapos és indokolt kifogásait a Megrendelővel részletesen írásban közölte és a Megrendelő ennek ellenére a javítást az érintett Motorvonat vonatkozásában a javítást végző harmadik személytől átvette. A Vállalkozó ettől eltérően nem mentesülhet a felelősség alól, amennyiben az érintett Motorvonat javításának előzőek szerinti átadás-átvétele során kifogást nem, vagy nem a jelen Szerződés szerint tett, vagy az átadás-átvételen előzetes értesítés ellenére nem jelent meg.

* 1. Felek megállapodnak, hogy amennyiben az érintett Motorvonat hibája, üzemképtelensége legalább részben a Vállalkozó érdekkörébe tartozó okból következett be, úgy az érintett hiba javítását a Vállalkozó köteles elvégezni a jelen Szerződés rendelkezései alapján. A javítás költségeit a Felek a jelen 7.8 pont szerinti esetben felelősségük arányában tartoznak viselni, azzal, hogy baleset esetén a Felek a MÁV Zrt. Biztonsági Igazgatósága által megállapított felelősségi arányokat tekintik irányadónak, mellyel kapcsolatban ugyanakkor a Felek bármelyike jogosult jogvitát kezdeményezni. Felek rögzítik, hogy a jelen 7.8 ponton alapuló megrendelésekhez kapcsolódó számviteli bizonylatok kiállítása során az esetleges előzőek szerinti kármegosztásra is figyelemmel járnak el. A Felek a MÁV Zrt. Biztonsági Igazgatósága által megállapított felelősségi arányokkal kapcsolatos jogvita jogerős lezárásáig a MÁV Zrt. biztonsági szervezete által megállapított felelősségi arányok szerint előlegezik a Motorvonat hibájával kapcsolatban felmerülő költségeket, kártérítéseket.
  2. Felek megállapodnak, hogy a 7.7 pont szerint végzett javítások esetében az érintett Motorvonat rendelkezésre állására az alábbi szabályok vonatkoznak:
     1. Ha a 7.7 pont alapján a Motorvonat javítását a Vállalkozó végzi, úgy a Motorvonat üzemképtelenné válása és a Motorvonat javítását követő sikeres átadás-átvétel időpontja között eltelt tényleges időtartamot (a továbbiakban: Javítás tényleges időtartama) kell figyelembe venni a rendelkezésre állás arányának meghatározásánál és ezen időtartam alatt a Motorvonatot rendelkezésre állónak kell tekinteni azzal, hogy amennyiben a Javítás tényleges időtartama Megrendelőnek fel nem róható okból meghaladja a javítás fenti 7.7 pont szerinti megrendelésében meghatározott javítási határidőt, úgy a javítási határidő lejártát követően a Motorvonatot rendelkezésre nem állónak kell tekinteni.
     2. Ha a 7.7 pont alapján a Motorvonat javítását nem a Vállalkozó végzi – és a Vállalkozót a Motorvonat üzemképtelenségéért semmilyen felelősség nem terheli –, úgy a Motorvonat üzemképtelenné válása és a Motorvonat javítását követő sikeres átadás-átvétel időpontja között eltelt tényleges időtartamot (a továbbiakban: Javítás tényleges időtartama) kell figyelembe venni a rendelkezésre állás arányának meghatározásánál, és ezen időtartam alatt a Motorvonatot rendelkezésre állónak kell tekinteni.
     3. Felek megállapodnak továbbá, hogy amennyiben a Vállalkozó megtagadja a Megrendelő jelen Szerződés 7.7 pontján alapuló szabályszerű megrendelése teljesítését, úgy a megrendelésben rögzített javítási határidő lejártát követően a Motorvonatot abban az esetben is rendelkezésre nem állónak kell tekinteni, ha a Vállalkozót egyébként a hiba bekövetkezéséért semmilyen felelősség nem terhelte. Amennyiben pedig a hibáért a felelősség részben a Vállalkozót terheli, úgy a Motorvonatot rendelkezésre nem állónak kell tekinteni azon időtartam alatt is, amely alatt a Motorvonat – a jelen Szerződés 7.9.1 és/vagy 7.9.2 pontjának első bekezdése alapján – egyébként rendelkezésre állónak minősülne.
  3. Ha az érintett Motorvonat üzemképtelenségét a Motorvonat R2 jelű javítása során beépített osztott féktárcsa szegmenseinek olyan idő előtti elhasználódása okozza, melyért a Vállalkozó semmilyen tekintetben nem felel és amely elhasználódással összefüggő féktárcsaszegmens csere elvégzésére a Vállalkozó – a jelen Szerződés 3.8. pontjára is figyelemmel – nem köteles a jelen Szerződés 14.1.1. és a 14.1.3. pontjai szerinti díjjal fedezett karbantartási kötelezettsége keretében, úgy a Megrendelő – egyoldalú és kizárólagos mérlegelési joga alapján – a fenti 7.7 pontban foglalt eljárás alkalmazása helyett jogosult a jelen Szerződés **19. sz. melléklet**ében rögzített feltételek mellett írásban megrendelni a féktárcsaszegmens csere Vállalkozó általi elvégzését.

Vállalkozó ezen megrendelés feltételeinek megfelelően köteles a féktárcsaszegmensek cseréjét a jelen Szerződés **19. sz. melléklet**ében rögzített átalánydíjon (mely mind a munkadíjra, mind az anyagköltségre, mind a Vállalkozó valamennyi esetleges egyéb költségére fedezetet nyújt), határidőben és egyéb feltételek mellett elvégezni. Felek a félreértések elkerülése érdekében rögzítik, hogy az érintett Motorvonat féktárcsaszegmensek cseréjének elvégzésére nyitva álló határidő a megrendelés Vállalkozó általi kézhezvételének napján – vagy amennyiben a Megrendelő csak később ajánlja fel a Vállalkozó részére a Motorvonatot a féktárcsacserére történő tényleges átvételre, úgy ezen a későbbi napon – kezdődik, feltéve, hogy a későbbi felajánlás oka nem a Vállalkozó érdekkörében merült fel (ideértve különösen, de nem kizárólag erőforrás és / vagy alkatrész hiány, stb.).

Felek rögzítik, hogy a Motorvonat átadás-átvételére vonatkozó szabályokat a jelen 7.10 pont szerinti esetre is a jelen Szerződés **12. sz**. és **19. sz. melléklet**e, továbbá a jelen Szerződés **9. sz. melléklet**ében felsorolt utasítások, szabályzatok tartalmazzák.

* 1. Felek megállapodnak, hogy az olyan hibák, amelyek az utas-szállítás biztonságát és/vagy a vagyonbiztonságot – ideértve különösen, de nem kizárólag a Motorvonat épségét, állagát is – nem veszélyeztetik, nem befolyásolják a Motorvonat rendelkezésre állását. Ilyen esetben a hiba javítása elhalasztható mindaddig – de nem tovább, mint a hiba bejelentésétől számított, a jelen Szerződés 4. számú mellékletében meghatározott nap elteltéig –, amíg azt a Telephelyen nem lehet a rendelkezésre állás korlátozása nélkül elvégezni.

A hibaosztályozást a jelen Szerződés **4. sz. melléklet**e tartalmazza.

* 1. Felek a Motorvonatokkal szembeni megbízhatósági elvárások tekintetében az alábbiak szerint állapodnak meg:
     1. Minden Motorvonat egységnek két Szolgálatképtelenség között átlagosan (vagyis a jelen Szerződés hatálya alá tartozó összes Motorvonatra számítva) legalább 400.000 km futást kell teljesítenie. Üzemképtelenségi hiba oknak tekinthető minden olyan rendellenesség, mely a Motorvonat forgalomból való kiesését okozza az **5. sz. melléklet**ben rögzítettek alapján.
     2. A Szerződő felek megállapodnak, hogy a megbízhatóság mérésére Naptári évenként kerül sor, az első mérési időszak a szerződés életbe lépésének napján kezdődik. A Felek megállapodnak továbbá, hogy a szerződés életbe lépésének első Naptári éve esetén, feltéve, hogy a 400.000,- km összfutásteljesítmény nem kerül elérésre – a megbízhatóság mérése a km-arányosítás módszerével történik.
     3. A Felek rögzítik továbbá, hogy a megbízhatóságot Felek közösen mérik, annak mértékéről a Közös munkacsoport dönt tárgyévet követően 30 (harminc) napon belül. A 400.000 km/szolgálatképtelenség átlagos (vagyis a jelen Szerződés hatálya alá tartozó összes Motorvonatra számított) értéktől való elmaradás miatti kötbér mértékét a jelen Szerződés 16.4 pontja tartalmazza.
     4. A 7.12.1. pontban meghatározott 400.000 km/szolgálatképtelenség átlagos (vagyis a jelen Szerződés hatálya alá tartozó összes Motorvonatra számított) értéknél nagyobb hibamentes futásteljesítményt a Megrendelő nem díjazza.
     5. A Motorvonatok szolgálatképtelenségére (vonatkiesést okozó üzem-képtelenség) vonatkozó definíciót a jelen Szerződés 1.15 pontja és **5. sz. melléklete** tartalmazza.

1. **Munkaerő**
   1. A Vállalkozó munkavállalóinak foglalkoztatása, oktatása, továbbképzése a Vállalkozó kötelezettsége.
   2. Vállalkozó köteles munkavállalóival szemben valamennyi munkajogi – ideértve különösen, de nem kizárólag a munkarendre, munkaidőkeretre, pihenőidőre, diszkrimináció tilalmára vonatkozó – előírást betartani. Vállalkozó csak a megfelelő hatóságok felé bejelentett munkavállalókat foglalkoztathat.
   3. Vállalkozó munkavállalói a Megrendelő, illetve a MÁV Zrt., valamint az utasok Motorvonatokban és/vagy fordulóállomásokon lévő felszereléseit nem használhatják, azokat nem vihetik el. Vállalkozó munkavállalói nem jogosultak az esetlegesen a Motorvonatokban hagyott iratok átnézésére, ide nem értve a Motorvonatok üzemi naplóját.
   4. Vállalkozó köteles kielégítő követelményeket alkalmazni a fordulóállomásokon munkát végző munkavállalók megfelelő viselkedése, megjelenése és tisztességességének (ideértve, de nem kizárólag megfelelő nyelvezet használata, tartózkodás a Megrendelő, illetve harmadik személyek személyes tárgyainak használatától stb.) biztosítása érdekében. Vállalkozó munkavállalói a fordulóállomásokon történő munkavégzés során rendes és tiszta állapotban, a Megrendelő által előzetesen jóváhagyott, egyenruhában kötelesek megjelenni. Az egyenruhán Vállalkozó logóját – és Megrendelő kérése esetén az érintett alkalmazott nevét vagy egyedi azonosítóját – jól látható módon fel kell tüntetni.
   5. Amennyiben Megrendelő megítélése szerint a Vállalkozó valamely munkavállalója nem felel meg a jelen Szerződésben rögzített elvárásoknak, a jelen Szerződésben foglaltakat megsérti, vagy munkavégzése bármely egyéb okból nem felel meg a jelen Szerződésben foglaltaknak, a Megrendelő jogosult a Vállalkozótól az érintett munkavállaló azonnali lecserélését kérni. Megrendelő kérését olyan módon és időpontban köteles jelezni, hogy annak teljesítése Vállalkozó feladatainak ellátását lehetőség szerint ne akadályozza.

Felek a félreértések elkerülése érdekében rögzítik, hogy a jelen 8.5 pontban foglaltak semmilyen esetben sem kötelezhetik a Vállalkozót az érintett munkavállaló munkaviszonyának megszüntetésére. A jelen 8.5 pont szerint lecserélt munkavállaló munkaviszonyának Vállalkozó általi megszüntetése nem tekinthető a Megrendelő által helyeseltnek vagy jóváhagyottnak.

Vállalkozó a Megrendelő jelen szerződés 8.5 pontján alapuló kérése esetén köteles haladéktalanul biztosítani, hogy a Megrendelő kérésével érintett munkavállaló a Motorvonatok vonatkozásában a továbbiakban ne végezzen munkát.

1. **Biztosítás**
   1. A Vállalkozó köteles a jelen 6. Biztosítás fejezetben foglalt feltételek szerint Megrendelő számára elfogadható, a Magyar Nemzeti Bank által felügyelt vagy nyilvántartott, a Megrendelő számára elfogadható biztosítónál (a továbbiakban: Biztosító) a jelen Szerződés szerinti Tevékenységére felelősségbiztosítási szerződést (a továbbiakban: Biztosítási szerződés) kötni, és azt a jelen Szerződés teljes időtartama alatt fenntartani. Megrendelő ésszerűen indokolni köteles, ha a Biztosító számára nem elfogadható.

A felelősségbiztosítás kártérítési limitje semmilyen körülmények között nem lehet kevesebb, mint 2.000.000.000,- Ft (Kettőmilliárd forint) vagy 6.350.000,- EUR (Hatmillió – háromszázötvenezer euro) / káresemény és 6.000.000.000,- Ft (Hatmilliárd forint) vagy 19.050.000,- EUR/biztosítási időszak értékhatárnál, a bekövetkezett bármely – akár szerződéses, akár szerződésen kívüli, akár a Megrendelő, akár más harmadik személy részére okozott – káreseményre vonatkozóan, melyért a Vállalkozó a magyar jog rendelkezései alapján felelősséggel tartozik. A felelősségbiztosításnak fedezetet kell nyújtania az elévülési időn belül a jelen Szerződés megszűnése után ismertté vált, de a jelen Szerződés időtartama alatt bekövetkezett káreseményekre is. A Biztosító a felelősségbiztosítás alapján köteles Megrendelő felé megtéríteni a teljes kárt, függetlenül a felelősségbiztosítási szerződésben esetlegesen meghatározott vállalkozói önrésztől.

Felek a félreértések elkerülése érdekében rögzítik, hogy nem eredményezi a Vállalkozó felelősség alóli mentesülését az a körülmény, ha a Biztosító valamely kárigény megtérítését bármely okból részben vagy egészben elutasítja. A Vállalkozó felelősségére vonatkozó rendelkezéseket is a jelen Szerződés 16. fejezete tartalmazza.

* 1. A 9.1. pont alapján megkötött Biztosítási szerződésnek rendelkeznie kell arról, hogy a Biztosítási szerződésben eszközölt bármely módosítás esetében legalább 30 (harminc) nappal a Biztosítási szerződés szövegének tervezett módosítása előtt a Biztosító köteles értesíteni a Megrendelőt; a Biztosítási szerződés elsődleges biztosításnak minősül, és az általa biztosított károk megtérítéséhez nincs szükség a Megrendelő által megkötött esetleges egyéb biztosítások igénybevételére.

A 9.1. pont alapján megkötött Biztosítási szerződésnek rendelkeznie kell arról is, hogy a Biztosító köteles a Megrendelőt haladéktalanul írásban tájékoztatni abban az esetben is, ha a Biztosítási szerződés ténylegesen módosításra kerül, a Biztosítási szerződés megszűnik, a Vállalkozó díjfizetési késedelembe esik, a Biztosítási szerződésre kárbejelentés történik és / vagy a Biztosítási szerződés alapján kifizetés történik. A Biztosítási szerződésnek tartalmaznia kell azt is, hogy abban az esetben, ha a jelen Szerződés 9.3 pontjában foglaltak szerint, a biztosítás díjának befizetésére a Megrendelő által kerül sor, úgy azt a Biztosító, mint a Vállalkozó díjfizetési kötelezettségének teljesítését elfogadja.

* 1. A Vállalkozó a jelen Szerződés aláírásával egyidejűleg köteles átadni a Megrendelőnek a Biztosító által kiállított aktuális díjigazolást valamint a biztosítási kötvényt és a biztosítási feltételeket, amelyek igazolják a 9.1. pontban hivatkozott Biztosítási szerződés meglétét. A Vállalkozó továbbá legalább 10 (tíz) nappal a Biztosítási szerződés lejárta előtt legalább teljes bizonyító erejű – Megrendelő számára elfogadható - írásbeli bizonyítékkal, fedezetigazolással köteles igazolni a Biztosítási szerződés érvényességét, illetve hatályának meghosszabbítását. Mindegyik Biztosítási szerződésnél a biztosítási díjat Vállalkozó tartozik fizetni. A biztosítási díj megfizetését Vállalkozó a biztosítási díjfizetési gyakorisággal megegyezően köteles igazolni Megrendelő felé. Amennyiben a Vállalkozó nem tesz eleget a Biztosítási szerződés fenntartásával kapcsolatos kötelezettségének, a Megrendelő jogosult, de nem kötelezhető arra, hogy a továbbiakban fenntartsa a biztosítást, befizesse a költséget vagy a biztosítási díjat és ebben az esetben a Vállalkozó köteles megtéríteni a Megrendelő összes felmerült költségét. Felek kifejezetten rögzítik, hogy ezen költségeket Megrendelő jogosult a Vállalkozó részére eszközlendő fizetésekbe beszámítani.

1. **A Telephely, a Vállalkozó egyéb kötelezettségei**
   1. A Vállalkozó feladata – többek között –, hogy a Telephelyét saját költségén a karbantartási, javítási munkálatokra, alkalmassá tegye. A Vállalkozónak rendelkeznie kell a Motorvonatok karbantartására alkalmas Telephellyel, és / vagy a Szerződés teljesítéséhez felhasználható más műhellyel, mely el van látva a Tevékenység ellátásához szükséges valamennyi eszközzel, berendezéssel. A Telephely üzemeltetése a Vállalkozó feladata.

Felek megállapodnak, hogy a Megrendelő előzetes írásbeli engedélye nélkül nem jogosult megváltoztatni a Telephely helyszínét.

* 1. A Vállalkozónak saját költségére és kockázatára kell biztosítania a jelen Szerződés alapján vállalt szolgáltatásai teljesítéséhez szükséges közüzemi szolgáltatások (víz, energia, villamos energia, távközlés, úthálózat etc.) általa történő igénybevételének lehetőségét és a közüzemi szolgáltatásokat.
  2. A Megrendelő rendelkezésére álló közüzemi szolgáltatásokat a Vállalkozó csak abban az esetben használhatja, ha arra a Megrendelővel külön írásbeli megállapodást köt a vonatkozó részletes feltételek meghatározása mellett. A Megrendelő a közüzemi szolgáltatások biztosítására kötelezettséget nem vállal.
  3. Felek megállapodnak, hogy a Motorvonatok üzemeltetéséhez szükséges speciális infrastruktúra kialakítása, fenntartása, működtetése – a Megrendelővel egyeztetett módon – a fordulóállomásokon is a Vállalkozó feladata, kockázata és költsége, ideértve az esetleges helyiségbérleteket is.
  4. A Telephely és fordulóállomások speciális infrastruktúrájának létesítéséhez, üzemeltetéséhez kapcsolódóan a Vállalkozó feladata különösen, de nem kizárólag, hogy:
     1. A Tevékenységével kapcsolatosan esetlegesen szükségessé váló környezetvédelmi kármentesítésről gondoskodjék.
     2. A Telephely belső vágányhálózatát és felsővezetékeit kialakítsa, karbantartsa. A Telephelyhez kapcsolódó – nem a telephely területén található – vágányhálózat szükség szerinti kialakítása, karbantartása ugyancsak a Vállalkozó, illetve közreműködői feladata.
     3. Szerezze be a Telephely kialakításához, működtetéséhez és használatbavételéhez esetleg szükségessé váló hatósági engedélyeket.
     4. Telepítse a Motorvonatok karbantartásához, javításához, üzemeltetéséhez, stb. szükséges technológiai berendezéseket, felszereléseket, valamint a zavartalan munkavégzés technikai és egyéb feltételeit (ideértve a Motorvonat mérlegelését is) teremtse meg.
     5. Biztosítsa a Motorvonatok mozgatását a karbantartó bázis területén belül, a vasúti és munkavédelmi előírások betartása mellett, azzal, hogy az átadás-átvétel során a Motorvonat Telephely határa és az Átadás-átvételi hely közötti mozgatása – feltéve, hogy annak műszaki feltételei a Vállalkozó által biztosítottak – a Megrendelő által történik a Vállalkozó kizárólagos költségére és kockázatára.
     6. Motorvonattal történő gázolás után a Telephelyen biztosítsa a rendkívüli fertőtlenítéshez szükséges infrastruktúrát. A rendkívüli fertőtlenítés elvégzése Vállalkozó kötelezettsége a jelen Szerződés **14.** **sz.** melléklete szerint.
     7. Biztosítsa a zárt rendszerű WC-k karbantartása céljából szükséges ürítésének lehetőségét a Telephelyen. Az ürítéshez szükséges infrastruktúra biztosítása és az ürítés elvégzése a Vállalkozó kötelezettsége.
     8. Biztosítson és végezzen el minden egyéb, a Telephely és a fordulóállomások speciális infrastruktúrájának létesítéséhez, üzemeltetéséhez szükséges feladatot.
     9. A Telephelyen belül biztosítsa a Megrendelő által összeállított Üzemeltetési Készlet elhelyezését a Felek által összeállított anyagkezelési szabályok és az Üzemeltetési Készletben található Anyagokra vonatkozó gyártói előírások betartása mellett.
     10. A Telephelyen olyan vagyonvédelmi rendszert telepítsen, mely biztosítja a birtokában lévő Motorvonatok és Üzemeltetési Készlet állagának megóvását.
     11. Biztosítson a Megrendelő – beleértve a Megrendelő által kijelölt más személyeket is – részére olyan önálló, bútorzattal és megfelelő informatikai infrastruktúrával felszerelt helyiséget, amelyben a munkavégzés minden feltétele biztosított, beleértve a városi- és vasúti telefonvonalakat, illetve az internethez való csatlakozást is.

Felek a félreértések elkerülése érdekében rögzítik, hogy a Vállalkozó jelen 10.5 pont szerinti kötelezettségeire a Díjak fedezetet nyújtanak.

* 1. Vállalkozó a fentieken túl is köteles biztosítani a jelen Szerződés szerinti Tevékenység teljesítéséhez szükséges személyzetet, felszerelést, eszközöket, anyagokat és egyéb feltételeket.

A Vállalkozó – hacsak a jelen Szerződés kifejezetten eltérően nem rendelkezik – köteles az általa használt gépeket, berendezéseket és járműveket olyan műszaki állapotban tartani, ami biztosítja a Tevékenységek magas színvonalú elvégzése mellett a környezet- és munkavédelmi követelmények betartását is (különös tekintettel a zajterhelésre, olajfolyásra és légszennyezésre). A Vállalkozó tudomásul veszi, hogy a Megrendelő a nem megfelelő műszaki állapotú gépek, berendezések, és járművek használatát megtilthatja vagy feltételekhez kötheti.

Vállalkozó a fentieken túl is köteles az általa esetlegesen a fordulóállomások utasforgalmi területein is használt eszközöket és gépeket tisztán, esztétikus állapotban tartani.

* 1. Vállalkozó köteles a Tevékenységhez kapcsolódó valamennyi jogszabály vagy más előírás – ideértve különösen az érvényes környezetvédelmi, munkavédelmi, biztonsági és higiéniai előírásokat – betartására. Az ennek elmulasztásából származó valamennyi felelősség a Vállalkozót terheli.

Szükség esetén a Vállalkozó köteles biztosítani saját munkatársai és esetleges alvállalkozói megfelelő oktatását a hatályos jogszabályok, valamint a Megrendelő által rendelkezésre bocsátott előírások alapján. Ezen előírások be nem tartásából eredő mindennemű költség (beleértve az esetleges bírságokat is) a Vállalkozót terheli.

A Vállalkozó köteles az egészséges és biztonságos munkavégzés körülményeit biztosítani a fordulóállomásokon is.

* 1. Vállalkozó köteles gondoskodni a gépek, egyéb eszközök, anyagok és alkatrészek, - beleértve a Megrendelő által a Telephelyen elhelyezett Üzemeltetési Készletet is - stb. megfelelő tárolásáról. A Megrendelőt – felróható eljárása és/vagy felróható mulasztása hiányában - nem terheli semmilyen felelősség a gépek, egyéb eszközök, anyagok, alkatrészek és/vagy Üzemeltetési Készlet stb. esetleges sérülése, megsemmisülése vagy elveszése miatt. Felek a félreértések elkerülése érdekében rögzítik, hogy a gépek, egyéb eszközök, anyagok alkatrészek és/vagy Üzemeltetési Készlet stb. megfelelő őrzésének kötelezettsége kizárólagosan a Vállalkozót terheli, az, hogy a Megrendelő nem őrzi ezen gépeket, egyéb eszközöket, anyagokat, alkatrészeket és/vagy Üzemeltetési Készletet stb. semmilyen körülmények között nem tekinthetők a Megrendelő felróható eljárásának és/vagy mulasztásának.

A fordulóállomásokon a gépek, egyéb eszközök, anyagok és alkatrészek stb. nem hagyhatók vagy raktározhatók olyan helyen, amely a Megrendelő, illetve harmadik személyek üzleti tevékenységét akadályozza, az Utasok komfortérzetét csökkenti, és/vagy személyben illetve dologban bekövetkező kár veszélyével fenyeget.

Vállalkozó minden olyan veszélyes anyagot, amelyet nem eredeti csomagolásában tárol, köteles megfelelően felcímkézni.

* 1. A fordulóállomásokon történő munkavégzés során a Vállalkozó köteles a Tevékenységével érintett területet megfelelő figyelemfelhívó jelzéssel megjelölni a balesetek, károk elkerülése érdekében a végzett Tevékenység időtartamára, illetve amennyiben indokolt, az azt követő időre is mindaddig, amíg a balesetveszélyes helyzet – ideértve, de nem kizárólag csúszásveszély, maró hatás stb. – fennáll. A Vállalkozó felel a késedelmes jelölésből, illetve a jelölés elmulasztásából adódó valamennyi kárért.
  2. Vállalkozó köteles Megrendelőt haladéktalanul értesíteni az általa észlelt valamennyi rendellenességről.
  3. Felek megállapodnak, hogy Vállalkozó a fordulóállomásokon köteles alávetni magát a hatóságok és/vagy a Megrendelő és/vagy a fordulóállomás üzemeltetője helyszíni biztonsági előírásainak, és ezen szabályokat teljes körűen betartani.

A Megrendelő – illetve a hatóságok - jelen Szerződés aláírásakor hatályos biztonsági előírásai megismerését a Vállalkozó a jelen Szerződés aláírásával megerősíti.

Vállalkozó tudomásul veszi továbbá, hogy Megrendelő, illetve a hatóságok és a Fordulóállomások esetleges Megrendelőtől eltérő üzemeltetői biztonsági előírásai időről-időre változhatnak. Megrendelő kifejezetten fenntartja a jogot a biztonsági előírásai egyoldalú módosítására. Megrendelő a biztonsági előírásai változásáról, azok hatálybalépését megelőzően írásban köteles Vállalkozót tájékoztatni. Vállalkozó az előírás hatálybalépését követően köteles a Megrendelő megváltozott biztonsági előírásai szerint eljárni.

Vállalkozó a hatóságok és a Fordulóállomások esetleges Megrendelőtől eltérő üzemeltetője irányadó biztonsági előírásairól, illetve azok változásáról saját felelősségére maga köteles rendszeresen tájékozódni.

A jelen 10.11 pont szerinti biztonsági előírásokhoz, azok teljesítéséhez kapcsolódó valamennyi költség és kockázat a Vállalkozót terheli, azzal összefüggésben Megrendelővel szemben semmilyen igényt nem érvényesíthet.

Vállalkozó köteles tájékoztatni munkavállalóit arról, hogy adataik rögzítésre kerülhetnek a Megrendelő és/vagy a fordulóállomáson működő biztonsági szolgálat által, illetve, hogy róluk a fordulóállomáson elhelyezett biztonsági berendezésekkel videofelvétel készülhet. Vállalkozó a hatályos adatvédelmi jogszabályokban meghatározott követelményeknek megfelelő, adatkezeléshez hozzájáruló nyilatkozatot köteles beszerezni munkavállalóitól a Fordulóállomáson történő foglalkoztatás megkezdését megelőzően.

Vállalkozó tudomásul veszi, hogy azon munkavállaló, aki a jelen 10.11 pontban foglalt rendelkezéseket nem fogadja el, illetve nem teljesíti, nem foglalkoztatható a Fordulóállomásokon.

* 1. Vállalkozó, illetve annak munkavállalói – amennyiben az szükséges – kötelesek megfelelően megtanulni a fordulóállomások általuk használt részén esetlegesen működő riasztóberendezések használatát, és biztosítani, hogy valamely helyiség elhagyását követően az, valamint az ablakok bezárásra – és amennyiben alkalmazandó beriasztásra – kerüljön, továbbá a lámpák leoltásra kerüljenek.
  2. Felek rögzítik, hogy amennyiben a jelen Szerződés Vállalkozó általi teljesítése érdekében egymással akár a Telephely, akár a Fordulóállomások területei, helyiségei vonatkozásában bérleti szerződést kötnek, úgy a bérlet speciális további feltételeit ezen külön bérleti szerződés(ek)ben rögzítik.
  3. Vállalkozó kötelezően köteles teljesíteni a vonatkozó jogszabályokban előírt kötelezettségeit, ideértve különösen a vasúti járművek karbantartását, javítását és időszakos vizsgálatát végző műhelyekről szóló 24/2016. (VII. 18.) számú NFM rendelet – illetőleg az annak helyébe lépő bármely jogszabály – rendelkezéseit.
  4. Vállalkozó köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdése szerinti ügyletekről, illetve a szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Vállalkozó tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen Szerződés alapján megillető jogait korlátozás nélkül tudja gyakorolni. A jelen pont szerinti kötelezettségek megszegése Vállalkozó súlyos szerződésszegésének minősül.

1. **A motorvonatok mozgatása**
   1. A Motorvonatok vonalon történő meghibásodása esetén a szükséges segélyjárművet és a menetet a Megrendelő rendeli meg azzal, hogy az üzemképtelenséggel, meghibásodással kapcsolatos többletköltségeket és kockázatokat Vállalkozó viseli, olyan mértékben, amilyen részben a meghibásodás oka a Vállalkozó érdekköre tartozik. Felek a félreértések elkerülése érdekében rögzítik, hogy amennyiben a Motorvonat vonalon történő meghibásodására azt követően kerül sor, hogy a Motorvonatot a Megrendelő az Átadás-átvételi helyen a Vállalkozó részére jelen Szerződés alapján Vállalkozót terhelő Tevékenység elvégzése céljára átadta, úgy az előzőek szerinti kötelezettségek teljes egészében a Vállalkozót terhelik.
   2. A Motorvonatok mozgatását az Átadás-átvételi helyig a Megrendelő biztosítja az állomási technológiai rend (Állomási Végrehajtási Utasítási) szerint. A Motorvonatok átadás-átvétele a jelen szerződés **12. számú mellékletében** foglaltak szerint történik.
   3. Az Átadás-átvétel megtörténtét követően, a Motorvonatok jelen Szerződés szerinti Tevékenységek Vállalkozó általi elvégzését követően a Megrendelő részére történő visszaadásáig a Vállalkozónak kell a Motorvonatok mozgatásával, üzemeltetésével, előkészítésével kapcsolatos tárgyi és személyi feltételeket (Motorvonat üzembe helyezése, mozgatása, a szükséges előfűtések elvégzése, etc.) saját költségére és kockázatára biztosítania.
2. **A Felek együttműködése**
   1. A jelen Szerződés időtartamára a Felek Közös munkacsoportot/munkacsoportokat hoznak létre – a jelen Szerződés megkötését követő 30 (harminc) napon belül -, melynek tagjait a Felek jelölik ki. A Közös munkacsoport négy főből áll, a tagokat a Felek egyenlő arányban delegálják. A Közös munkacsoport az előzőekben hivatkozott határidőn belül elkészíti az Eljárási Rendet a jelen Szerződés **10. sz. mellékletében** meghatározott módszerek és alapvető követelmények alapján. A Közös munkacsoport feladata a Felek napi együttműködésének szabályozása, koordinálása, a karbantartást végző megrendelői munkaerő tevékenységének havi értékelése.

Felek megállapodnak, hogy a Közös munkacsoport vitás esetekben a Közös munkacsoportot alkotó összes tag egyszerű többségével határoz, azzal, hogy amennyiben a Közös munkacsoport a vitás kérdés megvitatásának kezdeményezésétől számított 30 (harminc) napon belül nem tud az előző feltételeknek megfelelő többségi határozatot hozni, úgy Felek a Megrendelő álláspontját fogadják el, és annak megfelelően járnak el a továbbiakban, azzal, hogy ez nem jelent jogvesztést a Vállalkozó részéről és a Vállalkozó jogosult a jelen Szerződés 24.5 pontja alapján jogai érvényesítése érdekében bíróság előtt jogvitát kezdeményezni.

A Megrendelő és a Vállalkozó kapcsolattartása során a Felek által létrehozott Közös munkacsoport a Megrendelőnél bevezetett, mindenkori hatályos minőségbiztosítási rendszert, így különösen jelenleg az ISO 9001, és az ISO 14001 minőségbiztosítási rendszereket tartozik alkalmazni.

* 1. A Vállalkozó köteles a jelen Szerződés aláírását követő 30 (harminc) napon belül a Megrendelő számára elfogadható tartalmú Karbantartási Technológiát – **15. számú melléklet** – készíteni a Szállító által készített Karbantartási Utasítás előírásaira is figyelemmel, annak érdekében, hogy a Motorvonatok optimális rendelkezésre állása biztosított legyen. Vállalkozó Megrendelő részére 30 (harminc) napot tartozik biztosítani a Karbantartási Technológia felülvizsgálatára és véleményezésére. A Vállalkozó a Megrendelő észrevételeire köteles figyelemmel lenni, azzal, hogy a szakszerűtlen javaslatokra a Megrendelőt haladéktalanul figyelmeztetni köteles. Ennek elmulasztása esetén a Vállalkozó felel valamennyi ebből fakadó kárért.

A Vállalkozó vállalja, hogy a Karbantartási Technológiát az üzemeltetési tapasztalatok alapján a jelen Szerződés időtartama alatt folyamatosan, de legalább 24 (huszonnégy) havonta felülvizsgálja, azzal, hogy a módosításra minden esetben csak a Megrendelő előzetes írásbeli hozzájárulásával kerülhet sor.

* 1. A Vállalkozó a Karbantartási Technológia alapján időszakos (éves, havi és gördülő kétheti) Karbantartási Ütemtervet köteles készíteni az Eljárási rendben részletesen szabályozott módon. Vállalkozó a kétheti terveket az időszak megkezdését megelőző 2. (második) munkanap 14 (tizennégy) óráig a **15. számú mellékletben** rögzített formában adja meg a Megrendelő részére. A kétheti karbantartási terv módosítása a **15. számú mellékletben** leírtak alapján történik. A Megrendelő a Vállalkozó által megküldött időszakos karbantartási terveket az időszak megkezdését megelőző munkanap 14 (tizennégy) óráig véleményezi vagy igazolja vissza. Vállalkozó Megrendelő részére az éves és havi tervek esetében 5 (öt) napot tartozik biztosítani a Karbantartási Ütemterv felülvizsgálatára és véleményezésére, a Vállalkozó a Megrendelő észrevételeire köteles figyelemmel lenni, azzal, hogy a szakszerűtlen javaslatokra a Megrendelőt haladéktalanul figyelmeztetni köteles. Ennek elmulasztása esetén a Vállalkozó felel valamennyi ebből fakadó kárért.
  2. A Vállalkozó Tevékenységeit úgy köteles megszervezni, hogy a jelen Szerződésben rögzített rendelkezésre állási kötelezettségvállalás teljesüljön a jelen Szerződés elvárásainak megfelelően. A karbantartás bekérési időpontjának mindenképpen illeszkednie kell a menetrendhez. Az elkészített szerelvényfordulók révén a Megrendelő lehetőség szerint biztosítja az egyes vizsgálatok elvégzéséhez ésszerűen szükséges – de legfeljebb az Eljárási rendben meghatározott időtartamú – időablakokat, azzal, hogy a félreértések elkerülése érdekében a Felek rögzítik, hogy elsődlegesen a Vállalkozó köteles a Megrendelő karbantartást végző munkaerejének tevékenységét, a jelen Szerződés szerinti saját Tevékenységeit oly módon megszervezni, hogy a jelen Szerződésben vállalt rendelkezésre állás mindenkor teljesüljön.
  3. A Vállalkozó tevékenységének optimális szervezését a Megrendelő azzal segíti elő, hogy a menetrendről, a menetrend és a szerelvényforduló változásáról, annak készítése ütemezéséről, illetve a napi üzemi eseményekről folyamatosan tájékoztatást ad a Vállalkozónak. A Szerződő felek rögzítik, hogy a napi üzemi események meghatározását illetően a fenti 12.1 pontban foglaltak szerint megállapodnak és azt az Eljárási Rendbe foglalják.
  4. A rendelkezésre állási időszak alatt keletkezett üzemkiesés okainak feltárását a Felek szakértőiből összeállított ad hoc bizottság végzi, melybe mindkét Fél 2-2 (két-két) szakértőt jogosult delegálni. Az ad hoc bizottság az üzemkiesésre vonatkozó előterjesztését legkésőbb a tárgyhónapot követő hó 15. (tizenötödik) napjáig köteles előterjeszteni. Az ad hoc bizottság előterjesztése alapján – vagy amennyiben az ad hoc bizottság az előző mondatban rögzített határidőn belül az előterjesztést nem terjeszti elő, annak bevárása nélkül – a Felek által a jelen Szerződés 12.1 pontja szerint létrehozott Közös munkacsoport hoz döntést, azzal, hogy a Közös munkacsoport nincs kötve az ad-hoc bizottság előterjesztéséhez.
  5. Motorvonatok karbantartásával kapcsolatban a Vállalkozó által vezetett bármilyen dokumentációba történő betekintést a Vállalkozó a Megrendelő részére előzetes egyeztetést követően – de legkésőbb a Megrendelő betekintési igényének előterjesztésétől számított 2 munkanapon belül - köteles biztosítani, köteles továbbá a megtekintett iratokról Megrendelő kérésére másolatot adni.
  6. Felek megállapodnak, hogy az általuk a Közös munkacsoportba és/vagy az ad hoc bizottságba delegált személyekhez kapcsolódó költségeket maguk viselik. A Közös munkacsoport és/vagy az ad hoc bizottság a Felek eltérő írásbeli megállapodása hiányában Magyarországon ül össze. A Közös munkacsoport munkanyelve a magyar.

1. **A motorvonatok tárolása**
   1. Felek megállapodnak, hogy a Motorvonatok őrzéséért és biztosításáért azok Megrendelőtől történt átvételétől, azok Megrendelő részére történő visszaadásáig a Vállalkozót objektív felelősség terheli.
2. **Fizetési feltételek**
   1. A Megrendelő a Vállalkozót terhelő kötelezettségek szerződésszerű teljesítése esetén a szolgáltatások ellenértékeként az alábbi fizetési kötelezettségek terhelik:
      1. Az Első Teljesítési szakaszban nettó …………… EUR /km, azaz nettó ………………… EUR/km.
      2. A Második Teljesítési szakaszban az R2 jelű javítás és járműkorszerűsítések elvégzésének ellenértékeként nettó ……………….. EUR/Motorvonat, azaz nettó ……………….. EUR/Motorvonat.
      3. A jelen Szerződés teljes időtartama alatt a Megrendelő által a jelen szerződés 7.7 pontja alapján megrendelt feladatok ellátásáért nettó …………. EUR/mérnök emberóra, azaz ………………. EUR/ mérnök emberóra, valamint ……………. EUR/szakmunkás emberóra, azaz ……………. EUR/ szakmunkás emberóra.
      4. A jelen Szerződés teljes időtartama alatt a Megrendelő által a jelen szerződés 7.7 pontja szerinti feladatok ellátásához szükséges Anyagok a Vállalkozó Megrendelő által elfogadott egyedi ajánlata szerinti összeggel kerülnek értékesítésre.
      5. A féktárcsaszegmensek jelen Szerződés szerinti cseréjének átalánydíját a jelen Szerződés **19. sz. melléklet**e rögzíti.
   2. A 14.1.1 pontban meghatározott Díj elszámolása a Motorvonatok tényleges futásteljesítménye alapján történik. Felek határozott időre szóló elszámolásban állapodnak meg, az elszámolási időszak egy naptári hónap, az elszámolás napja a tárgyhónap utolsó napja.

Felek a félreértések elkerülése érdekében rögzítik, hogy a Vállalkozó nem jogosult a fentiek szerinti Díjakra az alábbi futásteljesítmények után:

1. a fordulóállomástól az Átadás-átvételi helyig nem személyszállító vonatként közlekedik a Motorvonat;
2. a futás a Vállalkozó tevékenységével összefüggésben merül fel (pl. futópróba, stb.);
3. Vállalkozó felelősségi körébe tartozó üzemképtelenség esetén a meghibásodás helyétől a javítási helyig történő futás.

Felek megállapodnak továbbá, hogy a fenti ii) és iii) esetekben a Motorvonat közlekedtetésével kapcsolatban a tárgyhónap során felmerült igazolt költségeket a Megrendelő kiszámlázza a Vállalkozó részére. Megrendelő ezen számlát a tárgyhónapot követő 20 (húsz) napon belül köteles kiállítani, és azt a Vállalkozó részére megküldeni. A Vállalkozó a Megrendelő számlájában foglalt fizetési kötelezettségének a banki átutalás útján köteles eleget tenni. A fizetési határidő a számla kiállítását követő 15. (tizenötödik) nap. A késedelmi kamat tekintetében a jelen Szerződés 14.8 pontja az irányadó.

Felek a félreértések elkerülése érdekében rögzítik, hogy a jelen Szerződés 14.1.1 pont alapján kalkulált Díj a Vállalkozó mindazon, jelen Szerződés alapján az Első Teljesítési szakaszban végzett Tevékenységére és a karbantartáshoz szükséges Anyagokra fedezetet nyújtanak, amelyekre vonatkozóan a jelen Szerződés 14.1.4 pontja kifejezetten külön díjazást nem rendel.

* 1. Felek rögzítik, hogy a 14.1.2 pont szerinti ellenérték magában foglalja a Motorvonat R2 jelű javítás és a jelen Szerződés **1. sz. mellékletben** megadott, az R2 jelű javítással egyidejűleg kötelező járműkorszerűsítések elvégzéséhez szükséges valamennyi Tevékenység és Anyag ellenértékét, a Motorvonat javítási helyszínére történő szállításának költségét, ill. valamennyi a javítás és a járműkorszerűsítések elvégzéséhez kapcsolódó költséget. Az elszámolás Motorvonatonként és R2 javításonként történik. Felek megállapodnak, hogy az R2 jelű javítás számlázása során a járműkorszerűsítések költségét a Vállalkozó járműkorszerűsítési feladatonként külön-külön köteles feltüntetni a számlán.

* 1. Felek megállapodnak, hogy a Megrendelő jelen Szerződés 7.7 pontján alapuló megrendeléseinek a 14.1.3 pont szerinti, valamint a megrendelt Anyagoknak a 14.1.4 pont szerinti elszámolása megrendelésenként történik.

Felek a félreértések elkerülése érdekében rögzítik, hogy – hacsak a Felek eltérően előzetesen írásban meg nem állapodtak – a Vállalkozó a jelen Szerződés 7.7 pontján alapuló megrendelések alapján – ideértve a 7.7. pont szerinti feladatok ellátásához szükséges Anyagokra vonatkozó megrendelést is – kizárólag akkor jogosult számla kibocsátására, ha a megrendelést a Vállalkozó maradéktalanul teljesítette, a megrendeléshez kapcsolódó hatósági engedélyt, harmadik személy hozzájárulását, amennyiben alkalmazandó, a Megrendelő részére átadta és a Megrendelő a javítást átvette továbbá a vonatkozó teljesítésigazolást az egyedi megrendelés tekintetében a Megrendelő a jelen Szerződés 14.5.3 pontjában foglaltak szerint kiadta.

Ugyanezen, a jelen pont előző bekezdéseiben rögzített szabályok irányadó a 7.10. pont szerint megrendelt féktárcsa-cserék vonatkozásában.

* 1. Felek a Vállalkozó teljesítésének Megrendelő általi leigazolásában az alábbiak szerint állapodnak meg:
     1. Felek megállapodnak, hogy a tárgyhónapra esedékes, 14.1.1 szerinti Díjra vonatkozó elszámolás alapját képező havi tényleges futásteljesítményekről – a 14.2 pont rendelkezéseire is figyelemmel -, a tárgyhónapot követő hónap 5. (ötödik) napjáig a Felek szakértőiből összeállított ad-hoc bizottság köteles tájékoztatni a Közös munkacsoportot az Eljárási rendben szabályozott módon.

Megrendelő az ad-hoc bizottság tájékoztatása alapján 5 (öt) napon belül állítja ki a tárgyhavi Díj Vállalkozó általi számlázásának alapját képező Teljesítésigazolást.

A Teljesítésigazolás előírt formátumát a jelen Szerződés **10. sz. mellékletét** képező Eljárási rend tartalmazza.

* + 1. Megrendelő a 14.1.2 szerinti Díj elszámolásához szükséges teljesítésigazolást Motorvonatonként, az adott motorvonat R2 jelű javítás és járműkorszerűsítés elvégzését és a Motorvonat átadás-átvételi eljárásának lezárását követő 5 (öt) napon belül állítja ki és adja át Vállalkozó részére.
    2. A Megrendelő a jelen Szerződés 7.7 és 7.10. pontján alapuló egyes megrendelések Vállalkozó általi teljesítésére vonatkozó teljesítésigazolást az adott feladat Megrendelő általi átvételét követő 5 (öt) napon belül köteles kiadni Vállalkozó részére.

A Teljesítésigazolás előírt formátumát jelen Szerződés **10. sz. mellékletét** képező Eljárási rend tartalmazza.

* + 1. Felek rögzítik, hogy a 14.1.4 pont alapján a nem a Vállalkozó által végzendő javítási feladatokhoz leszállított Anyagok tekintetében külön teljesítésigazolás kiadására nem kerül sor, a teljesítést az Anyagok átvételéről kiállított bizonylat – a kifizetések vonatkozásában ez teljesítésigazolásnak minősül – igazolja, míg a 7.7 pont szerinti feladatok ellátásához szükséges Anyagokra vonatkozóan az egyes, 7.7 pont szerinti megrendelések Vállalkozó általi teljesítésére vonatkozó teljesítésigazolás kerül kiadásra.

* + 1. Felek rögzítik, hogy a Megrendelő képviseletében teljesítésigazolás kiállítására a Vállalkozó felé joghatályosan kizárólag a jelen szerződés **10. sz. melléklete** szerinti személyek (mely személyek változása nem minősül szerződésmódosításnak) vagy a Vállalkozó felé előzetesen írásban megjelölt egyéb személy(ek) jogosult(ak).
  1. Felek a fentiek érintése nélkül megállapodnak, hogy a Vállalkozó külön számlát köteles kibocsátani a 14.1 pontban meghatározott egyes Díjakról.

A Vállalkozó által a jelen Szerződés alapján kiállítandó számlák megküldésének a címe:

MÁV-START Zrt. 1087. Budapest, Könyves Kálmán krt. 54-60.

* 1. Felek megállapodnak, hogy Vállalkozó kizárólag a Megrendelő által a 14.5.1-14.5.4 pontok szerint leigazolt teljesítést jogosult leszámlázni a Megrendelő felé azzal, hogy ez a teljesítés igazolása során el nem ismert (vitatott) Díjak tekintetében nem jelent joglemondást a részéről, és amennyiben a Megrendelő adott teljesítésigazolásában foglaltakat vitatja, úgy jogosult a Közös munkacsoport állásfoglalását kérni.

Felek a félreértések elkerülése érdekében rögzítik, hogy amennyiben a Felek közötti jogvita során bebizonyosodik, hogy Megrendelő jogszerűtlenül nem igazolta le a Vállalkozó teljesítése valamely részét, úgy Vállalkozó az érintett rész tekintetében számlahelyesbítésre jogosult.

* 1. Felek rögzítik, hogy Megrendelő a – Vállalkozót a feladatai szerződésszerű teljesítése esetén megillető – Díjakat az alábbiak szerint fizeti meg.
     + 1. Az ellenérték kifizetésének teljesítése a Ptk. 6:130. § (1)-(2) bekezdésében foglalt szabályoknak megfelelően történik. Vállalkozó a számla kiállítására a Megrendelő által kiállított, a jelen Szerződés szerinti adott Teljesítésigazolása birtokában jogosult.
       2. A Megrendelő a Díjakat a számla és mellékleteinek kézhezvételétől számított 30 (harminc) naptári napon belül utalja át a Vállalkozó számláján megjelölt bankszámlaszámra.

* + - 1. Amennyiben a Vállalkozó által kiállított számla a hatályos jogszabályoknak, illetőleg a jelen Szerződés előírásainak nem felel meg, vagy a fizetés jelen Szerződésben meghatározott egyéb előfeltételei nem teljesülnek, a Megrendelő jogosult a számlát visszautasítani és a hiányok pótlására írásban felszólítani a Vállalkozót. Ebben az esetben a fizetési határidő a megfelelő számla kézhezvétele napján kezdődik.

Felek rögzítik, hogy a fentiek szerinti esetekben az érintett összeg megfizetése kapcsán a kifizetés előfeltételeinek maradéktalan teljesülésétől számítandó a vonatkozó fizetési határidő.

* 1. Vállalkozó/alvállalkozó a számláját a hatályos jogszabályokban foglaltaknak megfelelően köteles kiállítani.

Vállalkozó/alvállalkozó a számlán köteles feltüntetni:

* + - a „számla” elnevezést;
    - elszámolási időszakot;
    - a tevékenység leírását és annak TEÁOR számát;
    - számlavezető bankjának és bankszámlaszámának nevét;
    - adószámát;
    - a jelen szerződés nyilvántartási számát; (………./2017/START)
    - mindazon adatokat, tartalmi és formai elemeket, melyeknek feltüntetése a számla kiállításakor hatályos jogszabályok alapján szükséges.

Vállalkozó a számlájához köteles mellékelni a részére kiadásra került adott teljesítésigazolás egy másolati példányát.

* 1. A fizetési kötelezettség azon a napon minősül Megrendelő által teljesítettnek, amikor a számla összege a Vállalkozó/alvállalkozó bankszámláján jóváírásra került. Felek a félreértések elkerülése érdekében rögzítik, hogy a jelen pontban foglaltak nem korlátozzák a Megrendelőt abban, hogy Vállalkozó/alvállalkozó felé fennálló fizetési kötelezettsége vonatkozásában az irányadó jogszabályokkal összhangban beszámítással éljen.
  2. A Felek megállapodnak, hogy késedelmes fizetés esetén Vállalkozó/alvállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó Európai Központi Bank EUR alapkamata 8 (nyolc) százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel. Felek a félreértések elkerülése érdekében rögzítik, hogy amennyiben a Vállalkozó/alvállalkozó késedelembe esik a számlája, illetve számlái Megrendelő részére történő megküldésével, úgy a késedelem napjai számával megegyező számú napra a Megrendelő abban az esetben sem köteles késedelmi kamatot fizetni, ha a 14.8 pontban meghatározott fizetési határidőt elmulasztja.
  3. A Megrendelővel szembeni bármilyen jog átruházása, követelés engedményezése (ideértve annak faktorálását is), illetve Megrendelővel szembeni bármilyen követelésen zálogjog alapítása csak a Megrendelő előzetes írásos jóváhagyásával lehetséges. Vállalkozó e kötelezettséget az alvállalkozóval kötött szerződéseiben is köteles érvényesíteni a Megrendelő irányába. A Megrendelő írásos jóváhagyása nélküli engedményezéssel, zálogjog alapítással Vállalkozó/alvállalkozó szerződésszegést követ el a Megrendelővel szemben, melynek alapján Vállalkozót/alvállalkozót kártérítési felelősség terheli.
  4. Hacsak a jelen Szerződés kifejezetten eltérően nem rendelkezik, a Vállalkozó a jelen Szerződésben rögzített Díjakon túl semmilyen egyéb díjazásra nem tarthat igényt, így különösen a Vállalkozó – hacsak a jelen Szerződés kifejezetten eltérően nem rendelkezik - nem jogosult a jelen Szerződés teljesítésével összefüggésben felmerült költségei és/vagy készkiadásai megtérítésére.

A Díjakat a Felek fix díjként határozták meg úgy, hogy annak korrekciójára a jelen Szerződésben, ill. mellékleteiben külön nevesített eseteken kívül semmilyen jogcímen – ideértve különösen az indexálás, a pót- és/vagy többletmunka jogcímét - nincs lehetőség.

* 1. Felek megállapodnak, hogy a 14.1.1, 14.1.2, 14.1.3 valamint a 14.1.4 pontokban, továbbá a **19. számú melléklet**ben rögzített Díjak a szerződéskötés naptári évében és az azt követő naptári évben fix Díjak. Az ezt követő éves időszakokban a Díjváltozás meghatározása az Eurostat által a tárgyév januárjában közzétett (<http://ec.europa.eu/eurostat/web/euro-indicators/peeis>), a megelőző év decemberi, euro zónára vonatkozó ipari éves termelői árindex alapján történik (PEEIs/ Y/Y Industrial producer prices/Euro Area a szerződés megszűnéséig.

Felek megállapodnak, hogy Vállalkozó az árindex közzétételének hónapja, mint tárgyhónap vonatkozásában kiállított számlájában jogosult először a ráta alapulvételével módosított Díj számlázására.

Felek a félreértések elkerülése érdekében rögzítik, hogy Vállalkozó nem jogosult az árindex közzétételét megelőző hónap(ok) vonatkozásában díjváltozás utólagos számlázására.

Felek rögzítik, hogy a 18.4. pontban, valamint a **7. számú mellékletben** rögzített kötbérek a szerződéskötés naptári évében és az azt követő naptári évben fix kötbérek. Az ezt követő éves időszakokban a kötbérváltozás meghatározása az Eurostat által a tárgyév januárjában közzétett (<http://ec.europa.eu/eurostat/web/euro-indicators/peeis>), a megelőző év decemberi, euro zónára vonatkozó ipari éves termelői árindex alapján történik (PEEIs/ Y/Y Industrial producer prices/Euro Area a szerződés megszűnéséig. Felek megállapodnak, hogy Megrendelő az árindex közzétételének napjától jogosult először a ráta alapulvételével módosított kötbérek felszámítására.

* 1. Megrendelő tájékoztatja a Vállalkozót, hogy a jelen Szerződéssel kapcsolatos kifizetések a 2003. évi XCII. törvény (Art.) 36/A. §-ának hatálya alá esnek.
  2. Vállalkozó nem jogosult megfizetni, illetve elszámolni a jelen szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek megfelelő társaság tekintetében merülnek fel, és melyek alkalmasak a Vállalkozó adóköteles jövedelmének csökkentésére.

1. **A környezet védelme** 
   1. A karbantartási, javítási és jelen Szerződés szerinti egyéb munkák során keletkező hulladék, szennyezés, környezetszennyező anyagok eltávolítását és ártalmatlanítását, valamint a Tevékenysége során keletkezett, illetve okozott környezeti károk megszűntetését és helyreállítását a Vállalkozónak a mindenkori érvényben levő jogszabályokban, szabványokban előírtakkal összhangban saját költségén kell elvégeznie.
   2. A Vállalkozó köteles továbbá a fentiekkel kapcsolatos nyilvántartásokról és az adatszolgáltatási kötelezettségek teljesítéséről gondoskodni. Az ezzel kapcsolatos minden költség a Vállalkozót terheli, beleértve mindazon költségeket is, melyek ezen előírások be nem tartása miatt a Megrendelőnél jelentkeznek.
   3. A Vállalkozó köteles az általa a Megrendelő területére bevinni szándékozott veszélyes anyagokról a Megrendelőt előzetesen írásban tájékoztatni (különös tekintettel a jogszabály által tiltott és korlátozott anyagokra, valamint azokra, amelyek a Vállalkozó tevékenysége során hulladékká válnak, a levegőbe távoznak vagy a szennyvízbe kerülnek). A Vállalkozó tudomásul veszi, hogy a Megrendelő egyes veszélyes anyagok Megrendelő területére történő bevitelét és/vagy felhasználását korlátozhatja, megtilthatja vagy feltételekhez kötheti.
   4. A Vállalkozó köteles a Megrendelőt minden olyan tevékenységéről előzetesen tájékoztatni, amely a Megrendelő csatornahálózatába történő szennyvízkibocsátással vagy légszennyező anyagok kibocsátásával jár vagy járhat. A Vállalkozó tudomásul veszi, hogy a Megrendelő az ilyen tevékenységeket korlátozhatja, megtilthatja vagy feltételekhez kötheti. A Vállalkozó nem végezhet a Megrendelő területén olyan tevékenységet, amely talaj- vagy talajvíz-szennyezést okoz.
   5. A Megrendelő a Vállalkozó kérésére a Vállalkozó költségén – külön megállapodás alapján – a legjobb szándékok elve alapján közreműködik a Vállalkozó ezen 15.2 – 15.4 pont szerinti tevékenységében.
2. **Kötbér és kártérítés**
   1. Szerződő Felek megállapodnak, hogy abban az esetben, ha a Motorvonatok rendelkezésre állása az Első Teljesítési szakaszban a **3. sz. mellékletben** meghatározott mértéket nem éri el, úgy a Vállalkozó kötbért tartozik fizetni a Megrendelő részére. A rendelkezésre állás mérésére és annak számítására vonatkozó részletes rendelkezéseket a jelen Szerződés 7., „A rendelkezésre állás” c. fejezete és a jelen Szerződés **3. sz. melléklete** tartalmazza.
   2. Szerződő Felek megállapodnak, hogy a jelen Szerződésben meghatározott 90 %-os Havi rendelkezésre állási értéktől való elmaradás miatti kötbér mértéke havonta:

A havi futásteljesítmény alapján számított tárgyhavi Díj ……….. %-a[[1]](#footnote-2) 90 %-os Havi rendelkezésre állási értéktől való minden megkezdett 0,1%-os elmaradás esetén.

Ha a napi rendelkezésre állás nem teljesül valamelyik mért időszakban, akkor az alábbi kötbéreket kell alkalmazni:

A rendelkezésre álló Motorvonatok elvárt mennyisége jelen Szerződés alapján 8db, amennyiben a Vállalkozó ettől az értéktől – bármely olyan ok miatt, amelyért jelen Szerződés alapján felelősséggel tartozik – elmarad, úgy abban az esetben az alábbi km-re eső karbantartási díjjal megegyező kötbéreket tartozik fizetni a **3. sz. mellékletben** meghatározott mérési időszakonként:

Ha az elmaradás az elvárt értékhez képest:

1 jármű, a kötbér 300km

2 jármű, a kötbér 1.000km

3 jármű, a kötbér 2.200km

4 jármű, a kötbér 4.000km

5 jármű. a kötbér 6.600km

6 jármű, a kötbér 10.200km

7 jármű, a kötbér 15.000km

legalább 8 jármű, a kötbér 21.200km

futásteljesítményre eső Díj összege.

* 1. Szerződő Felek megállapodnak abban, hogy a rendelkezésre álló motorvonatok **6. számú melléklet**ben meghatározottak szerinti komfort színvonalának el nem érése (nem, vagy nem szerződésszerű teljesítés) esetén a Vállalkozó az Első Teljesítési szakaszban a **7. számú melléklet**ben meghatározott szabályok szerint tartozik kötbért fizetni hibás teljesítés miatt a Megrendelőnek.
  2. Szerződő felek megállapodnak, hogy a Motorvonatokra vonatkozó jelen Szerződésben 7.12 pontjában meghatározott megbízhatósági elvárás nem teljesülése esetén a Megrendelő az alábbi mértékű kötbérre jogosult:

A Közös munkacsoport által értékelt, az értékelés alapján a Vállalkozó felelősségi körébe tartozó minden megkezdett 10.000 km szolgálatképtelenség-mentes futásteljesítmény csökkenés az adott évre vonatkozó összes futásteljesítmény alapján számított Díj 1/12-ed részének 0,20%-a.

* 1. Felek megállapodnak továbbá, hogy a Vállalkozó teljes körű kártérítési felelősséggel tartozik a Megrendelőt Vállalkozó szerződésszegésével összefüggésben vagy abból eredően ért valamennyi kárért a jelen Szerződésben meghatározott mértékig, beleértve egyebek mellett a közvetett, következményes károkat – így különösen, de nem kizárólag a helyettesítés többletköltségeit - is. Szerződő felek kifejezetten rögzítik, hogy a Vállalkozó által jelen szerződés alapján nyújtott szolgáltatások hibás teljesítésére visszavezethető okból a Megrendelő által végzett vasúti személyszállítási szolgáltatási minőségcsökkenéssel összefüggésben a más személynél felmerülő és Megrendelőre áthárított – és/vagy Megrendelőnél közvetlenül felmerült – károkat is köteles a Vállalkozó Megrendelő részére megtéríteni.

## A súlyos gondatlanság és / vagy szándékosság esetét kivéve a Vállalkozó felelősségét a Szerződés teljes időtartamára a Felek 10.000.000,- EUR (Tízmillió euró) összegben korlátozzák.

Nem érvényesül a felelősségkorlátozásra vonatkozó rendelkezés, ha a Ptk. 6:152. § -ában foglalt feltételek bekövetkeznek.

Megrendelő közvetlen kárának minősül alapvetően a vasúti személyszállítási szolgáltatás támogatásához Vállalkozó által jelen Szerződés alapján nyújtott tevékenység nem vagy nem megfelelő teljesítéséből eredő, illetve azzal összefüggő, a Megrendelőt terhelő mindennemű költség, kár, egyéb fizetési kötelezettség, elmaradt előny tekintet nélkül a jogosult személyére.

Felek kifejezetten rögzítik továbbá, hogy amennyiben a Vállalkozó szolgáltatására visszavezethetően a Megrendelő és/vagy más személy és a közlekedésért felelős minisztérium között létrejött és/vagy létrejövő Közszolgáltatási szerződés – beleértve azok esetleges módosításait is – alapján Megrendelő és/vagy más személy bármilyen kötbér-, kártérítés fizetésére válik kötelezetté vagy más hasonló joghátrányt szenved el – ideértve azt az esetet is, ha valamely előnytől elesik – és ezt a Megrendelőre áthárítja, vagy ezek bármelyikét a Megrendelő maga szenvedi el, úgy a Vállalkozó köteles haladéktalanul megtéríteni a Megrendelő valamennyi kárát és/vagy teljes körűen kártalanítani a Megrendelőt.

Szerződő felek kifejezetten rögzítik azt is, hogy abban az esetben, ha a Megrendelő által végzett vasúti személyszállítási tevékenység végzése során bekövetkezett vasúti baleset tárgyában a felelősség a Vállalkozót terheli, a Vállalkozó köteles a vasúti balesettel összefüggésben a Megrendelőt terhelő, az utasok és a harmadik személyek felé fennálló kártérítési kötelezettség tekintetében a polgári jog szabályai szerint helytállni.

16.6 Amennyiben a jelen Szerződés a Vállalkozó szerződésszegése miatt idő előtt megszűnik, úgy Vállalkozó egyszeri meghiúsulási kötbért köteles fizetni Megrendelő részére. az alábbiak szerint:

16.6.1 Amennyiben a megszűnésre a Szerződés Első Teljesítési szakaszában kerül sor, úgy Vállalkozó 1.000.000, EUR, azaz Egymillió euró összegű meghiúsulási kötbért köteles fizetni.

16.6.2 Amennyiben a megszűnésre a Szerződés Második Teljesítési szakaszában kerül sor, úgy Vállalkozó 2.000.000, EUR, azaz Kettőmillió euró összegű meghiúsulási kötbért köteles fizetni. Felek rögzítik, hogy jelen pont alkalmazásában a Második Teljesítési szakaszban szűnik meg a szerződés, ha a megszűnés időpontjában legalább egy Motorvonat karbantartása a Második Teljesítési szakaszba lépett.

16.7 Felek rögzítik, hogy a jelen szerződésben biztosított jogorvoslatok kumulatívak és akár külön-külön, akár más jogorvoslatokkal együtt is alkalmazhatóak a jogorvoslatra jogosult Fél kizárólagos választása szerint.

16.8 Felek rögzítik, hogy Vállalkozó jelen fejezetben és a Szerződés egyéb pontjaiban rögzített felelőssége kiterjed az általa végzett valamennyi Tevékenységekre.

1. **A Szerződés időtartama**
   1. A jelen Szerződés főszabály szerint az aláírás napján lép hatályba. Amennyiben a 9.3. pontban rögzített, a Biztosító által kiállított díjigazolás, biztosítási kötvény és biztosítási feltételek megnevezésű okiratok nem kerülnek átadásra Megrendelő részére legkésőbb a Szerződés - utolsóként aláíró Fél általi - aláírásának időpontjáig, úgy a jelen Szerződés hatályba lépésének időpontja az alakilag és tartalmában minden tekintetben megfelelő fenti okiratok Megrendelő részére történő átadásának napja. A jelen szerződésből eredő kötelezettségek Vállalkozót a szerződés hatályba lépésétől terhelik azzal, hogy a hatálybalépéstől számított első 29 (huszonkilenc) napban Vállalkozó köteles a jelen szerződés szerinti feladatai teljesítésére a jelen Szerződésben foglaltakkal összhangban felkészülni és az Első Teljesítési szakasz szerinti feladatai teljesítésére vonatkozó kötelezettségei a Szerződés hatálybalépését követő 30. (harmincadik) naptól terhelik és díjazásra is ezen időponttól kezdődően jogosult. Jelen szerződés 2028. december 31-ig határozott időtartamra jött létre, azzal, hogy az egyes Teljesítési szakaszok időtartama az alábbiak szerint alakul:
      1. Az Első Teljesítési szakasz a szerződés hatályba lépését követő 29 (huszonkilenc) napos felkészülési időszakot követő naptól, azaz a Szerződés hatálybalépését követő 30. (harmincadik) naptól a Szerződés 2028. december 31-i lejáratáig tart.
      2. A Második Teljesítési szakasz az R2 javítás és járműkorszerűsítés elvégzésének időtartama, de Motorvonatonként legfeljebb 30 (harminc) munkanap. Az egyes Motorvonatok R2 javítás és járműkorszerűsítés céljára történő átadásának időpontját – a Vállalkozóval történő előzetes egyeztetést követően – Megrendelő jogosult meghatározni a **11. sz. mellékletben** rögzített keretek között.
   2. Szerződő Felek megállapodnak, hogy a Megrendelőt megilleti a rendkívüli felmondás joga amennyiben a Vállalkozó súlyos szerződésszegést követ el, így különösen az alábbi esetekben:
      1. A Motorvonatok rendelkezésre állása tartósan (minimum 30 – harminc – nap folyamatosan) 70 % alá csökken; vagy
      2. Több mint 5 (öt) darab Motorvonat – az **5. sz. mellékletben** foglaltak szerint – Vállalkozó érdekkörébe tartozó okból üzemképtelenné válik egyidejűleg; vagy
      3. bármely naptári év alatt a Vállalkozó kötbérfizetési kötelezettsége eléri a nettó 160.000,- EUR (százhatvanezer euró)- összeget; vagy
      4. bármely 6 hónapos időszak alatt a Megrendelő irányába történő kártérítés fizetési kötelezettsége – beleértve a kötbéreket is - meghaladja a nettó 245.000,- EUR (kettőszáznegyvenötezer euró) összeget; vagy
      5. az R2 javítás és járműkorszerűsítés elvégzésére rendelkezésre álló határidőt Vállalkozó legalább 3 darab Motorvonat tekintetében és/vagy legalább 15 nappal túllépi; vagy
      6. megszegi a jelen Szerződés felelősségbiztosításra vonatkozó rendelkezéseit; vagy
      7. Megrendelő számára szándékosan és/vagy súlyosan felróható módon kárt okoz; vagy
      8. jelen Szerződés alapján ellátandó Tevékenységeinek bármely egybefüggő 7 (hét) napig egyáltalán nem tesz eleget; vagy
      9. Vállalkozó a jelen Szerződés rendelkezéseit – így különösen a Karbantartási Utasítás rendelkezéseit – egyébként súlyosan megszegi; vagy
      10. Vállalkozó csődbe megy, vagy másképpen fizetésképtelenné válik, vagy végelszámolását határozza el és a felmondás a vonatkozó jogszabályi rendelkezések alapján lehetséges. (A jelen alpont rendelkezései szerint Vállalkozó csődbe jutottnak minősül, ha csődeljárás lefolytatását maga kezdeményezi, illetve fizetésképtelennek minősül, vagy ha fizetésképtelenségét bíróság mondja ki, függetlenül a bírósági határozat jogerejétől. Vállalkozó köteles haladéktalanul tájékoztatni Megrendelőt amennyiben a jelen alpontban foglalt feltétel bekövetkezik.)
   3. A Megrendelő a jelen szerződést felmondhatja, vagy – a Ptk-ban foglaltak szerint – a szerződéstől elállhat a Kbt. 143. § (1) bekezdésében rögzített esetekben.
   4. A Megrendelő a Kbt. 143. § (2) bekezdése alapján köteles a jelen szerződést felmondani, vagy – a Ptk-ban foglaltak szerint – attól elállni, ha a jelen szerződés megkötését követően jut tudomására, hogy a Vállalkozó tekintetében a jelen szerződés megkötését megelőző közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   5. Vállalkozót megilleti a jelen Szerződés rendkívüli felmondásának joga, ha annak Ptk.-ban meghatározott feltételei fennállnak, azzal, hogy Vállalkozó mindenkor köteles a jóhiszemű joggyakorlás követelményére figyelemmel eljárni.

Vállalkozó különösen az alábbi esetekben jogosult a Szerződés rendkívüli felmondással történő megszüntetésére:

* + 1. Megrendelő a Vállalkozó számára szándékosan és/vagy súlyosan felróható módon jelentős kárt okoz; vagy
    2. Megrendelő lényeges szerződéses kötelezettségeit nem vagy késedelmesen teljesíti és azokat ésszerű, de legalább 10 (tíz) munkanapos írásbeli határidő tűzése mellett ismételten elmulasztja; vagy
    3. Megrendelő csődbe megy, vagy másképpen fizetésképtelenné válik, vagy végelszámolását határozza el és a felmondás a vonatkozó jogszabályi rendelkezések alapján lehetséges. (A jelen alpont rendelkezései szerint Megrendelő csődbe jutottnak minősül, ha csődeljárás lefolytatását maga kezdeményezi, illetve fizetésképtelennek minősül, vagy ha fizetésképtelenségét bíróság mondja ki, függetlenül a bírósági határozat jogerejétől. Megrendelő köteles haladéktalanul tájékoztatni Vállalkozót amennyiben a jelen alpontban foglalt feltétel bekövetkezik.)
  1. Felek a félreértések elkerülése érdekében rögzítik, hogy a jelen Szerződés rendkívüli felmondását lehetővé tevő szerződésszegések a teljes szerződés rendkívüli felmondására adnak alapot. A felmondási idő rendkívüli felmondás esetén 30 nap. Megrendelő rendkívüli felmondása esetén a felmondási időtől eltekinthet vagy jogosult azt rövidebb időtartamban meghatározni.
  2. Felek megállapodnak, hogy a Szerződés – ellenkező írásbeli megállapodás hiányában - automatikusan megszűnik továbbá – adott esetben az érintett Motorvonat(ok) tekintetében - amennyiben
     1. a Nemzeti Közlekedési Hatóság a Motorvonat(ok) típusengedélyét visszavonja, a Nemzeti Közlekedési Hatóság határozata jogerőre emelkedésének napján; vagy
     2. a Motorvonat(ok) közlekedtetését a Nemzeti Közlekedési Hatóság egyéb határozatával nem engedélyezi és/vagy megtiltja a Nemzeti Közlekedési Hatóság határozata jogerőre emelkedésének napján.

Felek megállapodnak, hogy a jelen Szerződés jelen 17.5 pont szerinti megszűnése esetén Vállalkozó semmilyen igényt nem érvényesíthet a Megrendelővel szemben a szerződés teljes vagy részleges megszűnésével kapcsolatban.

* 1. Megrendelő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha
  + a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pontjában meghatározott valamely feltétel;
  + a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pontjában meghatározott valamely feltétel.
  1. Megrendelő jogosult a jelen Szerződést írásban, a Vállalkozó részére megküldött értesítésben, indoklás nélkül, rendes felmondással, 180 (száznyolcvan) naptári napos felmondási idővel bármikor felmondani. Felek rögzítik, hogy Megrendelő ezen felmondási jogát nem jogosult gyakorolni attól a naptól kezdve, amikor az első Motorvonat eléri a 1 500 000 km futásteljesítményt, az utolsó Motorvonat R2 javítás és korszerűsítés elvégzéséig. Vállalkozó a jelen Szerződés rendes felmondással történő megszüntetésére nem jogosult.
  2. Elháríthatatlan külső ok bekövetkezése esetén az érintett Fél köteles a másik Felet írásban értesíteni arról, hogy teljesítését Elháríthatatlan ok akadályozza. Amennyiben az Elháríthatatlan ok legalább 90 (kilencven) napon keresztül folyamatosan fennáll, úgy ezt követően az elháríthatatlan ok fennállása alatt a Felek bármelyike jogosult a jelen Szerződés írásbeli felmondására.
  3. A Vállalkozó a Szerződés megszűnésekor – amennyiben a megszűnésre az Első Teljesítési szakaszban kerül sor – köteles a Motorvonatokat a Karbantartási ciklusrendben rögzített feladatokat ellátva, annak megfelelő állapotban átadni a Megrendelőnek.
  4. Szerződő Felek rögzítik, hogy a jelen Szerződés esetleges megszűnése nem érinti a Vállalkozó jelen Szerződés 18. fejezetében részletezett jótállási kötelezettségét.

1. **Jótállás** 
   1. Szerződő Felek rögzítik, hogy a Vállalkozó által a jelen Szerződés Első Teljesítési szakasza keretében végzett Tevékenységekre a Vállalkozó 6 (hat) hónap jótállást vállal, beleértve a Tevékenység keretében felhasznált Anyagokat is. A rendelkezésre állás számításánál figyelembe veendő eseményekre vonatkozó bizonyítási teher minden esetben a Vállalkozóra hárul. Azon Anyagokra, melyekre a beszállító hosszabb idejű jótállást vállal, ezen hosszabb jótállás érvényes.

Szerződő Felek rögzítik, hogy a Vállalkozó a jelen Szerződés Második Teljesítési szakaszában és a jelen Szerződés 7.7 pontja alapján végzett Tevékenységekre 12 (tizenkettő) hónap jótállást vállal, beleértve az ezen Tevékenységek keretében felhasznált Anyagokat is. Azon Anyagokra, melyekre a beszállító hosszabb idejű jótállást vállal, ezen hosszabb jótállás érvényes.

Felek megállapodnak abban, hogy a jelen szerződés időtartamának lejártát megelőző megszűnése esetén Vállalkozó a megszűnés időpontjáig a jelen Szerződés keretében végzett valamennyi Tevékenységre 12 (tizenkettő) hónap jótállást vállal, beleértve a Tevékenységei keretében felhasznált Anyagokat is.

* 1. A jótállási kötelezettség alá eső hibákat a Megrendelő a tudomásszerzést követő 5 (öt) napon belül köteles a Vállalkozóval fax útján, vagy elektronikus úton közölni, azzal, hogy ezen határidő elmulasztása nem jelent jogvesztést a Megrendelő részéről.
  2. A Vállalkozó megbízottja az értesítés vétele után 3 (három) munkanapon belül köteles a helyszínen megjelenni és Megrendelővel közös vizsgálatot tartani. A vizsgálat eredményét közösen felvett és aláírt jegyzőkönyvben kell rögzíteni. Ha a Vállalkozó megbízottja az előírt határidőben nem jelenik meg, akkor a jegyzőkönyvet a Megrendelő készíti el, és annak egy példányát három munkanapon belül megküldi a Vállalkozónak. Ez esetben a Vállalkozó a jegyzőkönyvben foglaltakat nem vitathatja.
  3. A Vállalkozó a Megrendelő által bejelentett hibát a Megrendelő 18.2 pont szerinti értesítésének kézhezvételét követő 5 (öt) napon belül köteles kijavítani, azzal, hogy ezen hibajavítási határidő nem mentesíti a Vállalkozót a jelen Szerződésben vállalt rendelkezésre állási kötelezettség alól; amennyiben ezen javítási kötelezettsége teljesítésével Vállalkozó az előző határidőt elmulasztja, úgy a késedelem minden napjára 13.000 EUR, azaz tizenháromezer euró összeget köteles kötbérként megfizetni a Megrendelő részére. Amennyiben a Vállalkozó késedelme meghaladja az 5 (öt) napot, úgy a Megrendelő jogosult a hiba kijavítására Vállalkozó költségére mást megbízni.
  4. Jótállási hiba esetén a jótállási határidő meghosszabbodik a hiba közlésétől kezdődően azzal az idővel, amely alatt a Megrendelő a Motorvonatot a hiba miatt rendeltetésszerűen nem használhatja. A jótállás keretében cserélt fődarabokra és/vagy az egyedi azonosítóval rendelkező alkatrészekre, tartozékokra a jótállási idő újból kezdődik a csere napjától számítva.
  5. Felek a félreértések elkerülése érdekében rögzítik, hogy a Vállalkozó jótállási kötelezettségét nem érintik különösen a következő körülmények:
     1. ha a Megrendelő azért végez el sürgős javítást, hogy a Motorvonat a vonalról eltávolítható legyen,
     2. ha a Megrendelő a hiba megállapításához elkerülhetetlenül szükséges szakszerű megbontásokat végzett,
     3. ha a Vállalkozó a Megrendelő értesítésétől számítva 8 (nyolc) napon belül nem kezdi meg a hiba kijavítását, és emiatt a Motorvonatot a Megrendelő megjavítja vagy megjavíttatja,
     4. ha a Vállalkozó a javítás elvégzésével 5 (öt) napot meghaladó késedelembe esik, és emiatt a Motorvonatot a Megrendelő megjavítja vagy megjavíttatja.
  6. Felek megállapodnak, hogy a 18.6 pont szerinti esetekben a Megrendelő köteles jegyzőkönyvet felvenni, amelynek tartalmaznia kell a meghibásodás körülményeit – ha van, eseménykönyvi jelentést mellékelve – az elvégzett szerelési, javítási munka leírási módját. A jegyzőkönyv egy példányát a Vállalkozónak át kell adni.
  7. Felek a félreértések elkerülése érdekében rögzítik, hogy a Vállalkozónak fel nem róható baleset esetén a Motorvonattal kapcsolatban a Vállalkozó jótállási kötelezettsége a balesettel össze nem függő meghibásodások kijavítása tekintetében továbbra is fennáll.

A jótállás ideje alatt, a Motorvonat balesete esetén a Megrendelő a Vállalkozót – közös jegyzőkönyv felvétel végett – a balesetet követő 24 (huszonnégy) órán belül köteles telefaxon meghívni, és abban 48 (negyvennyolc) órán belüli időre kitűzni a jegyzőkönyv felvételét (amennyiben 48 – negyvennyolc – órán belül munkanap van).

Amennyiben a Vállalkozó szabályszerű értesítés esetén a kitűzött szemlén nem jelenik meg, a Megrendelő feljegyzést jogosult felvenni és abban az általa megállapított és a balesettel kapcsolatos hibákat feltüntetni. A felvett feljegyzésben foglalt megállapításokat a Vállalkozó nem vitathatja.

* 1. A Felek a félreértések elkerülése érdekében rögzítik, hogy jelen Szerződés időtartama alatt a Vállalkozó a Motorvonatok karbantartását a jelen Szerződésben foglaltak szerint, többletköltségeknek a Megrendelő felé történő felszámítása nélkül köteles elvégezni (hacsak a jelen Szerződés kifejezetten másként nem rendelkezik), tekintet nélkül arra, hogy az adott hiba vonatkozásában érvényesül-e bármilyen jótállási kötelezettség.

1. **Alkatrész-ellátás és felelősség**

19.1 Szerződő Felek megállapodnak abban, hogy a jelen Szerződés időtartama alatt a jelen Szerződésben rögzített Vállalkozói kötelezettségek teljesítéséhez szükséges alkatrészek, tartozékok, fogyóeszköz stb. biztosítása Vállalkozó költsége és felelőssége, ide nem értve a 7.7 pont szerinti feladatok elvégzéséhez szükséges Anyagokat, melyek elszámolása a jelen szerződés 14.1.4 pontja szerint történik.

19.2 Felek a félreértések elkerülése érdekében rögzítik, hogy a Telephelyen raktározott Üzemeltetési Készlet részét képező Anyagokat Vállalkozó csak a Megrendelő – szabad és kizárólagos mérlegelés alapján megadható - engedélye esetén, a Felek által a felhasználás feltételei tekintetében kötött külön írásbeli megállapodás alapján jogosult felhasználni.

1. **Dokumentáció és oktatás**
   1. A Megrendelő kijelenti és szavatolja, hogy a Szállító által a Megrendelő részére átadott dokumentáció a Megrendelő tulajdonába került és kizárólag a jelen Szerződés tárgyát képező Motorvonatok javítási és karbantartási szükségleteihez használható fel. Ezt a dokumentációt a Megrendelő fenti célból a szerződés időtartamára adta át Vállalkozónak. Ezen dokumentációt Vállalkozó nem adhatja ki harmadik fél részére, a szerződés bármely okból történő megszűnése esetén köteles visszaadni Megrendelő részére.
   2. A Vállalkozó köteles a jogszabályokban előírt jármű-kísérőakta és naplók (pl. Emelőgép napló) vezetését felügyelni. Felek rögzítik, hogy a Vállalkozó további adatrögzítési és információszolgáltatási kötelezettségét a jelen Szerződés mellékletét képező Eljárási rend részletezi.
   3. A Vállalkozó oktatás keretében köteles ismertetni a Motorvonatok üzemeltetéséhez szükséges, a jelen szerződés időtartama alatt beépítésre kerülő berendezések működését a Megrendelő üzemeltetési és ellenőrzési személyzetével, a berendezések beépítését követően haladéktalanul.
   4. A mozdonyvezetők oktatótisztjeinek képzése és rendszeres továbbképzése a Vállalkozó feladata a Telephelyen. A Szerződő felek megállapodnak továbbá, hogy a Vállalkozó esetről esetre köteles részt venni továbbá a Motorvonatot kiszolgáló mozdonyszemélyzet képzésein. A felek megállapodnak továbbá, hogy a Vállalkozó köteles a Motorvonat irányítására is kiható alkatrészcserét megelőzően a Motorvonat kezelőszemélyzetét megfelelően kiképezni. Amennyiben ezt Vállalkozó elmulasztja, úgy az alkatrész cseréjére csak a Vállalkozó kockázatára kerülhet sor.
   5. A Vállalkozó oktatással kapcsolatos, jelen Szerződés alapján fennálló egyéb kötelezettségeit az Eljárási rend tartalmazza.
2. **Alvállalkozás**
   1. Jelen szerződést a Kbt. 138. § (1) bekezdése szerint a Vállalkozónak kell teljesítenie. Vállalkozó ugyanakkor a jelen szerződés teljesítéséhez a Kbt-ben foglalt feltételek szerint jogosult alvállalkozót igénybe venni.
      1. A jelen szerződés teljesítésébe a Vállalkozó által bevonni kívánt, a jelen szerződés megkötésekor ismert alvállalkozók adatait a Vállalkozó által a jelen szerződés aláírásával egyidejűleg aláírt, a jelen szerződés **17. sz. mellékletét** képező nyilatkozat tartalmazza.
      2. Felek rögzítik, hogy a Vállalkozó a jelen szerződés hatálya alatt új alvállalkozó bevonására csak a Kbt-ben foglalt feltételekkel, előzetes bejelentés mellett jogosult azzal, hogy az új alvállalkozó bevonását a jelen szerződés **17. sz. melléklete** szerinti nyilatkozat aktualizált, a Vállalkozó által cégszerűen aláírt 4 (négy) eredeti példányának Megrendelő részére történő megküldésével köteles teljesíteni.
      3. Felek rögzítik továbbá, hogy bármely, a jelen szerződés **17. sz. mellékletét** érintő változásról – ideértve különösen, de nem kizárólagosan az alvállalkozói teljesítésének arányának megváltozását – Vállalkozó a jelen szerződés **17. sz. melléklete** szerinti nyilatkozat aktualizált, a Vállalkozó által cégszerűen aláírt 4 (négy) eredeti példányának Megrendelő részére történő megküldésével köteles bejelenteni.
      4. A jelen szerződés **17. sz. mellékletének** a 21.1.2. és 21.1.3. pontban rögzítettek szerinti változása nem minősül a jelen szerződés módosításának. Felek rögzítik, hogy a 21.1.2. és 21.1.3. pont szerinti aktualizált mellékletet Vállalkozó – a benyújtás sorrendjében – folytatólagos alszámozással (17/1., 17/2., 17/3. stb.) ellátva köteles benyújtani a Megrendelő részére.
      5. Vállalkozó a 21.1.2. és 21.1.3. pontban rögzítettek kapcsán kifejezetten kijelenti, hogy a Kbt-ben rögzített, az alvállalkozók vonatkozásában irányadó szabályokkal – ideértve különösen a Kbt. 138. § (1) bekezdésében és 138. § (5) bekezdésében foglaltakat – maradéktalanul tisztában van és minden intézkedést megtesz ezen rendelkezések betartása érdekében (pl. a 138. § (5) bekezdése szerinti kikötést érvényesíti az alvállalkozókkal kötött szerződéseiben), továbbá a jelen szerződés aláírásával kifejezetten tudomásul veszi, hogy e kötelezettségei megszegése a részéről súlyos szerződésszegésnek minősül, melyre tekintettel Megrendelő jogosulttá válik a jelen szerződés azonnali hatályú felmondására vagy az attól történő elállásra, továbbá Vállalkozóval szemben a jelen szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.
      6. A Megrendelő vagy a nevében eljáró személy (szervezet) a szerződés teljesítése során korlátozás nélkül jogosult ellenőrizni, hogy a jelen szerződés teljesítésében a Vállalkozó oldalán a jelen szerződés **17. sz. melléklete** szerinti alvállalkozó(k) vesz(nek)-e részt.
   2. Vállalkozó a teljesítéshez az alkalmasságának igazolásában részt vett szervezetet a Kbt. 65. § (7) bekezdése szerint a jelen szerződés megkötését megelőző közbeszerzési eljárásban bemutatott kötelezettségvállalásnak megfelelően, valamint a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is). A jelen pont szerinti szakemberek jelen szerződés időbeli hatálya alatti rendelkezésre állásának nem szerződésszerű biztosítása esetén Megrendelő „hiányzó szakemberenként” és érintett naponként 65 EUR kötbér felszámítására jogosult Vállalkozóval szemben, továbbá jogosult a jelen szerződést azonnali hatállyal felmondani, amennyiben a rendelkezésre állás hiányával érintett – előzőek szerinti – napok száma a 60 (hatvan) napot eléri.
   3. Vállalkozó tudomásul veszi, hogy jelen szerződés teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.
   4. Vállalkozó a Polgári Törvénykönyv szabályai szerint felelősséggel tartozik az alkalmazottai és közreműködői, alvállalkozói, teljesítési segédei által a Megrendelőnek okozott mindennemű kárért.
   5. Felek rögzítik, hogy a Kbt. 65. § (8) bekezdése alapján az a szervezet, amelynek adatait a jelen szerződés megkötését megelőző Eljárás során a Vállalkozó a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Vállalkozó teljesítésének elmaradásával vagy hibás teljesítésével összefüggésben ért károk megtérítéséért. Amennyiben a Vállalkozó a jelen szerződés megkötését megelőző Eljárás során a gazdasági és pénzügyi alkalmasság igazolásához nem más szervezet kapacitásaira támaszkodva felelt meg, a jelen pontban foglaltak nem alkalmazandók.
   6. Szállító az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Polgári Törvénykönyv szabályai szerint felel.
3. **Felek kapcsolattartása**
   1. A jelen Szerződéssel kapcsolatos bármely, a Felek egymásnak szóló értesítését írásban kell megküldeni – hacsak a jelen Szerződés másképp nem rendelkezik – a jelen pontban meghatározott címre.

Az írásban kifejezés azt jelenti, hogy az információt írott formában közölték, a kézhezvétel igazolásával.

A Vállalkozó értesítési címe az alábbi:

…………………………………………………

Cím: ………………………………………….

Ország: ………………………………………..

Telefon: …………………………………..

Telefax: …………………………………..

E-mail: [……………………………………………….](mailto:stadler.pusztaszabolcs@stadlerrail.com)

A Megrendelő értesítési címe az alábbi:

MÁV-START Zrt. részére,

Cím: 1087 Budapest, Könyves Kálmán krt. 54-60.

Ország: Magyarország

Telefon: +36 40 49 49 49

Telefax: ………………………….

E-mail: [informacio@mav-start.hu](mailto:informacio@mav-start.hu)

* 1. A Felek részéről az itt megjelölt személyek jogosultak az érintett fél részéről a jelen Szerződéssel kapcsolatban kötelezettséget vállalni.

Vállalkozó részéről

önállóan: ……………………………………….

együttesen: ………………………

Megrendelő részéről

önállóan: ………………………………………….

együttesen: ………………………

* 1. Szerződő Felek írásban tartoznak egymást értesíteni a 22.1 és 22.2 pontban foglaltakkal kapcsolatos minden változásról. Szerződő felek a félreértések elkerülése érdekében rögzítik, hogy a 22.1 és/vagy 22.2 pontban foglaltak esetleges változása nem minősül szerződésmódosításnak.

1. **Titoktartás**

23.1 A Vállalkozó és a Megrendelő titoktartásra kötelezett, és a másik fél írásba foglalt egyetértése nélkül nem adhat át bármely harmadik személy részére semmilyen dokumentumot, adatot vagy más információt, amelyet közvetlenül, vagy közvetve kapott a másik féltől a jelen Szerződéssel kapcsolatosan, akár a jelen Szerződés megkötését megelőzően, akár a Szerződés időtartama alatt vagy megszűnése után, hacsak a jelen Szerződésben nincs máshogy meghatározva.

Függetlenül a fentiektől a Vállalkozó jogosult alvállalkozójának azon dokumentumokat, adatokat és más információkat átadni, amelyeket a Megrendelőtől kapott, de csak olyan mértékig, ami az alvállalkozó szerződés szerinti teljesítéséhez szükséges, mely esetben a Vállalkozó az ilyen alvállalkozótól köteles bizalmas kezelés vállalását megkövetelni, hasonlóan ahhoz, ahogy a Vállalkozó erre kötelezve van a jelen Szerződés szerint.

A titoktartási kötelezettség nem vonatkozik arra az esetre és azon információkra, melyek kiadására jogszabály vagy kötelező hatósági döntés kötelezi valamely Felet.

23.2 A Szerződő fél fenti alpontokban meghatározott kötelezettsége nem terjed ki azon információkra:

1. melyeket a Megrendelő vagy a Vállalkozó köteles megosztani a bankkal vagy más, a jelen Szerződés finanszírozásában esetlegesen résztvevő pénzügyi intézménnyel és/vagy biztosító társasággal vagy jogszabály alapján ellenőrzésre jogosult szervezettel;
2. mely most vagy ezt követően közismertté válik úgy, anélkül, hogy valamely Fél titoktartását sértené,
3. amelyről bizonyítható, hogy a Szerződő fél ismerte a titoktartási körbe vonásakor és korábban közvetlenül vagy közvetve nem a másik féltől jutott tudomására; vagy

(d) amely egyébként jog szerint válik elérhetővé a Szerződő fél számára egy harmadik féltől, aki nem kötelezett titoktartásra

23.3 A jelen 23. fejezet szerinti követelmények semmiképpen sem gátolhatják a Feleket a jelen Szerződésből eredő jogaik bíróság előtt történő érvényesítésében.

23.4 Vállalkozó tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében – a jelen szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyet Vállalkozó a jelen szerződés aláírásával kifejezetten tudomásul vesz.

23.5 A jelen Szerződés jelen fejezet szerinti követelményei érvényben maradnak a jelen Szerződés bármely okból való megszűnése esetén is.

1. **Záró rendelkezések**
   1. A jelen Szerződésre a Szerződésből eredő vagy azzal összefüggő bármely véleménykülönbségre, igényre, jogvitára, értelmezési vitára (beleértve a Szerződés érvényességének kérdését is) a „magyar jog” rendelkezései az irányadók. Az Egyesült Nemzetek Szervezete Áruk Nemzetközi Kereskedelmére vonatkozó Szerződések Konvenciója nem alkalmazandó.
   2. A jelen Szerződés hatályba lépését követően a szerződéskötést megelőző minden, a Szerződés tárgyában kötött megállapodás hatályát veszti.

Felek egybehangzóan rögzítik, hogy a Vállalkozó szokásos vállalkozási feltételei a jelen Szerződéssel összefüggésben csak akkor érvényesülnek, amennyiben azt a Felek kifejezetten kikötötték és a Megrendelő azt külön is aláírta, ez esetben is csak annyiban, amennyiben jelen Szerződésben foglalt rendelkezésekkel, illetve jogszabállyal nem ellentétesek.

Felek megállapodnak ugyanakkor, hogy az alábbi dokumentumok – elsőbbségi sorrendben – a jelen Szerződés részének tekintendők és ennek megfelelően olvasandók és értelmezendők:

(a) a Szerződés és mellékletei

(b) a Vállalkozó végleges, ajánlati kötöttséggel bíró ajánlata

(c) a tárgyalási jegyzőkönyvek;

(d) Megrendelő követelményei (Részvételi felhívás és kiegészítő iratok, Ajánlattételi felhívás és dokumentáció);

* 1. Szerződő Felek rögzítik, hogy a Szerződő Feleket megillető bármely jog érvényesítésének elmulasztása, a jog nem gyakorlása nem minősül jogról való általános lemondásnak.

Bármely lemondás egy Szerződő Fél jogairól, felhatalmazásáról, igényérvényesítési lehetőségéről a Szerződés keretében, írásban kell, hogy történjék, dátummal ellátva, a lemondó Fél meghatalmazott képviselőjének aláírásával, és annak a jognak és terjedelemnek a meghatározásával, amelyről a Fél lemond.

* 1. Az adók – ide nem értve a Megrendelő által fizetendő áthárított általános forgalmi adót –, esetleges vámok és illetékek viselése Vállalkozó által történik. Erre tekintettel ezen költségek hatóságok, illetve harmadik személyek felé történő megfizetése Vállalkozó kötelezettsége.

A Szerződés rendelkezései – ideértve különösen de nem kizárólag a Díjakat – módosításának kérésére nem adhat okot, ha valamely adókulcs nő vagy csökken, új vám kerül bevezetésre, egy adófajta megszűnik, vagy bármilyen változás történik bármely adófajta értelmezésében vagy alkalmazásában a jelen Szerződés teljesítése során, amelyet a Vállalkozóra, alvállalkozójára vagy alkalmazottaikra kivetettek vagy kivetnek a jelen Szerződés teljesítésével kapcsolatosan.

Szerződő felek megállapodnak, hogy – hacsak a jelen Szerződés kifejezetten eltérően nem rendelkezik - egyik Fél sem jogosult a jelen Szerződés feltételeinek módosítását kérni bármely devizaárfolyam változására hivatkozással, a Felek az árfolyamváltozás kockázatát maguk kötelesek viselni.

* 1. Bármely vita eldöntésére, amely a jelen Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a Felek alávetik magukat a magyar „rendes” bíróságok kizárólagos joghatóságának.
  2. A Szerződést és a Szerződéssel kapcsolatos, a Vállalkozó és a Megrendelő által váltott minden levelezést és dokumentumot magyar nyelven kell elkészíteni. A Szerződés részét képező, azt alátámasztó dokumentumok és nyomtatott irodalom készülhetnek más nyelven, feltéve, hogy a vonatkozó részek pontos fordítással egészülnek ki magyar nyelven, mely esetben a Szerződés értelmezése szempontjából ez a fordítás az irányadó. A Vállalkozónak kell viselnie az irányadó nyelvre történő fordítás összes költségét és az ilyen fordítás pontosságának minden kockázatát.

A Szerződés teljesítése során a kapcsolattartás nyelve mind írásban – függetlenül annak megjelenési formájától -, mind szóban a magyar nyelv.

* 1. A Vállalkozó nem ruházhatja át, sem részben, sem egészben a jelen Szerződés alapján fennálló kötelezettségeit, illetve jogait, kivéve, ha ahhoz a Megrendelő előzetesen, írásbeli hozzájárulását adja és az átruházás jogszabályi feltételei fennállnak.

A fenti első bekezdésben foglaltaktól eltérően Vállalkozó már most hozzájárulását adja ahhoz, hogy – feltéve, hogy annak jogszabályi feltételei fennállnak – a Megrendelő jelen Szerződésből fakadó jogait harmadik személy(ek) részére engedményezze és Megrendelő kötelezettségeit ugyanezen harmadik személy(ek) átvállalja (azaz Megrendelő szerződésbeli pozíciójába harmadik személy(ek) lépjen(ek)). Vállalkozó vállalja, hogy Megrendelő ezirányú írásbeli megkeresése esetén az előzőektől függetlenül is minden szükséges nyilatkozatot, intézkedést haladéktalanul – de legkésőbb a megkereséstől számított 5 munkanapon belül - megtesz annak érdekében, hogy a Megrendelő oldalán a jogalanycsere bármely fennakadás és / vagy szükségtelen késedelem nélkül megtörténhessen. Felek rögzítik, hogy a jelen bekezdés vonatkozásában harmadik személy alatt olyan Magyarországon bejegyzett gazdasági társaságot és / vagy társaságokat kell érteni, amely(ek)ben a Magyar Állam – ideértve annak költségvetési és / vagy más szerveit és / vagy a Magyar Nemzeti Vagyonkezelő Zrt-t is – többségi befolyással rendelkezik és / vagy amely(ek) a vasúti közlekedésről szóló 2005. évi CLXXXIII. törvény 2. §-ának (3) bekezdése alapján vasúti szervezetnek minősülnek.

* 1. Vállalkozó kijelenti, hogy nem áll fenn olyan valós vagy potenciális érdekellentét, amely a jelen Szerződés szerint Megrendelő részére nyújtandó szolgáltatásokat érintené. Vállalkozó kijelenti és szavatolja, hogy vele és az érdekkörébe tartozó, a jelen Szerződés teljesítésébe bevont egyéb személyekkel szemben a Kbt-ben meghatározott összeférhetetlenség nem áll fenn.
  2. Vállalkozó kijelenti és szavatolja továbbá, hogy a jelen Szerződés Vállalkozó általi teljesítése nem jelenti, és nem eredményezi bármilyen olyan Szerződés vagy kötelezettség megszegését, amely valamely harmadik személlyel kötött Szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.
  3. Vállalkozó kijelenti és szavatolja, hogy a jelen Szerződésben meghatározott feladat teljesítése során nem használ fel semmilyen olyan dokumentumot, egyéb anyagot, illetőleg információt, amely harmadik személy tulajdonát képezi és olyan bizalmas dokumentumnak, egyéb anyagnak, illetőleg információnak minősül, amelynek a feladat teljesítése során történő felhasználását a tulajdonos harmadik személy nem engedélyezte.
  4. A Vállalkozó megismerte és jelen Szerződés aláírásával elfogadja a MÁV Zrt. – Megrendelő vonatkozásában is irányadó és kötelezően alkalmazandó – Etikai Kódexét (a <http://mavcsoport.hu/mav-csoport/etikai-kodex> oldalon korlátozás nélkül elérhető), az abban foglalt értékeket a jelen Szerződés szerinti jogviszony fennállása alatt magára nézve azt mérvadónak tartja. Vállalkozó kijelenti, hogy vitás eset felmerülésekor a Megrendelő által lefolytatott eljárásban együttműködik a Megrendelő vizsgálóival. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornákon keresztül.
  5. Felek vállalják, hogy nem tanúsítanak olyan magatartást, amellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében a Vállalkozó kötelezettséget vállal arra, hogy a jelen szerződéssel összefüggésben, annak teljesítése során sem a Megrendelőnél, sem azok kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztat, kivéve, ha ebbe Megrendelő előzetesen, írásban beleegyezik. Ezen szabály megsértése szándékos károkozásnak minősül és a Vállalkozót teljes kártérítési felelősség terheli. A rendelkezés betartását a Megrendelő a MÁV Zrt. Biztonsági Főigazgatósága útján is bármikor jogosult ellenőrizni, melyet Vállalkozó kifejezetten tudomásul vesz.
  6. Vállalkozó jelen Szerződést aláíró képviselője a Ptk. 3:31. §-ára is különös tekintettel a jelen szerződés aláírásával kijelenti és teljes körű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A Felek rögzítik, hogy az esetleges korlátozás megszegéséből eredő teljes felelősség a Vállalkozó oldalán a jelen szerződést aláíró személyt terheli, míg a korlátozás a Megrendelővel szemben nem hatályos és annak semmilyen következménye a Megrendelőt nem terheli.
  7. Vállalkozó a jelen szerződés megkötését megelőző közbeszerzési eljárás során nyilatkozott – mely nyilatkozat a jelen Szerződés **18. sz. melléklet**ét képezi – és jelen Szerződés aláírásával is nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül és kijelenti, hogy ismeri az államháztartásról szóló 2011. évi CXCV. törvény 41. § (6) bekezdése jelen Szerződés vonatkozásában irányadó rendelkezését, mely alapján központi költségvetési kiadási előirányzatok terhére – azaz a jelen Szerződés esetében a Megrendelő által – olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve ilyen létrejött szerződés alapján nem teljesíthető kifizetés, amely szervezet nem minősül átlátható szervezetnek.

Vállalkozó tudomásul veszi, hogy a **18. sz. melléklet** szerinti nyilatkozatban foglaltak változásáról – a változás bekövetkezésétől számított 8 (nyolc) napon belül – köteles Megrendelőt írásban értesíteni, mely kötelezettségének megszegése súlyos szerződésszegésnek minősül a Vállalkozó részéről. Vállalkozó egyebekben tudomásul veszi továbbá, hogy a valótlan tartalmú nyilatkozat alapján létrejött szerződést Megrendelő jogosult azonnali hatállyal felmondani vagy attól elállni.

* 1. Ha a Szerződés bármely rendelkezése vagy feltétele lehetetlenül, érvénytelenné vagy végrehajthatatlanná válik, az ilyen lehetetlenülés, érvénytelenség vagy végrehajthatatlanság nem befolyásolja az érvényességét vagy végrehajthatóságát a Szerződés bármely más rendelkezésének és feltételének.

Ha a jelen Szerződés bármely rendelkezése vagy annak bármely része érvénytelennek vagy végre nem hajthatónak minősül, a Felek kötelesek megtenni minden intézkedést és cselekményt, abból a célból, hogy a lehető legnagyobb mértékig elérjék ugyanazt a gazdasági-pénzügyi hatást és/vagy megvalósítsák ugyanazt a célt, amit az érvénytelen vagy végre nem hajtható rendelkezés vagy annak vonatkozó része elérni és/vagy megvalósítani kívánt.

* 1. Ezen szerződés 4 (négy) példányban magyar nyelven készült, melyből a Megrendelő 2 (kettő) példányt, a Vállalkozó 2 (kettő) példányt kap.

Jelen Szerződés az alábbi mellékletekkel érvényes:

1. Teljesítési szakaszok és az egyes szakaszokban ellátandó feladatok
2. A Megrendelőt terhelő kötelezettségek
3. A rendelkezésre állás követelményrendszere
4. Hibaosztályozás és minősítés
5. Üzemképtelenségi hiba okok
6. A motorvonatokra vonatkozó komfort feltételek
7. Hibás teljesítés miatti kötbér
8. Konzorciumi alapszabály (amennyiben a nyertes ajánlattevő közös ajánlattevőkből áll)
9. Szabályzatok, utasítások jegyzéke
10. Eljárási rend
11. R2 jelű javításra és a járműkorszerűsítésekre vonatkozó külön feltételek
12. Motorvonatok átadás-átvétele
13. Felelősségbiztosítás
14. A Vállalkozó járműtisztítási- és takarítási feladati
15. Karbantartási Technológia
16. Karbantartási, Kamerarendszer korszerűsítési és Tisztítási Utasítások (elektronikus formában)
17. Nyilatkozat alvállalkozókról
18. Átláthatósági nyilatkozat
19. Külön megrendelés alapján végzett osztott féktárcsa szegmensek cseréjére vonatkozó szabályok

Budapest, 2017.

|  |  |
| --- | --- |
| ............................................................... | ............................................................... |
| **MÁV-START Zrt.**  Képviseli: **Csépke András**  vezérigazgató | **……………………………………….**  Képviseli: **……………………………**  ……………………….. |

1. számú melléklet

**Teljesítési szakaszok és az egyes szakaszokban ellátandó feladatok**

**Első Teljesítési Szakasz:** a jelen Szerződés hatálybalépésétől a szerződés teljes időtartamának lejártáig terjedő időszakra vonatkozó feladatok – kivéve a Második Teljesítési szakaszhoz tartozó feladatokat:

* Az Első teljesítési szakaszba bevont motorvonatok esetében a kialakított rendszer alkalmazásának biztosítania kell a motorvonatok teljes körű karbantartásának elvégzését, beleértve a járműveknél szükségessé váló futójavítások (a Karbantartási Utasításban nem előírt rendkívüli javítások) elvégzését, továbbá a Megrendelő egyedi megrendelése alapján a balesetből- vagy járműrongálásból adódó javítások elvégzését is.
* A Vállalkozó felelősségi körébe nem tartozó (ide értve a balesetből vagy járműrongálásból adódó) javítási feladatok elvégzését a Vállalkozó a Megrendelő egyedi megrendelése alapján végzi. A javításokhoz szükséges alkatrészeket a Vállalkozó ezen javításokra készített egyedi anyag- és munkadíj felbontású ajánlata alapján a Megrendelő egyedi megrendelése alapján köteles biztosítani. A Vállalkozó az egyedi javítások anyag-és munkadíj felbontását tartalmazó ajánlatát a Megrendelő megkeresését követően 10 munkanapon belül köteles elkészíteni.
* A motorvonatok kerékpár- ill. féktárcsa kopások figyelése és a szükséges szabályozási feladatok elvégzése kizárólag a Vállalkozó feladatkörét képezi.
* A Vállalkozó köteles biztosítani a motorvonatok karbantartásához és javításához szükséges valamennyi alkatrészt és anyagokat, továbbá az alábbi, Üzemeltetési Készletbe tartozó anyagokat és alkatrészeket:
* valamennyi típusú kenőolajat és kenőzsírt (beleértve a nyomkarima kenő berendezés működéséhez szükséges kenőolajat is);
* valamennyi világító berendezés működéséhez szükséges izzókat, lámpákat ill. egyéb világítási alkatrészeket (pl. LED világító testek);
* áramszedő palettákat és a paletták javításához szükséges csúszószén elemeket;
* fékbetéteket, ablaktörlő lapátokat, ablakmosó folyadékot.
* Megrendelő írásos felkérésére a Vállalkozó köteles mérnöki ill. szakmunkás támogatást adni a motorvonatok javításához ill. egyéb (pl. konstrukciós problémák felmerülése, javítási ill. konstrukció módosítási dokumentációk elkészítése, a gyártóval való egyeztetések lefolytatása, baleseti vagy rongálásos sérülések helyreállítása, stb.) problémák rendezése érdekében.

**Második Teljesítési szakasz:** a Szállítói Karbantartási Utasítás szerinti R2 jelű javítás és a Megrendelő által meghatározott járműkorszerűsítések motorvonatokon történő elvégzésével kapcsolatos feladatok:

* Az R2 jelű javítás és a Megrendelő által meghatározott járműkorszerűsítésekre történő átadás előtt (legkésőbb 1 munkanapot ill. leghamarább 4 munkanapot megelőzően) a Felek képviselőinek el kell végezni a motorvonatok tényleges állapotfelmérését, rögzítve az R2 jelű javítás és a Megrendelő által meghatározott járműkorszerűsítések során elvégzendő futójavítási munkákat is.
* A Vállalkozó felelősségi körébe nem tartozó, balesetből vagy járműrongálásból adódó javítások felmerülése esetén a Felek képviselői az elvégzendő többlet javításokat közös állapotfelmérő jegyzőkönyvben rögzítik. A javításokhoz szükséges alkatrészeket a Vállalkozó ezen javításokra készített egyedi anyag- és munkadíj felbontású ajánlata alapján köteles biztosítani.
* A Vállalkozó, az adott pályaszámú motorvonat tervezett R2 jelű javítás és a Megrendelő által meghatározott járműkorszerűsítés elvégzésének megkezdése előtt legalább 10 munkanapot megelőzően, írásban köteles tájékoztatni a Megrendelőt a motorvonat pályaszámának és az R2 jelű javítás és a Megrendelő által meghatározott járműkorszerűsítés helyének és időpontjának közlésével.
* A Megrendelő – belföldi javítási hely esetén – a Vállalkozó fenti tájékoztatása és igénye alapján gondoskodik az adott pályaszámú motorvonat kért időpontra történő, Vállalkozó javítási helyére történő beállításáról.
* Vállalkozó az R2 jelű javítás és a Megrendelő által meghatározott járműkorszerűsítések elvégzése során végzett valamennyi vizsgálatról, karbantartásról, javításokról és járműkorszerűsítésről köteles részteles javítási jegyzőkönyveket vezetni, amelyekben fel kell tüntetni a javított, ill. cserélt alkatrészek gyártási számait, továbbá a Megrendelő részére át kell adni a mérésekről és vizsgálatokról készült valamennyi jegyzőkönyvet is.
* Az R2 jelű javítás és a Megrendelő által meghatározott járműkorszerűsítések elvégzésével kapcsolatos külön feltételeket a jelen Szerződés **11. számú melléklete** tartalmazza.

Az R2 jelű javítás során, annak részeként, a Vállalkozó az alábbi járműkorszerűsítéseket köteles elvégezni a Motorvonatokon:

* Osztott féktárcsa beépítése a motorvonat valamennyi forgóvázainál. Beépítendő osztott féktárcsa típus: IBRE EF007 (Ø610 x Ø322)
* Földelő gyűrű beépítése a motorvonatok Voith SZH495 típusú tengelyhajtóműveibe. Beépítendő földelő gyűrű típusa: Voith H28.961234 kerékoldali földelés (Mechanik).
* Fékbetét típus váltása a motorvonat valamennyi forgóvázainál. Az alkalmazandó új fékbetétek típusa: Ferodo 3236-1F
* Olajmentes légsűrítő beépítése. A beépítendő légsűrítő típusa: 2 db KNORR VV120-T meghajtó 3~ AC motorral (KNORR rendelési szám: 8.121.2.321.095.9), 1 db légszűrő vákuum kijelzővel (KNORR rendelési szám: I98252/01), 1 db üzemóra számláló (KNORR rendelési szám: II65291).
* Járműfedélzeti Kamerás Megfigyelő és Rögzítő (továbbiakban: JKMR) és Visszapillantó Kamera (továbbiakban: VK) rendszerek korszerűsítése. A kamerarendszerek korszerűsítési követelményeit a jelen Szerződés **16. mellékletét** képező „425 sorozatú Bombardier TALENT tip. motorvonatok kamerarendszer korszerűsítési utasítás” tartalmazza.
* Beázások megszüntetése, a teljes motorvonat tetőtér újraszigetelésével.
* WC helység és WC berendezések teljes felújítása. Vízkőmentesítő berendezés beépítése. WC helység burkolatának fóliázása RAL 1014 matt antigraffiti fóliával.
* Feljáró ajtók és kimozduló lépcsők főjavítása.
* Utasterek felújítása, kopott ülésszövetek cseréjével. Belső és külső matricák és feliratok újracserélése.
* A motorvonat teljes újrafényezése.

**Vállalkozó káreseményekhez kapcsolódó karbantartási és javítási feladatai:** a jelen Szerződés hatálybalépésétől a szerződés teljes időtartamának lejártáig terjedő időszakra vonatkozó feladatok:

* Megrendelő írásos felkérésére a Vállalkozó köteles mérnöki ill. szakmunkás támogatást adni a motorvonatok javításához ill. egyéb (pl. konstrukciós problémák felmerülése, javítási ill. konstrukció módosítási dokumentációk elkészítése, a gyártóval való egyeztetések lefolytatása, baleseti vagy rongálásos sérülések helyreállítása, stb.) problémák rendezése érdekében.
* A nem a Vállalkozó érdekkörébe tartozó javítások elvégzéséhez szükséges alkatrészeket a Vállalkozó az általa készített egyedi anyag- és munkadíj felbontású ajánlata alapján, a Megrendelő egyedi írásos megrendelése esetén, köteles leszállítani az ajánlatában vállalt árak- és határidők betartása mellett.
* A Vállalkozó a Megrendelő egyedi megrendelései alapján köteles ellátni a megrendelésben meghatározott, a jelen szerződés 5. Vállalkozó káreseményekhez kapcsolódó karbantartási és javítási feladatai fejezetben meghatározott, a Motorvonatok esetleges káreseményekhez (baleset ill. rongálás) kapcsolódó karbantartásával, javításával összefüggő feladatokat.

2. számú melléklet

**A Megrendelőt terhelő kötelezettségek**

A jelen Szerződés 6.1. pontja értelmében a Motorvonatok tekintetében a Megrendelőt kizárólag a jelen mellékletben – és / vagy a Szerződés törzsszövegében - tételesen meghatározott kötelezettségek terhelik.

Szerződő Felek rögzítik, hogy a Motorvonatok rendeltetésszerű használatához, a Vállalkozó által vállalt rendelkezésre állási szint biztosításához szükséges, az alábbiakban fel nem sorolt minden más feladat, kötelezettség a Vállalkozót terheli, az ahhoz kapcsolódó költségekkel és kockázatokkal egyetemben.

A Karbantartási szerződés teljesítéséhez a Megrendelő vállalja:

1. A tárgyévet követő menetrendi időszakra érvényes hivatalos menetrendet és a Szerelvény Összeállítási Rendet (SZVÖR) a Közszolgáltatás megrendelője általi jóváhagyás után a Vállalkozó részére átadja. Megrendelő törekszik arra, hogy erre lehetőség szerint a menetrend érvénybe lépése előtt 30 nappal sor kerüljön, legkésőbb azonban a menetrend érvénybe lépése előtt 14 nappal tartozik átadni Vállalkozó részére. A Megrendelő fenntartja magának a jogot a menetrend és a SZVÖR évközbeni megváltoztatására, a változásról a Vállalkozót azonban köteles tájékoztatni a fentiekben írott szabályok figyelembe vétele mellett.
2. A Vállalkozóval közösen Munkacsoportot hoz létre, amely a Karbantartási Szerződés megkötését követően legkésőbb jelen szerződés aláírását követő 30 napon belül kidolgozza a Felek közti együttműködés Eljárási rendjét.
3. A szerelvényforduló szerint a Motorvonatokat tervszerű karbantartásra az Átadás-átvételi helyére beállítja, azzal, hogy a kapcsolódó költségek viselése tekintetében a Szerződés törzsszövegének vonatkozó rendelkezései az irányadók.
4. A bármely okból meghibásodott Motorvonatokat a Vállalkozóval egyeztetve az Átadás-átvételi helyre beállítja, azzal, hogy a kapcsolódó költségek viselése tekintetében a Szerződés törzsszövegének vonatkozó rendelkezései az irányadók.
5. Az Átadás-átvételi helyen a Vállalkozó által szerződésszerűen rendelkezésre bocsátott Motorvonat egységeket átveszi.
6. Biztosítja a Vállalkozó Telephelyén kívül, így különösen a Telephelyen kívül, Fordulóállomásokon tárolt Motorvonat egységek őrzését, a Szerződés 13.1 pontjában foglalt feltételek szerint.
7. Telephelyen kívül a Motorvonatok közlekedtetéséhez szükséges szakszemélyzetet biztosítja, a Motorvonatok kezelési utasítása szerinti üzemeltetését biztosítja.
8. Az „Eljárási rend”-ben meghatározott jelentési kötelezettségnek megfelelő információkat (hibabejelentés, sérülés stb.) a Vállalkozónak a meghatározott időpontig előbb szóban és utána írásban megadja.
9. A hibák, sérülések, üzemkiesés okainak feltárását a Felek szakértőiből a jelen szerződés 12.6. pontja szerint összeállított Ad-hoc bizottság végzi. Az Ad-hoc bizottság előterjesztése alapján a Felek által jelen szerződés 12.1. pontja szerint létrehozott Közös munkacsoport hoz döntést.
10. Ellátja az „Eljárási rend”-ben meghatározott egyéb feladatokat.

3. számú melléklet

**A rendelkezésre állás követelményrendszere**

**Rendelkezésre állás fogalma:**

A Rendelkezésre állás egy képzett statisztikai érték, mely megmutatja, hogy adott hónap vonatkozásában a Vállalkozó az Első Teljesítési szakaszban milyen mértékben tett eleget szerződésben vállalt kötelezettségének (a továbbiakban: Rendelkezésre állás).

**A Rendelkezésre állás Szerződés által elvárt minimumértéke**: **90 %**.

**Rendelkezésre állás mérése:**

Rendelkezésre álló darabszám: A naponta két időpontban, **08:00 és 14:00** órakor üzemben lévő, a mindenkori vonatfordulókhoz igényelt Motorvonatok száma.

A mérést a felek naponta önállóan végzik, a mérési eredmények értékelése hetente, a Felek által létrehozott Ad-hoc bizottság feladata. A havi Rendelkezésre állásról az Ad-hoc bizottság előterjesztése alapján a Felek által létrehozott Közös munkacsoport dönt a tárgyhónapot követően 30 (harminc) napon belül. Felek az Eljárási rend mellékleteként kötelesek elkészíteni a Rendelkezésre állás mérésére szolgáló jegyzőkönyv mintapéldányát.

Nem áll rendelkezésre a Motorvonat:

* ha karbantartási célból a Telephelyen tartózkodik bármelyik mérési időpontban, a jelen Szerződés 7.5.2 pontjának figyelembe vételével; vagy
* ha Vállalkozónak felróható okból javításra vár bármelyik mérési időpontban; vagy
* ha a Vállalkozó a jelen Szerződés 7.7 pontja szerint elvállalt és / vagy a Megrendelő által a 7.7 – 7.10 pont szerint megrendelt javítással késedelembe esik, figyelemmel a jelen Szerződés 7.12 pontjára is; vagy
* ha a jelen Szerződés egyébként úgy rendelkezik.

**Az üzemképtelenné vált motorvonatok esetében az alábbiak érvényesek**:

Csúcsidőszakban:

Nem vehető figyelembe egy adott napon rendelkezésre állónak az a motorvonat egység, amelyik üzemzavarának elhárítása 5 percet meghaladó időtartamú javítást igényel és a javításra kerülő egység helyett a Vállalkozó 1 órán belül nem bocsát rendelkezésre üzemképes vonategységet az eredeti szerelvényfordulónál a menetrendi forgalom ellátására. Amennyiben a Vállalkozó egy órán belül egy új motorvonat szerelvényt bocsát a Megrendelő rendelkezésére vagy ugyanezen határidőn belül a Motorvonat üzemzavarát elhárítja, akkor félnapos kiesést kell felszámítani.

Csúcsidőszakon kívül:

Ha egy motorvonat egység mindkét Csúcsidőszakban rendelkezésre áll, de a Csúcsidőszakon kívüli időszakban üzemképtelenné vált, és sem javítására sem egy másik helyettesítő motorvonat egység alkalmazására egy órán belül nem került sor, akkor a félnapos kieséssel kell számolni.

Ha az üzemkiesés mindkét időszakot érinti, akkor a Csúcsidőszakra vonatkozó szabályokat kell alkalmazni.

**A rendelkezésre állás mértékének számítására szolgáló összefüggés:**

n

∑ t

i=1

R= 100 - ––—— × 100 (%)

T × n

ahol: R : a rendelkezésre állás %-os értéke

t : a kieső üzemnapok száma

n : a figyelembevett vonategységek száma (legfeljebb 42)

T : az értékelési időszak napjainak száma

Azon motorvonatokat a rendelkezésre nem álló üzemképtelen csoportba kell sorolni (a „t” üzemnapokba beszámítani), amelyek üzemképtelensége olyan eseményre vezethető vissza, amelyért a Vállalkozó felelőssége bármilyen tekintetben is megállapítható jelen Szerződés alapján. Ilyen okok, nem kizárólagosan: szakszerűtlenül elvégzett karbantartás, javítás; anyag és alkatrészhiány; külön megrendelésre végzett javítás vállalt határidejének túllépése (eltulajdonítás, rongálás, baleset, stb.) figyelemmel a jelen Szerződés 7. fejezetére is.

Rendelkezésre állónak kell tekinteni („n” értékének meghatározásánál) azokat a vonategységeket, amelyek olyan okból nem állnak rendelkezésre, amelyért a Vállalkozó semminemű felelősséggel nem tartozik jelen Szerződés alapján. Ilyen okok, nem kizárólagosan a mindenkori körülményektől függően: vis maior; üzemeltetés során bekövetkező baleset; szakszerűtlen üzemeltetés, vandalizmusból eredő járműsérülések, rongálás, kisiklás, eltulajdonítás.

**Napi üzemi rendelkezésre állás fogalma:**

A napi üzemi rendelkezésre állás megmutatja, hogy adott nap vonatkozásában Megrendelő hány db Motorvonattal tud személyszállítási feladatot ellátni (a továbbiakban: Napi üzemi rendelkezésre állás).

A Napi üzemi rendelkezésre állás szerződés szerint elvárt minimum értéke**: 8 db Motorvonat.**

**Napi üzemi rendelkezésre állás mérése:**

Rendelkezésre álló darabszám: A naponta két időszakban, **04:00-09:00** és **14:00-19:00** óra között üzemben lévő, a mindenkori vonatfordulókhoz igényelt Motorvonatok száma.

A mérést a Felek naponta önállóan végzik, a mérési eredmények értékelése hetente, a Felek által létrehozott Ad-hoc bizottság feladata. A Napi üzemi rendelkezésre állás tárgyhavi alakulásáról az Ad-hoc bizottság előterjesztése alapján a Felek által létrehozott Közös munkacsoport dönt a tárgyhónapot követően 30 (harminc) napon belül. A Vállalkozó ezt követő 15 (tizenöt) napon belül köteles a kötbért megfizetni. Felek az Eljárási rend mellékleteként kötelesek elkészíteni a Napi üzemi rendelkezésre állás mérésére szolgáló jegyzőkönyv mintapéldányát.

Nem áll rendelkezésre a Motorvonat:

* Ha karbantartási célból a Telephelyen tartózkodik bármelyik mérési időpontban, a jelen Szerződés 7.5.2 pontjának figyelembe vételével; vagy
* Ha Vállalkozónak felróható okból 5 percnél hosszabb ideig javításra szorul, vagy javításra vár bármely helyen, bármelyik mérési időpontban; vagy
* Ha a Vállalkozó a szerződés 7.7 pontja szerint elvállalt és / vagy a Megrendelő által a 7.7 – 7.10 pont szerint megrendelt javítással késedelembe esik, figyelemmel a Szerződés 7.12 pontjára is; vagy
* Ha a jelen Szerződés egyébként úgy rendelkezik

Egy motorvonatot időszakonként csak egyszer lehet rendelkezésre nem állóként figyelembe venni.

4. számú melléklet

**Hibaosztályozás és minősítés**

Meghibásodások osztályozása:

**I. A motorvonati egység meghibásodott, de korlátozottan üzemképes,**

**I.1. ezért az alábbiakban megnevezett hibákkal a fordulóállomásig utasforgalomban közlekedtethető, de a fordulóállomásról utasforgalomba javítás nélkül nem állítható**:

* A fűtő-hűtő berendezés működésképtelen, beleértve a vezetőállásokat is,
* Az utastéri világítás működésképtelen
* Az utas tájékoztató berendezés teljes körűen működésképtelen
* Zárt WC meghibásodása esetén
* A vontatási és/vagy a villamos fék teljesítmény legfeljebb 50 %-os csökkenése
* Oldalajtó vagy ablak üvegének kitörése, beleértve a vezetőállásokat is
* Csatolt üzem esetén legalább az egyik motorvonat mindkét központi vonó-ütköző kapcsolókészülék mechanikus-, pneumatikus-, vagy villamos hibája
* Futómű, hordmű meghibásodása a motorvonat műszaki előírásában meghatározott mértékben
* Fékberendezés meghibásodása a motorvonat műszaki előírásában meghatározott mértékben
* A mozdonyvezető által elfoglalt vonatvégi vezetőállásán az alábbi berendezések valamelyike működésképtelen:
* Éberségi és vonatbefolyásoló berendezés az E1. sz. utasítás szerint,
* Sebességmérő az E1. sz. utasítás szerint
* Vezető előtti homlokablak sérülése, amely közvetlenül nem veszélyezteti a közlekedésbiztonságot,

**I.2. Az alábbiakban megnevezett hibákkal a motorvonategység a napi fordulóterv szerint utasforgalomban közlekedhet, de a hibát a következő napi forgalomba állítás előtt el kell hárítani:**

* Akkumulátor-, segédüzemi-, motorköri földzárlat
* Redundancia szint csökkenése (vezérlés, segédüzem, főüzem)
* Az automatikus utastájékoztató berendezés részleges működés-képtelensége
* VK rendszer üzemszerű működésétől eltérő meghibásodás az E1utasítás szerint,
* JKMR üzemszerű működésétől eltérő meghibásodás esetén
* Bármelyik oldalon egy feljáróajtó + kimozduló lépcső működésképtelen, de zárt állapotban reteszelhető
* A fűtő, hűtő berendezés teljesítménye legfeljebb 30%-kal csökken
* Az utastéri világítás legfeljebb 50%-kal csökken
* Üvegfelületek sérülése, folytonossági hiány nélkül (egyedi elbírálás alapján)
* Központi vonó-ütköző kapcsolókészülék mechanikus-, pneumatikus-, vagy villamos hibája
* Utastéri berendezések komolyabb sérülése esetén, amennyiben az utas sérülés ki van zárva
* Utas vészhívó berendezés üzemképtelen.

**II. A motorvonati egység meghibásodott, de üzemképes**

A Vállalkozó és Megrendelő megállapodnak a hiba elhárítási időpontjában, amely nem lehet később, mint a soron következő tervszerű vizsgálat időpontja.

Felek megállapodnak, hogy amennyiben valamely hiba nem került jelen **4. sz. melléklet**ben kifejezetten rögzítésre, úgy jelen szerződés **9. sz. melléklet**ében felsorolt előírásokat kell figyelembe venni. A Vállalkozó ezek figyelembe vételével jogosult és köteles saját felelősségére meghatározni, hogy az adott hiba az utas-szállítás biztonságát és/vagy a vagyonbiztonságot veszélyezteti-e.

5. számú melléklet

**Üzemképtelenségi hiba okok**

1. Szolgálatképtelennek kell a motorvonatot tekinteni akkor, ha:

* A motorvonat nem tud a célállomásig közlekedni súlyos műszaki meghibásodás vagy közlekedésbiztonságot veszélyeztető hiba miatt, vagy a kitűzött vonatmenet ilyen okból nem kezdhető meg. Segély motorvonat vagy segély mozdony felhasználása szolgálatképtelenségnek tekintendő függetlenül a bekövetkezett vonatkésés időtartamától,
* a vonatnál 5 percnél nagyobb késést okoz a meghibásodás.

1. Nem tekinthető a motorvonat szolgálatképtelennek:

* ha a meghibásodott alkotóelemeknél az üzemképes állapotot a menet során vagy a menetrendszerű tartózkodási időszak alatt a motorvonat személyzete 5 percen belül helyre tudja állítani.
* nem a Vállalkozónak felróható okból bekövetkező baleset, vagy elemi kár miatt bekövetkezett meghibásodáskor,
* felsővezeték feszültség kimaradás, vagy felsővezeték hiba esetén,
* próba, vagy kísérleti meneteknél bekövetkezett meghibásodások,
* vis maior és vandalizmus esetén.

**Szolgálatképtelennek tekintendő a motorvonat például, de nem kizárólag az alábbi egységek meghibásodása esetén:**

* Futómű, hordmű meghibásodása a motorvonat műszaki előírásában meghatározott terjedelemben
* Fékberendezés meghibásodása a motorvonat műszaki előírásában meghatározott terjedelemben
* Egyik oldali valamennyi feljáróajtó és kimozduló lépcső 50 %-a
* Amennyiben az utas-ajtó nem zárható mechanikusan
* Amennyiben a kimozduló lépcső nem reteszelhető zárt helyzetben

A mozdonyvezető által elfoglalt vezetőállásán:

* Éberségi és vonatbefolyásoló berendezés az E1 sz. utasítás szerint, amennyiben ebből 5 percet meghaladó vonatkésés származott
* Kürt
* Ablaktörlő, amennyiben az időjárási körülmények miatt használata elengedhetetlen
* Jelzőfények teljes mértékben
* Vezető előtti homlokablak törése, vagy látómező elhomályosodása

A vonat a felsorolt hibákkal - amennyiben egyáltalán mozgásképes -, legfeljebb a legközelebbi állomásig közlekedhet utasokkal elfoglalva. Az utasok kiszállása után szerelvényvonatként, jelen szerződés **9. sz. mellékletében** felsorolt előírások, utasítások betartásával javításra a Vállalkozó megrendelésére az általa meghatározott helyszínre kell a vonategységet közlekedtetni.

6. számú melléklet

**A motorvonatokra vonatkozó komfort feltételek**

A jelen melléklet azokat a komfort és tisztítási minőségi szint csökkenéseket részletezi, amelyek a Motorvonat rendelkezésre állását nem befolyásolják. A jelen mellékletben meghatározott komfort színvonal el nem érése esetén azonban a Vállalkozó nem, vagy nem szerződésszerű teljesítés miatt a jelen Szerződés **7. sz. mellékletében** meghatározottak szerint köteles Megrendelő részére kötbért fizetni.

A rendelkezésre nem állásra vonatkozó feltételeket a **3. számú melléklet**, az utas-szállítás biztonságát nem veszélyeztető hibák osztályozását a **4. számú melléklet** tartalmazza.

**1. Komfort feltételek**

**1.1. Komfort jelentős csökkenése**

* Hőmérséklet az utastérben téli üzemben 20 ºC alá süllyed, illetve nyári üzemben 32 ºCfölé emelkedik.
* Hőmérséklet a vezetőállásban téli üzemben 18 ºC alá süllyed, illetve nyári üzemben 32 ºCfölé emelkedik.
* A zajszint értéke bizonyítottan meghaladja a motorvonatra vonatkozó műszaki leírásban megadott értékeket.
* A fényforrások több mint 10%-a meghibásodott
* A mozgáskorlátozottak be- és kiszállását segítő berendezés működésképtelenek/ rendelkezésre nem állóak.
* Az utastájékoztató – mind a hangosítás, mind a vizuális jelzés - kombináltan működésképtelen

**1.2.Komfort csökkenése**

* Több mint 4db ülés sérült.
* Az utastájékoztató hibás működése (a hangosítás és/vagy vizuális utastájékoztató), vagy a viszonylatjelző hibásan működik
* WC-ben lévő szaniterek hibája, sérülése.

A komfort feltételek ellenőrzését a fordulóállomásokon és a menetrend szerint közlekedő vonatokon a Megrendelő megbízottja végzi, aki hibás teljesítés megállapítása esetén hibajelentő lapot állít ki.

7. számú melléklet

**Hibás teljesítés miatti kötbér**

A Karbantartási Szerződés **6. sz. melléklete** szerinti komfortszínvonal el nem érése esetén a Megrendelő a következő kötbér tételeket jogosult felszámítani a Vállalkozónak hibás teljesítés miatt:

**1. Komfort feltételek**

**1.1. Komfort jelentős csökkenése:**

**245 EUR / hiba**

**1.1. Komfort csökkenése**

**120 EUR / hiba**

**2.** **Karbantartáson el nem végzett üzemkészséget nem érintő javítások után fizetendő kötbér**

A jelen Szerződés rendelkezéseinek megfelelően a Megrendelő jogosult az el nem hárított hibákkal átvett Motorvonatok esetében azok után kötbért kiszámlázni.

Ennek mértéke: **160 EUR / vizsgálatonként el nem hárított hiba**

**3. Vállalkozónak felróható vonatkésések**

A kötbér mértéke vonatonként (5 perces késésen felül):

Távolsági vonatok 19 EUR/perc

Budapest elővárosi vonatok 17 EUR /perc

Regionális vonatok 14 EUR/perc

Felek a félreértések elkerülése érdekében rögzítik, hogy az itt meghatározott, vonatkésések miatti kötbér a rendelkezésre állás biztosításának elmulasztása (beleértve a Napi üzemi rendelkezésre állást is) miatti és / vagy a jelen Szerződésben meghatározott más kötbérekkel párhuzamosan is alkalmazható. A vonatkésések miatti kötbér elszámolására havonta kerül sor.

8. számú melléklet

**Konzorciumi alapszabály**

9. számú melléklet

**Szabályzatok, utasítások jegyzéke**

A karbantartási, fenntartási és javítási munkák során esedékes közlekedésbiztonsági, tűz-és munkavédelmi vizsgálatokat a Vállalkozó a jogszabályok, a HÜSZ valamint az alábbi MÁV Zrt, illetve MÁV-START Zrt. szabályzatok és utasítások szerint köteles elvégezni:

Futómű vizsgálat, ellenőrzés : MÁVSZ 2616-5

Mérlegelés : MÁVSZ 2653

Fékvizsgálat : MÁVSZ 2757

Fékútmérés : MÁVSZ 2724

Felszerelési tárgyak : MÁVSZ 2420

Éberségi-és vonatbefolyásoló vizsgálat : V-5957/1999.GSZI.MD.

Mozdonyszemélyzet oktatása : O.1.sz. Oktatási Utasítás

Általános utasítások : E1, E2, E12, E101

A felsorolt tevékenységek és vizsgálatok elvégzése a mindenkor – jelenleg a fent meghatározottak szerinti - hatályos MÁV Zrt, illetve MÁV-START Zrt. szabályzatok és utasítások figyelembevételével és betartásával a Vállalkozó kötelessége és felelőssége.

A vizsgálatok végzését csak a MÁV Zrt, MÁV-START Zrt illetve az ÖBB vonatkozó előírásai szerinti képesítéssel és szakvizsgával rendelkező személy(ek) végezheti(k). A vizsgálatok eredményét rögzítő bizonylatokat a Vállalkozónak bármikor a Megrendelő vagy az illetékes ellenőrző hatóság rendelkezésére át kell tudni bocsátania.

Azon személyek tevékenységére, akik a fenti vizsgálatokat végzik, a Vállalkozó köteles felelősségbiztosítást kötni.

A motorvonatok sebességmérő regisztrátumainak kiolvasását a Vállalkozó köteles elvégezni és a Megrendelő részére átadni, azok kiértékelését a Megrendelő erre felhatalmazott dolgozója végzi, aki felelős az adatok előírás szerinti tárolásáért. A Vállalkozónak ehhez mindenkor biztosítania kell a szükséges eszközöket. A Vállalkozó nem jogosult az adatokat harmadik fél részére átadni a Megrendelő írásos engedélye nélkül.

A kiolvasás történhet:

* a motorvonat karbantartása során,
* a fordulóállomásokon való tartózkodások során,
* baleset és egyéb rendkívüli események bekövetkezése esetén.

A jelen mellékletben felsorolt szabályzatok, utasítások mellett a Vállalkozó tartozik betartani a vonatkozó jogszabályok, illetve kötelező hálózat-hozzáférési szabályzatok, utasítások rendelkezéseit.

10. számú melléklet

**Eljárási rend**[[2]](#footnote-3)

Külön fájlban

11. számú melléklet

**R2 jelű javításra és járműkorszerűsítésre vonatkozó külön feltételek**

1. **Az átadás-átvétel eljárási rendje**

A motorvonat a Vállalkozó R2 jelű javítási és járműkorszerűsítési telephelyére történő beküldése, javítása, kiadása során az alábbi teendőket kell végrehajtani:

1. A R2 jelű javításra és járműkorszerűsítésre küldendő motorvonatot, pályaszám szerint történő egyeztetését követően (az előzetes éves/havi/kétheti tervben meghatározottak szerint), a Vállalkozó a Megrendelő képviselője kijelöli a Vállalkozó telephelyére küldésének időpontját. A fenti adatok ismeretében a Megrendelő helyi képviselője – belföldi javítási hely esetén - megszerzi a motorvonat beszállításához szükséges VPE és egyéb engedélyeket, biztosítja – amennyiben szükséges – a kocsivizsgálatot ill. műszaki kíséretet is (pl. balesetes járművek mozgatása esetén).
2. Külföldi R2 jelű javítási és járműkorszerűsítési helyszín esetében a motorvonatot forgalomból történő kivonása után, a Vállalkozó Telephelyére kell állítani, állapot felmérő szemle és a R2 jelű javításra és járműkorszerűsítésre való beadás megtartására. Külföldi javítási helyszín esetében a Vállalkozó feladatát és költségét képezi a motorvonat beszállításához szükséges VPE és egyéb engedélyek megszerzése és a járművek leközlekedtetése oda-vissza útirányban a Telephely és a külföldi R2 jelű javítási és járműkorszerűsítési helyszínek között. A motorvonatokról a Vállalkozó javítási helyszínére történő beküldését megelőzően a Telephelyen állapot felmérő „Beszállítási jegyzőkönyvet” kell felvenni a Felek megbízott képviselőjének aláírásával. A jegyzőkönyvben fel kell sorolni a hiányzó alkatrészeket, ill. fel kell sorolni a járművön található rongálásokat. A járművön működési próbákat (fűtés, világítás, hangosítás, légkondicionáló, JKMR és VK rendszerek stb.) is kell végezni, melynek eredményességét a jegyzőkönyvben fel kell tüntetni. A felvett „Beszállítási jegyzőkönyvet” a Vállalkozó megbízott műszaki képviselője a motorvonat Vállalkozó telephelyén történő átadásához magával viszi.
3. A motorvonat őrzését a járműnek a Vállalkozó R2 jelű javítási és járműkorszerűsítési helyszínére történő beközlekedtetésig a jármű őrzésével, kísérésével a Vállalkozó által megbízott őrző-védő végzi abban az esetben is, ha a beszállításról Megrendelő gondoskodik (Magyarországi vizsgáztatási telephely esetében). A jármű őrzésével, kísérésével megbízott szervezettel történő kapcsolattartás (információ az őrzésre kijelölt járművek helyéről, azok pontos meghatározásáról, tájékoztatás a javításos menet menetrendjéről stb.) a Vállalkozó feladata.
4. A motorvonat Vállalkozó R2 jelű javítási és járműkorszerűsítési helyszínén történő átadásakor, a Megrendelő megbízott műszaki képviselője a fenti 3. pontban felvett „Beszállítási jegyzőkönyv” ismeretében részt vesz a járműnek a Vállalkozó részére történő átadásában.
5. **R2 jelű javítás és járműkorszerűsítés során végzett ellenőrzések, részátvételek vizsgálatok**
6. A Vállalkozónak a motorvonat bármely részén mindazokat a vizsgálatokat, ellenőrzéseket, javításokat és korszerűsítéseket végre kell hajtania, amelyeket Szállítói Karbantartási Utasítás és mellékletei, a lejen Szerződés 1 sz. mellékletében ismertetett járműkorszerűsítések és a Hatóságok ill. a jogszabályok az R2 jelű javítás és járműkorszerűsítés elvégzése során előírnak.
7. A Megrendelő jogosult – R2 jelű javítás és járműkorszerűsítés közben is – a szerződésben rögzített mértékben és módon a járműveknek – azok alkatrészeinek, elemeinek és a javításukhoz felhasznált anyagoknak és alkatrészek – a vizsgálatát és átvételét ellenőrizni.
8. E célból a Megrendelő kijelöli megbízottját, illetve ellenőrző szervét, aki a Vállalkozó és annak alvállalkozóinak műhelyeiben tartózkodik és a vizsgálatokat, illetve az átvételt elvégzi és/vagy ellenőrzi. A vizsgálatok illetve az átvételek és/vagy ellenőrzések elvégzésére a Megrendelő, saját döntése alapján, jogosult akár szúrópróba szerű, akár folyamatos jelenlétre.
9. A Vállalkozó külön díj felszámítása nélkül (a szerződés részeként) biztosítja a Megrendelő ellenőrző szervei számára a munkafeltételeket és az általuk kért eszközöket, szerszámokat, anyagokat, a használatos mérőeszközöket, valamint a szükséges segédszemélyzetet (helyiség, telefon, fax, stb).
10. A Megrendelő ellenőrző szerveinek szabad belépést kell biztosítani a Vállalkozó, illetve Alvállalkozójának minden olyan műhelyébe, ahol a motorvonatokat, továbbá azok fő szerelési egységeit (pl. forgóvázak, tengelyhajtóművek, kerékpárok, légkondicionáló berendezések, mozgássérült kerekesszék emelő berendezés, stb.) vizsgálják, javítják, szerelik.
11. A Megrendelő az R2 jelű javítás és járműkorszerűsítés közben történő ellenőrzéseket munkaidőben és úgy végezheti, hogy az a Vállalkozó R2 jelű javítási és járműkorszerűsítési ütemtervét ne hátráltassa.
12. Ha a Megrendelő ellenőrző szervei bizonyos vizsgálaton és/vagy ellenőrzésen nem jelentek meg annak ellenére, hogy a vizsgálatokról időben értesítették őket, vagy ha úgy állapodnak meg a Felek, hogy erre nem kerül sor, a Vállalkozó saját maga végezheti el ezeket a vizsgálatokat. Vállalkozó köteles valamennyi ilyen vizsgálatról és/vagy ellenőrzésről készült jegyzőkönyvet, hiteles jelentést és/vagy mérési dokumentációt a Megrendelő részére továbbítani. A Megrendelő köteles annak átvételét a Vállalkozónak írásban visszaigazolni.
13. Ha a motorvonat bármely egységének, vagy berendezésének vizsgálata és/vagy ellenőrzése sikertelen eredménnyel zárul, a Vállalkozó köteles azt kijavítani, szükség esetén felújítani vagy kicserélni, és értesítés után a teljes vizsgálatot és/vagy ellenőrzést megismételni.
14. A Vállalkozónak lehetővé kell tennie a Megrendelő megbízottjai, műszaki szakemberei (nem átvevői) számára, hogy a vizsgálati, javítási, és a járműkorszerűsítési folyamatot bármely fázisában, előzetes értesítést követően, megtekinthesse a tevékenység végzésének helyszínén.
15. A Vállalkozót nem mentesíti a jótállási és szavatossági felelőssége alól a motorvonat bármely részének vizsgálatai és/vagy ellenőrzései, a Megrendelő, megbízottjainak, átvevőinek azokon történő részvétele, sem a vizsgálati jegyzőkönyvek kiállítása.

**Átadási próbák**

A próbák elvégzéséhez szükséges időtartam beletartozik az R2 jelű javítás és járműkorszerűsítés elvégzésére meghatározott szerződéses időtartamba. A motorvonat R2 jelű javításra és járműkorszerűsítésre történő átadás során a Vállalkozónak írásban tájékoztatnia kell a Megrendelőt a tervezett átadási állópróba időpontjáról, továbbá írásban nyilatkoznia kell, hogy külön díjazás ellenében igénybe kívánja venni a Megrendelő közreműködését a vonali működési próba megszervezéséhez. Amennyiben a Vállalkozó igénybe kívánja venni a Megrendelő közreműködését a vonali próba lebonyolításához, a Vállalkozónak a motorvonat R2 jelű javításra és járműkorszerűsítésre történő beadás során írásban meg kell adni a tervezett vonali próba pontos időpontját.

1. **Átadási állópróba**
2. Az adott pályaszámú motorvonat R2 jelű javításának és járműkorszerűsítésének befejezésekor, a Vállalkozónak írásban kell értesítenie a Megrendelőt az Állópróba megtartásának lehetőségéről. A motorvonat nem bocsátható állópróbára addig, amíg a Vállalkozó nem végezte el a Szállítói Karbantartási Utasításban és a jelen Szerződés **1. sz. mellékletben** meghatározott, az R2 jelű javításra és járműkorszerűsítésre előírt összes vizsgálatot és/vagy ellenőrzést.
3. Megrendelő megbízottai a motorvonat átvételére irányuló bejelentés beérkezésétől számított 1 (egy) munkanapon belül megkezdik az átvételt és a felülvizsgálatot.
4. Az Átadási álló próba a Megrendelő és a Vállalkozó megbízottjainak jelenlétében történik. Az Átadási állópróba célja annak ellenőrzése, hogy a készre jelentett jármű megfelel-e a szerződés mellékletét képező Szállítói Karbantartási Utasításban rögzített és a jelen Szerződés **1. sz. mellékletben** meghatározott járműkorszerűsítéseknél a minőségi és mennyiségi előírásoknak, valamint futás- és forgalombiztonsági ellenőrzés. Ha az állópróba alatt olyan hiba merül fel, amelynek megszüntetése lényeges alkatrész, fődarab cseréjét vonja maga után, a javítás illetve csere befejezése után az állópróbát meg kell ismételni.
5. Az Átadási állópróbáról Átadási állópróba jegyzőkönyvet kell készíteni. A jegyzőkönyvben rögzíteni kell az egyes vizsgálatok eredményét és az ezek során tett esetleges észrevételeket. A próba csak abban az esetben tekinthető sikeresnek, amennyiben a motorvonat valamennyi előírt követelménynek megfelel. Abban az esetben, ha a próbát végző szakemberek olyan jellegű kifogást emelnek, amelyek miatt az átadási állópróba jegyzőkönyv nem kerül aláírásra, a Vállalkozó köteles a hiányosságokat megszüntetni, mely után a próba indokolt mértékű megismétlése szükséges. Az ebből eredő késedelmeket a Vállalkozó nem tüntetheti fel, mint indokolt szállítási késedelmet. Csak a sikeres Átadási állópróba után kerülhet sor a futópróbára.
6. Az Átadási állópróba sikerességével kapcsolatos nyilatkozat tételére a Megrendelő és a Vállalkozó együttesen jogosult. Abban az esetben, ha a Megrendelő és a Vállalkozó között véleménykülönbség van, a Megrendelő dönt a próba sikerességével kapcsolatosan.
7. Az Átadási állópróba költségei a Vállalkozót terhelik.
8. Az Átadási állópróbára a Vállalkozó telephelyén kerül sor. A vizsgálatokhoz és ellenőrzésekhez szükséges szakszemélyzetet a Vállalkozónak kell biztosítani.
9. **Átadási vonali próba** (futópróba)
10. A sikeres állópróbát követően Átadási vonali próbát kell tartani. A Vállalkozónak – a jármű R2 jelű javításának és járműkorszerűsítésének átadási állópróba befejezésekor – írásban kell értesítenie a Megrendelőt az átadási vonali próba megtartásának időpontjáról.
11. A Vállalkozótól kapott írásbeli megrendelés alapján a Megrendelő feladata a mozdonyszemélyzet- és a próbavezető megrendelése, a menetvonal igénylése és a próbamenet bevezetése Magyarországi R2 jelű javítási és járműkorszerűsítési helyszín esetében. Külföldi javítási helyszín esetében az átadási vonali próba a motorvonat Magyarországi hazaszállítását követően kerül megtartásra.
12. Az Átadási vonali próba a Megrendelő és a Vállalkozó megbízottjainak jelenlétében történik.
13. Az Átadási vonali próbáról Átadási vonali próba jegyzőkönyvet kell készíteni. A jegyzőkönyvben rögzíteni kell az egyes vizsgálatok eredményét és az ezek során tett esetleges észrevételeket. Az Átadási vonali próba csak abban az esetben tekinthető sikeresnek, amennyiben a motorvonat valamennyi előírt követelménynek megfelel. Ellenkező esetben – a hibák kiküszöbölését követően – az Átadási vonali próbát meg kell ismételni. Az ebből eredő késedelmeket a Vállalkozó nem tüntetheti fel, mint indokolt szállítási késedelmet. Csak a sikeres Átadási vonali próba után kerülhet sor a végátvételi jegyzőkönyv aláírására, illetve a R2 jelű javítás és járműkorszerűsítés teljesítési jegyzőkönyvének lezárására, és a jármű Megrendelő részére történő átadásra.
14. Az Átadási vonali próba sikerességével kapcsolatos nyilatkozat tételére a Megrendelő és a Vállalkozó együttesen jogosult. Abban az esetben, ha a Megrendelő és a Vállalkozó között véleménykülönbség van, a Megrendelő dönt az Átadási vonali próba sikerességével kapcsolatosan.
15. Az Átadási vonali próba költsége a Vállalkozót terheli. Amennyiben az Átadási vonali próbát meg kell ismételni, ennek költségei a hibás Felet terhelik. Az ismételt Átadási vonali próba megkezdése előtt a Megrendelő és a Vállalkozó képviselői – írásban – nyilatkoznak a költség viselőjéről.
16. Az Átadási vonali próbát közforgalmú Magyarországi vasúti pályán kell megtartani, amelynek keretében el kell végezni a jármű fékútmérését, teljesítmény és funkcionális vizsgálatait.
17. A Vállalkozó képviselőjének a mozdonyszemélyzet jelentkezésétől számított 1 órán belül írásban nyilatkozni kell a Megrendelő felé, hogy a motorvonat készen áll-e a próba megtartására.
18. Abban az esetben, ha a Vállalkozó a már megrendelt próbát a tervezett futópróba előtt lemondja (bármilyen időpontban), abban az esetben a próba bevezetéséhez felmerült költségeket a Vállalkozónak meg kell térítenie a Megrendelő felé.
19. **Az R2 jelű javításon és korszerűsítésen átesett motorvonatok átadásával kapcsolatos dokumentumok**

A motorvonatok R2 jelű javítását és járműkorszerűsítését végző Vállalkozónak a jármű, illetve járművek átadásával egyidejűleg, a Megrendelő részére– rendezett formában – át kell adni az alábbi dokumentumokat, amennyiben a vizsgálatok, javítások, és a meghatározott járműkorszerűsítések során a használatukra sor került:

* állapotfelmérő jegyzőkönyv
* kocsiszekrény átadási jegyzőkönyv,
* forgóváz kimérési és minősítési jegyzőkönyv (forgóváz javítások elvégzését követően),
* hajtott- és szabadonfutó kerékpárok kimérési, javítási és minősítési jegyzőkönyvek, beleértve a keréktárcsa felsajtolásának mérési jegyzőkönyveit,
* mérlegelési jegyzőkönyv(ek) (forgóváz javítások elvégzését követően),
* anyagvizsgálati jegyzőkönyvek,
* egységek, berendezések vizsgálati, javítási és átvételi jegyzőkönyvei,
* típus vizsgálati jegyzőkönyvek,
* széria vizsgálati jegyzőkönyvek,
* gyártóművi nyilatkozat,
* minőségi bizonyítvány,
* állópróba jegyzőkönyv,
* vonali próba jegyzőkönyv (megosztott K5 jelű karbantartás esetén a forgóváz javítások elvégzését követően),
* együttműködési próba jegyzőkönyv,
* záradékolt K5 lejű vizsgálat és javítás teljesítési jegyzőkönyv,
* átadás-átvételi jegyzőkönyv,
* a 17. sz. mellékletben hivatkozott Kamerarendszer korszerűsítési utasításban meghatározott vizsgálati jegyzőkönyvek.

1. **A 425 sor. Bombardier TALENT típusú motorvonatok R2 jelű javítását és járműkorszerűsítését követő jótállás**

Vállalkozó a jelen szerződésben a motorvonatok R2 jelű javítási és járműkorszerűsítési feladatok teljesítésének napjától számított **12 hónap** általános jótállást vállal az adott pályaszámú motorvonat vonatkozásában.

Nem terjed ki az általános jótállási kötelezettség a tömítések, fékbetétek, abroncsok, csapágyak üzemszerű kopásából származó elváltozásokra, kenő- és üzemeltetési anyagok pótlására azzal, hogy Vállalkozó által végzett helytelen szerelésből adódó rendellenes kopás a jótállási kötelezettség alá tartozik akkor is, ha ezek az első tervszerű szétszereléses javításkor kerülnek megállapításra.

A jótállási kötelezettség kiterjed a végzett munkára, illetve a javításnál felhasznált szerkezeti és egyéb anyagokra.

Vállalkozó jótállási kötelezettsége fennáll az alvállalkozókkal vagy közreműködőkkel elvégeztetett munkákra és az általuk beépített anyagokra is.

Vállalkozó a jótállási időben felmerült minden hibát köteles saját költségén kijavítani, kivéve ha bizonyítja, hogy a hiba a teljesítést követően a Megrendelőnek felróható okból keletkezett.

A jótállás keretében a Vállalkozó által végzett javítás esetén a jótállási idő meghosszabbodik a hiba közlésétől kezdődően azzal az idővel, amely alatt a Megrendelő a motorvonatot a hiba miatt rendeltetésszerűen nem használhatja.

A jótállás keretében cserélt egységekre, fődarabokra a jótállási idő újra kezdődik.

**Speciális jótállási idő:**

* A jótállási idő új kerékpárokra és annak külön minden alkatrészére (beleértve különösen, de nem kizárólag a féktárcsákat is) a motorvonat R2 javításról történő visszaadástól számított 5 (öt) év.
* Használt kerékpárok visszaépítése esetén 24 hónap,
* Minősített csapágyak esetében a jótállási idő a jármű R2 javításról történő visszaadástól számított 300.000 (háromszázezer) km,
* A motorvonat elemeinek festésére, feliratozására vonatkozó jótállási idő a R2 javításról történő visszaadástól számított: 6 (hat) év.

12. számú melléklet

**Motorvonatok átadás-átvétele**

A motorvonatok a karbantartó bázisra a megelőző és javító karbantartás, tervszerű- és futójavítások elvégzésére, valamint a Vállalkozó által megjelölt, egyéb indokolt esetekben (pl. átalakítások) kerülnek beállításra. A motorvonatok Telephelyre történő beállítását és kiadását dokumentálni kell, amelyre a Megrendelő és a Vállalkozó megbízott képviselője jegyzőkönyv felvételével jogosult.

A jegyzőkönyv 2 példányban készül, melyből 1 példány a Megrendelő, 1 példány a Vállalkozó képviselője részére kerül átadásra.

**Az átadás-átvételi jegyzőkönyv tartalmazza:**

1. Átadás-átvételi jegyzőkönyv számát (évenkénti folyamatos számozással),
2. Vonategység pályaszámát,
3. Kilométeróra állást,
4. Fogyasztási adatokat (felvett/visszatáplált)
5. Motorvonat műhelybe történő átadásának helyét, dátumát, időpontját,
6. A beállítás okát,
7. A Motorvonaton észlelt hibákat,
8. A Motorvonaton észlelt hiányosságokat,
9. A Motorvonaton elvégzett vizsgálatokat, javításokat, hiánypótlásokat,
10. A Motorvonaton esetleg el nem végzett javításokat, hiánypótlásokat,
11. A Motorvonat forgalom számára történő visszaadásának dátumát, időpontját,
12. A Megrendelő és Vállalkozó képviselőjének aláírását.

A motorvonatok forgalomba állítása előtt a Vállalkozó köteles a motorvonatokat az érvényes közlekedésbiztonsági- (a jelen Szerződés 9. sz. melléklete szerint), valamint tűz-, és munkavédelmi előírások betartásával átvizsgálni, amelyet mind a jármű üzemnaplójában, mind az átadás-átvételi jegyzőkönyvben dokumentálni kell.

A Megrendelő képviselője ezek elvégzését, illetve a vizsgálatok megfelelőségét ellenőrzi. Közlekedésbiztonsági, illetve az utas-szállítás biztonságát veszélyeztető hiányosság észlelése esetén megtagadhatja a motorvonatok átvételét, azok forgalomba bocsátását. Ebben az esetben az érintett motorvonat rendelkezésre nem állónak minősül.

13. számú melléklet

**Felelősségbiztosítás[[3]](#footnote-4)**

14. számú melléklet

**A Vállalkozó járműtisztítási- és takarítási feladati**

A motorvonatok tisztítását karbantartást követően el kell végezni a 23417/2016/START számú Tisztítási Előírásban rögzített járművek belső időszakos (T3) tisztítását és az olyan kapcsolódó műveleteket, mint a zárt rendszerű WC tartály ürítését (Zü), a WC víztartály feltöltését (Vt), vízben oldódó egészségügyi papírok (Eü) kihelyezését, valamint 60±10 naponta a mennyezet és lámpaburkolat tisztítását (Mt), 90±5 naponta a vegyszeres kárpittisztítást (TEX), illetve 180±30 naponta rágcsáló és rovarirtást (RRI).

A karbantartások alkalmával szintén el kell végezni a jármű külső (gépi és/vagy kézi) tisztítását (KM) is.

A Vállalkozó karbantartó Telephelyen el kell tudni végezni a rendkívül tisztításokat is, így a gázolásokat követően amennyiben a jármű(vek) emberi vagy állati szerves anyaggal (szövetekkel, vérrel) szennyeződtek, rendkívüli külső tisztítást (KM) és fertőtlenítését (KF). Ezen felül a külső (Gk) és/vagy belső (Gb) graffiti eltávolítását is el kell tudni végezni úgy, hogy a járműveken lévő üzemi feliratoknak és jeleknek graffiti mentesnek, láthatóaknak kell lenniük az érintett (rongált) felületeken pedig nem keletkezhet elváltozás.

A fent felsorolt tisztítási műveletekre külön díjtétel (egységár) szükséges, valamint a fel nem sorolt tisztítási műveletekre rendelkezésre kell állnia egy általános – anyag és munkadíjat magában foglaló – rezsióra díjtételnek is.

**T3 tisztítás (T3)** a jármű belső szerkezeti elemeire – beleérve a kocsik átjáróit is – kiterjedő alapos tisztítás, amely biztosítja a jármű általános belső tisztaságát. A T3 tisztítási nem feladatainak végzése során lehet elvégezni az alábbi tisztítási műveleteket a 3. számú függelék 2. pontjában meghatározott ciklusidők figyelembevételével:

* a mennyezet- és lámpaburkolatok külső és belső tisztítása (Mt) (egyeztetve a jármű karbantartását végző műhellyel);
* a rágcsáló- és rovarirtás (RRI);
* a szövetülések, a szőnyegek és a függönyök vegyszeres gépi tisztítása (Tex).

A T3 időszakos tisztítást a Tisztítási Előírás 3. számú függelékének 2.1. pontjában meghatározott gyakorisággal végezzük, ha a rendelkezésre állási idő eléri a 4 órát. A rendelkezésre álló idő alapján az alábbiakban meghatározott tisztítási feladatokat kell elvégezni. **Az egyes pontokba foglalt feladatokat minimálisan 1 főnek kell végezni. A feladatok számozása megfelel a tisztítási feladatok végzésének sorrendjének, ettől való eltérést a „Kitételek” felsorolás tartalmazza.** A feladatok sorrendjének felcserélése a tisztítás minőségi rovását vonja maga után.


1. Tisztítási Előírás 6. d. függelék 2.1. pontjában meghatározott tisztítási feladat
2. Tisztítási Előírás 6. d. függelék 1.1. – 1.17. pontjában meghatározott tisztítási feladatok
3. Tisztítási Előírás 6. d. függelék 2.3. – 2.5. pontjában meghatározott tisztítási feladatok
4. Tisztítási Előírás 6. d. függelék 2.6. pontjában meghatározott tisztítási feladat
5. Tisztítási Előírás 6. d. függelék 2.7 – 2.22, 2.24 – 2.27. pontjában meghatározott tisztítási feladatok
6. Tisztítási Előírás 6.d. függelék 2.23. és 3.1. pontjában meghatározott tisztítási feladatok

**Kitételek:**


* a 2. és 5. feladat kezdhető egy időben
* a 3. feladat csak a 1. feladat után kezdhető
* a 6. d. számú függelék 2.3. pontjában meghatározott felmosást csak a 3. – 5. feladatok befejezése után lehet megkezdeni
* a 6. d. számú függelék 2.4. pontjában meghatározott porszívózást csak a 3. – 5. feladatok befejezése után lehet megkezdeni
* a 4. és 6. feladatot végző, a munka befejezése után besegíthet a 3. és 5. feladatokat végző takarítónak

**Egy tisztítási munkafolyamatot végző személy egy időben – a tisztítási feladatok jellegéből adódóan – több tisztítási munkafolyamatot nem végezhet, pl.: hulladékgyűjtés közben portörlés végzése tilos!**


A T3 tisztításhoz kapcsolódó műveletek gyakorisága az alábbi:




Az időszakos tisztítások során el kell távolítani a járműben található graffiti rongálásokat is, időszakos tisztítást követően a járműnek graffiti mentes állapotban kell lennie. A fent említett tisztításokkal kapcsolatos feladatokkal szemben az alábbi – Tisztítási Előírás 7. függeléke szerinti – elvárásokat kell teljesíteni:



Tisztítási Előírás 6/d függelék:





15. számú melléklet

**Karbantartási technológia[[4]](#footnote-5)**

16. számú melléklet

**Karbantartási, Kamerarendszer korszerűsítési és Tisztítási Utasítások (elektronikus formában)**

Külön csatolva.

17. sz. melléklet

Nyilatkozat alvállalkozókról

Alulírott ………………….(név), a ……………………………. (cégnév) (székhely:……………………..; cégjegyzékszám:………………………..; adószám:………………………..) arra jogosult képviselőjeként - ……………-jaként (beosztás) – polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a ……………………… (cégnév), mint vállalkozó és a MÁV-START Zrt., mint megrendelő között a……………………………… tárgyában …………………..(dátum) napján kötött vállalkozási szerződés teljesítésében a ……………………… (cégnév) részéről a teljesítésbe bevontan az alábbi alvállalkozók vesznek részt, továbbá [[5]](#footnote-6)

* + - 1. kijelentem, hogy ezen alvállalkozók nem állnak a Kbt. és a hivatkozott szerződés megkötését megelőző közbeszerzési eljárásban előírt kizáró okok hatálya alatt,

VAGY

* + - 1. csatolom ezen alvállalkozók cégszerűen aláírt nyilatkozatát arról, hogy ezen alvállalkozók nem állnak a Kbt. és a hivatkozott szerződés megkötését megelőző közbeszerzési eljárásban előírt kizáró okok hatálya alatt.

*Alvállalkozó 1.*[[6]](#footnote-7)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[7]](#footnote-8)

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[8]](#footnote-9)

*Alvállalkozó 3.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[9]](#footnote-10)

(keltezés – hely, idő) ……………….., 201………………..

………………

…………………

(cégnév)

Vállalkozó

(képviselő neve)

(képviselő beosztása)

[cégszerű aláírás szükséges]

18. sz. melléklet

**Átláthatósági nyilatkozat**

*(a közbeszerzési eljárásban benyújtott nyilatkozat csatolandó)*

19. sz. melléklet

**Külön megrendelés alapján végzett osztott féktárcsa szegmensek cseréjére vonatkozó szabályok**

Jelen melléklet a Karbantartási szerződés 7.10. pontjában meghatározott esetekre érvényes szabályokat tartalmazza.

1. A Vállalkozó a Megrendelő írásbeli megrendelése alapján köteles elvégezni az osztott féktárcsák féktárcsaszegmenseinek cseréjét. A Megrendelő választása szerint jogosult akár a Motorvonat teljes (valamennyi tengelyre kiterjedő) féktárcsaszegmensek cseréjét megrendelni, akár a féktárcsaszegmens cserét a Motorvonat egy vagy több tengelyére megrendelni.
2. Felek a félreértések elkerülése érdekében rögzítik, hogy az érintett Motorvonat féktárcsaszegmenseinek cseréjének elvégzésére nyitva álló határidő a megrendelés Vállalkozó általi kézhezvételének napján vagy amennyiben a Megrendelő csak később ajánlja fel a Vállalkozó részére a Motorvonatot a féktárcsaszegmenseinek cseréjére történő tényleges átvételre, úgy ezen a későbbi napon kezdődik, feltéve, hogy a későbbi felajánlás oka nem a Vállalkozó érdekkörében merült fel (ideértve különösen, de nem kizárólag erőforrás és / vagy alkatrész hiány, stb.). A Megrendelő a megrendelés Vállalkozó általi kézhez vételétől számított 10 (tíz) munkanapon belül köteles a megrendeléssel érintett Motorvonatot a Vállalkozó részére átadni a jelen melléklet 3. pontjában foglaltak szerint, a Megrendelő által választott időpontban.
3. A Motorvonat féktárcsaszegmenseinek cseréjének megrendelése után, de a tényleges javításba vétel előtt a Megrendelő az Átadás-átvételi helyen adja javításba a Motorvonatot a **12. sz. mellékletben** foglaltaknak megfelelően. Az átadás-átvétel során megállapított esetleges egyéb sérülések kijavítása, vagy a hiányok pótlása nem tárgya a jelen mellékletnek.
4. Az Átadás-átvételi helytől a Vállalkozó által kijelölt – a féktárcsaszegmensek cseréjét végző – műhelyig történő szállítás a Vállalkozó feladata, amennyiben a féktárcsaszegmensek cseréjének elvégzésére nem a Telephelyen kerül sor (menetvonal, VPE szám, mozdonyvezető stb.).
5. A Motorvonat féktárcsaszegmensek cserére vonatkozó átadása után a Motorvonat biztonságáért, az ezen idő alatt esetlegesen bekövetkezett rongálásokból és/vagy vandalizmusból származó és minden egyéb károkért a Vállalkozó felel a Karbantartási szerződés előírásai szerint.
6. A Vállalkozónak felkészültnek kell lenni arra, hogy párhuzamosan, akár egynél több Motorvonat féktárcsaszegmenseinek cseréjét is el tudja végezni, azzal, hogy a Felek jóhiszeműen együtt működnek annak érdekében, hogy a féktárcsaszegmensek cseréjének párhuzamossága lehetőség szerint elkerülhető legyen.
7. A Motorvonat féktárcsaszegmenseinek teljes körű (minden tengelyre kiterjedő) cseréjére és a kapcsolódó munkák elvégzésére a Vállalkozónak a Motorvonat tényleges javításba adásától 10 (tíz) munkanap áll rendelkezésére Motorvonatonként, ezt követően a Motorvonat rendelkezésre nem állónak számít. A Motorvonat 1. pont szerinti részleges féktárcsaszegmensek cseréjére és a kapcsolódó munkák elvégzésére a Vállalkozónak a Motorvonat tényleges javításba adásától számítottan a jelen melléklet 17. pontjában rögzített táblázat alapján kalkulálandó határidő áll rendelkezésre, azzal, hogy amennyiben a kalkuláció alapján a határidő nem egész munkanapra jön ki, úgy azt felfelé kell kerekíteni egész munkanapra.
8. A féktárcsaszegmensek cseréje során az R2 jelű javítás során beépített **IBRE EF007** tip. osztott féktárcsákhoz kizárólag csak az IBRE (International Braking and Railway Equipment) által az EF007 tip. osztott féktárcsákhoz gyártott alkatrészek (féktárcsaszegmensek, csavarok, stb.) alkalmazhatóak.
9. Vállalkozó a féktárcsaszegmensek cseréjének ideje alatt a Motorvonaton más – karbantartási vagy javítási - munkát is végezhet a Karbantartási szerződés rendelkezései szerint.
10. Vállalkozó a féktárcsaszegmensek cseréjét úgy kell végezze, hogy az megfeleljen a kialakult gyakorlati követelményeknek és a rá vonatkozó valamennyi előírásnak, irányelveknek, szabályzatnak, nem csak ezekre korlátozva, de beleértve a következőket:

* MÁV ME UIC 812-3
* UIC 813-2003
* A vonat munka alá vont alkatrészeinek szériaszám szerinti nyomon követése
* A kerékvázakra az **IBRE EF007** típusú osztott féktárcsa féktárcsaszegmenseit kell felszerelni a gyártó által megfogalmazott technológia alapján.
* A cserélendő új alkatrészek csak az eredetivel megegyező elemekkel pótolhatók.
* A kerekek kiegyensúlyozását dokumentáltan kell végezni.
* A Motorvonat mérlegelési eredményeit jegyzőkönyvben rögzíteni kell.
* A járműmagasság a gyártói előírásoknak megfelelően, dokumentálva.
* A földelési ellenállás mérése.
* A levegős berendezések tömörség vizsgálatát a Motorvonatra vonatkozó előírásoknak megfelelően el kell végezni.
* A Motorvonatokat új fékbetétekkel kell ellátni.
* Az EVM berendezés működését próba berendezés segítségével ellenőrizni kell.
* Az állópróba a Megrendelő jelenlétében, jegyzőkönyvben rögzített formában.
* A futópróba a Megrendelő jelenlétében, jegyzőkönyvben rögzített formában.

1. A Vállalkozó a féktárcsa csere után az alábbi dokumentumokat köteles a Megrendelő részére átadni:
   1. Átadás-átvétel jegyzőkönyv
   2. Mérlegelési jegyzőkönyv
   3. Magasság állításról készült jegyzőkönyv
   4. Tömörségvizsgálat
   5. Állópróba jegyzőkönyv
   6. Futópróba jegyzőkönyv
2. A Megrendelő az előző pontban felsorolt dokumentumok kézhezvételével tekinti befejezettnek a féktárcsák cseréjét a sikeres futópróbát követően.
3. Az **IBRE EF007** típusú, osztott kivitelű féktárcsák beépítése esetén a Megrendelő által fizetett összeg 54.000,- EUR / Motorvonat. Ez magába foglalja az anyagköltséget, a munkadíjat és minden járulékos költséget.
4. A Motorvonat féktárcsáinak részleges cseréje esetén a Vállalkozót megillető díjak és határidők az alábbi táblázat szerint kalkulálandók.

|  |  |  |
| --- | --- | --- |
| Részfeladat megnevezése | Díj | Határidő |
| Járulékos munkák | 4.800,- EUR | 5 munkanap |
| IBRE EF007 osztott féktárcsa féktárcsaszegmenseinek cseréje tengelyenként | 4.950,- EUR | 0,5 munkanap |

A fentiek alapján kalkulálandó díjak minden esetben magukba foglalják az anyagköltséget, a munkadíjat és minden egyéb járulékos költséget.

Az osztott féktárcsa féktárcsaszegmenseinek cseréjéhez felhasználható gyártói dokumentumok jegyzéke, amelyek a Karbantartási útmutatóban az alábbi hivatkozással megtekinthetők:

1. BT 01.06. Kimérés és mérlegelés – Beépítési útmutató
2. BT 04.01 Hajtott forgóváz karbantartási útmutatás
3. BT 04.02 Futó forgóváz karbantartási útmutató
4. BT 04.01.09 Hajtott kerékpár – Beépítési utasítás
5. BT 04.01.10 Keréktárcsafék - Beépítési útmutató
6. BT 04.02.10 Futó kerékpár – Karbantartási utasítás
7. BT 04.02.11 Kerék tárcsafék – Beszerelési utasítás
8. ELIN 4277211 A földelés és áram visszavezetés – Vizsgálati útmutató
9. ELIN 4278749 A földelés és az áram visszavezetés periódikus ellenőrzése – Vizsgálati jegyzőkönyv
10. BONATRANS Karbantartási útmutató az Ø760 E-Talent hajtott- és futókerékpárhoz
11. R610K féktárcsa – Műszaki kézikönyv a karbantartó személyzet részére
12. ÖBB SEPULS Nyomkarimakenő berendezés – Dokumentáció az E-Talent motorvonathoz
13. BT 04.7074 Sűrített levegős berendezés funkció ellenőrzés
14. VOITH hajtómű – Általános karbantartási útmutató
15. BT 04.01.08 Villamos berendezés – Karbantartási útmutató
16. BT 04.02.07 Sűrített levegős vezetékek – Karbantartási utasítás
17. Bombardier – Elin ARGE „E-Talent motorvonat család” Fékpróba

1. A nyertes ajánlattevő ajánlata alapján töltendő ki. [↑](#footnote-ref-2)
2. Szerződéskötést követően 30 (harminc) napon belül csatolandó a jelen Szerződés 12.1. pont szerint. [↑](#footnote-ref-3)
3. Szerződéskötéskor csatolandó a Biztosítási szerződés illetve fedezetigazolások a jelen Szerződés 9. fejezet szerint. [↑](#footnote-ref-4)
4. Szerződéskötést követően 30 (harminc) napon belül csatolandó a jelen Szerződés 12.2. pont szerint. [↑](#footnote-ref-5)
5. Az irányadó pont megszövegezése aláhúzandó vagy a nem irányadó pont törlendő a szövegből azzal, hogy a b) pont szerinti esetben az alvállalkozói nyilatkozatok is csatolandók az eladói nyilatkozathoz. [↑](#footnote-ref-6)
6. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-7)
7. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-8)
8. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-9)
9. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-10)